Started by Major Purushu, Aug 18 2015 06:24 PM\nPosted 18 August 2015 - 06:24 PM\nഒഫിര് ചാസ്മയുടെ ത്രിമാന ദൃശ്യം - മംഗള്‍യാന് അയച്ചത്. സൗരയൂഥത്തിലെ ഏറ്റവും വലിയ ഗര്‍ത്തമേഖലയില്‍പ്പെട്ട പ്രദേശമാണിത്. ചിത്രം: ISRO\nസൗരയൂഥത്തിലെ ഏറ്റവും വലിയ ഗര്‍ത്തമേഖല ചൊവ്വയിലാണ് - വാലസ് മറിനെറിസ്. അതിന്റെ ഭാഗമായ 'ഒഫിര് ചാസ്മ'യുടെ വിശദമായ ത്രിമാനദൃശ്യം ഐ.എസ്.ആര്.ഒ.പുറത്തുവിട്ടു. ഇന്ത്യയുടെ ചൊവ്വാദൗത്യമായ മംഗള്‍യാന് പകര്‍ത്തിയാതാണ് ദൃശ്യങ്ങള്.\nഒഫിര് ചാസ്മ 317 കിലോമീറ്റര് നീളവും 62 കിലോമീറ്റര് വീതിയുമുള്ള പ്രദേശമാണ്. ചൊവ്വാപ്രതലത്തിലെ വിവിധ അടരുകള് ഇതില് വ്യക്തമായി കാണാം. ചിത്രം: ISRO\nമംഗള്‍യാന് എന്നറിയപ്പെടുന്ന 'മാര്‍സ് ഓര്‍ബിറ്റര് മിഷനി'ലെ ( MOM ) മാര്‍സ് കളര് ക്യാമറ കഴിഞ്ഞ ജൂലായ് 19 ന് പകര്‍ത്തിയ ദൃശ്യങ്ങളാണ് കഴിഞ്ഞ ദിവസം ഐ.എസ്.ആര്.ഒ.പുറത്തുവിട്ടത്.\nവെറും 1857 കിലോമീറ്റര് മാത്രം അകലെ നിന്ന് 96 മെഗാപിക്‌സല് റെസല്യൂഷനോടുകൂടി പകര്‍ത്തിയ ഒഫിര് ചാസ്മ ദൃശ്യങ്ങള് ശരിക്കും ആ പ്രദേശത്തിന്റെ ക്ലോസപ്പ് കാഴ്ചയാണ് ഗവേഷകര്‍ക്ക് നല്‍കുന്നത്. ഉയര്‍ന്ന പര്‍വ്വതക്കെട്ടുകളും ആഴമേറിയ വിള്ളലുകളും നിറഞ്ഞ പ്രദേശമാണ് ഒഫിര് ചാസ്മയെന്ന് ചിത്രം വ്യക്തമാക്കുന്നു.\nമംഗള്‍യാന് 1857 കിലോമീറ്റര് അകലെനിന്ന് ജൂലായ് 19 നാണ് ഒഫിര് ചാസ്മയുടെ ദൃശ്യം പകര്‍ത്തിയത്. ചിത്രം: ISRO\n2013 നവംബര്5ന് ശ്രീഹരിക്കോട്ടയിലെ സതീഷ് ധവാന് സ്‌പെയ്‌സ് സെന്ററില്‍നിന്ന്പിഎസ്എല്‍വി-സി25 റോക്കറ്റില് വിക്ഷേപിച്ച മംഗള്‍യാന് പേടകം, 2014 സപ്തംബര് 24 നാണ് ചൊവ്വയുടെ ഭ്രമണപഥത്തില് വിജയകരമായി എത്തിയത്.\nപ്രഥമ ചൊവ്വാദൗത്യം വിജയിപ്പിച്ച ആദ്യരാജ്യമെന്ന ഖ്യാതി അതോടെ ഇന്ത്യയ്ക്ക് സ്വന്തമായി. ചൊവ്വയില് പേടകമെത്തിച്ച ആദ്യ ഏഷ്യന്‍രാജ്യമെന്ന നിലയ്ക്കും ഇന്ത്യ ചരിത്രത്തില് ഇടം നേടി.\nമംഗള്‍യാന്റെ നിശ്ചയിച്ച ദൗത്യകാലാവധി ആറുമാസമായിരുന്നു. പേടകം അത് വിജയകരമായി പൂര്‍ത്തിയാക്കിയെങ്കിലും, ദൗത്യം ഇപ്പോഴും തുടരുകയാണ്. ഭൂമിയിലേക്ക് പേടകം ഡേറ്റ അയയ്ക്കുന്നത് തുടരുന്നതുവരെ ദൗത്യം നിലനില്‍ക്കും.\nചൊവ്വയിലെ ആര്‍സിയ മോണ്‍സ് അഗ്നിപര്‍വതത്തിന്റെ ത്രിമാനദൃശ്യം, മംഗള്‍യാന് അയച്ചത്. ചിത്രം: ISRO\nഒഫിര് ചാസ്മയുടെ ദൃശ്യം മാത്രമല്ല, ചൊവ്വയിലെ 'ആര്‍സിയ മോണ്‍സ്' ( Arsia Mons ) എന്ന 16 കിലോമീറ്റര് ഉയരമുള്ള ഭീമന് അഗ്നിപര്‍വ്വതത്തിന്റേത് ഉള്‍പ്പടെ ഒട്ടേറെ സുപ്രധാന ദൃശ്യങ്ങള് മംഗള്‍യാന് ഇതിനകം ഭൂമിയിലേക്ക് അയച്ചുകഴിഞ്ഞു.\nചൊവ്വയുടെ ഡീമോസ് ( Deimos ), ഫോബോസ് ( Phobos ) എന്നീ ഉപഗ്രഹങ്ങളില് ഫോബോസിന്റെ അപൂര്‍വ്വദൃശ്യവും മംഗള്‍യാന് അയച്ചതില് പെടുന്നു.\nPosted 18 August 2015 - 09:18 PM\nGud share Mallu chetta ...\nPosted 19 August 2015 - 09:51 AM\nthank you vanampaadi..\nthankyou malar maadam


WhatsApp Payment feature starts rolling out in India: things to know | വാട്സ്ആപ്പ് പേയ്മെന്റ് ഫീച്ചർ ഇന്ത്യയിൽ: ആപ്പിനെക്കുറിച്ച് നിങ്ങളറിയേണ്ടതെല്ലാം ഒറ്റനോട്ടത്തിൽ - Malayalam Oneindia\nPublished: February 10 2018, 21:01 [IST]\nദില്ലി: ഇന്‍സ്റ്റന്റ് മെസേജിംഗ് ആപ്പ് വാട്സ്ആപ്പിന്റെ പേയ്മെന്റ് ഫീച്ചര് ഇന്ത്യയിൽ ലഭ്യമായി. യൂണിഫൈഡ് പേയ്മെന്റ് ഇന്റർഫേസ് അഥവാ യുപിഐ സംവിധാനത്തിൽ പ്രവര്‍ത്തിക്കുന്ന പേയ്മെന്റ് ഫീച്ചറാണ് ആന്‍ഡ്രോയ്ഡ്, ഐഒഎസ് പ്ലാറ്റ്ഫോമുകളിൽ ലഭ്യമായിട്ടുള്ളത്. വാട്സ്ആപ്പ് വഴി നേരിട്ട് പണമയ്ക്കുന്നതിനും സ്വീകരിക്കുന്നതിനും സഹായിക്കുന്നതാണ് പേയ്മെന്റ് ഫീച്ചർ.\nചരിത്ര സന്ദര്‍ശനത്തിനായി മോദി പലസ്തീനിലെത്തി, അഞ്ച് കരാറുകളില് ഒപ്പുവയ്ക്കും\nനാഷണല് പേയ്മെന്റ് കോർപ്പറേഷന് ഓഫ് ഇന്ത്യയുമായി സഹകരിച്ചാണ് വാട്സ്ആപ്പ് പദ്ധതി നടപ്പിലാക്കുന്നത്. എച്ച്ഡിഎഫ്സി, എസ്ബിഐ, ആക്സിസ് ബാങ്ക്, ഐസിഐസിഐ തുടങ്ങിയ ബാങ്കുകളുമായി സഹകരിച്ചാണെന്നും വാർത്തകൾ പുറത്തുവരുന്നത്. വാട്സ്ആപ്പ് പേയ്മെന്‍റിന്റെ ബീറ്റാ പതിപ്പിന്റേതായി പ്രചരിച്ച സ്ക്രീന് ഷോട്ടിലൂടെ വ്യക്തമാകുന്നു.\nഅറസ്റ്റിലായ മാധ്യമപ്രവത്തകർക്ക് രാജ്യം വിടാൻ നിർദേശം: അറസ്റ്റിലായത് ടൂറിസ്റ്റ് വിസയിലെത്തിയവര്! വെളിപ്പെടുത്തലുമായി ഇമിഗ്രേഷൻ വകുപ്പ്\nപേയ്മെന്റ് ഫീച്ചർ എവിടെ\nവാട്സ്ആപ്പിലെ അറ്റാച്ച്മെന്റ് ബട്ടണില് ക്ലിക്ക് ചെയ്ത് ക്യാമറ ഐക്കണിന് തൊട്ടടുത്തായാണ് പേയ്മെന്റ് ഓപ്ഷൻ. തുടര്‍ന്ന് ഫോണിലെ മറ്റ് ഐക്കണുകൾക്കൊപ്പം പ്രത്യക്ഷപ്പെടും. ഫീച്ചറിൽ ക്ലിക്ക് ചെയ്യുന്നതോടെ ആപ്പിലുള്ള ബാങ്കുകളുടെ പട്ടികയും പ്രത്യക്ഷപ്പെടും. ഇതിൽ നിന്ന് വാട്സ്ആപ്പുമായി ബന്ധിപ്പിച്ച ബാങ്ക് അക്കൗണ്ട് തിരഞ്ഞെടുത്ത് പേയ്മെന്റ് നടത്താന് കഴിയും. എന്നാല് പണം അയയ്ക്കുന്നതിന് മുമ്പായി അക്കൗണ്ട് വേരിഫൈ ചെയ്യേണ്ടത് അനിവാര്യമാണ്.\nഇന്ത്യയിലെ വാട്സ്ആപ്പ് ഉപയോക്താക്കൾ ഏറെക്കാലമായി കാത്തിരുന്ന ഫീച്ചറാണ് ഫേസ്ബുക്കിന്റെ വാട്സ്ആപ്പ് ഒടുവിൽ ഇന്ത്യയിൽ അവതരിപ്പിച്ചിട്ടുള്ളത്. ആൻഡ്രോയ്ഡ്, ഐഒഎസ് പ്ലാറ്റ്ഫോമുകളിലെ തിരഞ്ഞെടുക്കപ്പെട്ട ഉപയോക്താക്കൾക്ക് മാത്രമാണ് നിലവില് പേയ്മെന്റ് സർവീസ് ലഭിക്കുക. യുപിഐ അധിഷ്ഠിതമായി പ്രവർത്തിക്കുന്ന ആപ്പില് എളുപ്പത്തിൽ പണമയയ്ക്കാന് സാധിക്കും. മാസങ്ങളായി ഫേസ്ബുക്ക് ഈ ഫീച്ചറിൽ പരീക്ഷണങ്ങൾ നടത്തിവരികയായിരുന്നു.\n2017ൽ യുപിഐ പ്ലാറ്റ്ഫോമിലെ ഉപയോക്താക്കളുടെ എണ്ണം 145 മില്യണ് കടന്നതിന് പിന്നാലെയാണ് വാട്സ്ആപ്പ് യുപിഐ അധിഷ്ഠിതമായി പ്രവർത്തിക്കുന്ന പേയ്മെന്റ് ഫീച്ചർ വികസിപ്പിച്ചെടുക്കുന്നത്. യുപിഐ പേയ്മെന്റ് ഓപ്ഷൻ ആക്ടിവേറ്റ് ചെയ്തിട്ടുള്ള യുപിഐ അക്കൗണ്ട് ഉള്ള വാട്സ്ആപ്പ് ഉപയോക്താക്കൾക്ക് പരസ്പം പണം അയയ്ക്കാനു സ്വീകരിക്കാനുമുള്ള സൗകര്യമാണ് ആപ്പിലുള്ളത്. 2017 ലാണ് വാട്സ്ആപ്പിന് യുപിഐ അധിഷ്ഠിത പേയ്മെന്റ് സർവീസ് ആരംഭിക്കുന്നതിനുള്ള അംഗീകാരം ലഭിക്കുന്നത്. 2017 ജൂലൈയിലായിരുന്നു ഇത്.\nരാജ്യത്തെ സുപ്രധാന ബാങ്കുകൾ\nവാട്സ്ആപ്പ് പേയ്മെന്റ് ഫീച്ചര് വാട്സ്ആപ്പ് ഉപയോക്താക്കൾക്ക് ലഭ്യമാക്കുന്നതിന് ഐസിഐസിഐ, എച്ച്ഡിഎഫ്സി, ആക്സിസ്, എസ്ബിഐ, യെസ് ബാങ്ക് എന്നീ ബാങ്കുകളാണ് കമ്പനിയുമായി ചേർന്ന് പ്രവർത്തിക്കുന്നത്. ഇതിന് പുറമേ എയർടെല്ലിന്റെ പേയ്മെന്റ് ബാങ്കും ഇതുമായി ചേർന്ന് പ്രവര്‍ത്തിക്കുന്നുണ്ട്. കഴിഞ്ഞ വർ‍ഷം യുപിഐ അധിഷ്ഠിതമാക്കി പ്രവർത്തിക്കുന്ന നിരവധി പേയ്മെന്റ് ആപ്പുകളാണ് രാജ്യത്ത് പ്രവർത്തനമാരംഭിച്ചത്. കേന്ദ്രസർക്കാരിന്റെ ഭീം, പേടിഎം, ഗൂഗിള് തേജ്, എന്നിവയും യുപിഐ പ്ലാറ്റ്ഫോമിൽ പ്രവർത്തിക്കുന്ന ആപ്പുകളാണ്.\nകൊറോണയെക്കുറിച്ചുള്ള സംശയങ്ങള് തീര്‍ക്കാം; സര്‍ക്കാരിന്റെ ഈ വാട്‌സ് ആപ്പ് ചാറ്റ്‌ബോട്ടിലൂടെ\nwhatsapp ios upi bank facebook hdfc sbi icici വാട്സ്ആപ്പ് ഐഒഎസ് ബാങ്ക് ഫേസ്ബുക്ക് ഐസിഐസിഐ ഭീം യുപിഐ\nWhatsApp Payments feature based on India’s Unified Payments Interface (UPI) is now live on iOS and Android. The long-awaited feature will let users send and receive money directly via WhatsApp.\nStory first published: Saturday, February 10, 2018, 21:01 [IST]


ട്രോൾ സിംപിളാണ്, പവർഫുളും; ഏതു കൊലകൊമ്പനേയും ഇടിച്ചു പരത്തി സ്റ്റിക്കറാക്കുന്ന ട്രോളിങ് കഥകൾ | Malayalam Trolls\nTuesday 13 November 2018 02:40 PM IST\nട്രോൾ സിംപിളാണ്, പവർഫുളും; ഏതു കൊലകൊമ്പനേയും ഇടിച്ചു പരത്തി സ്റ്റിക്കറാക്കുന്ന ട്രോളിങ് കഥകൾ\nകൂടുതൽ കളിച്ചാൽ ട്രോളൻമാർക്ക് ഇട്ടു കൊടുക്കും, കേട്ടോ.’ കട്ടപ്പനയിലെ ഹൃത്വിക് റോഷനിൽ ദാസപ്പന് ഇങ്ങനെ പറയുമ്പോൾ അച്ഛന്റെ മുഖത്ത് കണ്ട പേടി ഇപ്പോൾ കേരളത്തിൽ എല്ലാവർക്കും ഉണ്ട്, ഒരൊറ്റ ട്രോൾ മതി ജീവിതം മൊത്തത്തിൽ മാറാൻ. പണ്ട് കുഞ്ചൻനമ്പ്യാർ ഓട്ടംതുള്ളലിലൂടെ തുടങ്ങിയ ആക്ഷേപഹാസ്യത്തിന്റെ ലേറ്റസ്റ്റ് പതിപ്പ്, അതാണ് ട്രോൾ. ആരെയും വിമർശിക്കാനുള്ള സിംപിളും പവർഫുളുമായ വഴി. ട്രോളെന്ന വറചട്ടിയില് സാക്ഷാൽ ദൈവം പോലും ഇരയാകാം.\nകേരളത്തിലെ ട്രോളൻമാരുടെ കൺകണ്ട ദൈവങ്ങളായിരുന്നു, ‘പുലിവാൽകല്യാണ’ത്തിലെ മണവാളനും ‘പഞ്ചാബിഹൗസി’ലെ രമണനും. അവര് പതിയെ സീൻ വിട്ടപ്പോൾ, പകരം രാഷ്ട്രീയക്കാർ, സിനിമാതാരങ്ങൾ, കുട്ടികൾ, എന്നു വേണ്ട, ശുനകനും മാർജാരനും വരെ ട്രോളിലെ ക്യാരക്ടേഴ്സായി. കൂട്ടുകാരന്റെ ബെർത്ഡേയ്ക്കും ബോസിന്‍റെ പ്രൊമോഷനും സ്ഥലം മാറിപ്പോകുന്ന സഹപ്രവര്‍ത്തകനും ഒക്കെ പണി കൊടുക്കാന് ട്രോളാണ് ആശ്രയം. ആകെ മൊത്തത്തിൽ ഷൈ ൻ ചെയ്യുമ്പോഴും കണ്ണും മൂക്കും ലക്കും ലഗാനുമില്ലാത്ത ഒരു ഏർപ്പാടാണിത്.\nആശാനേ... നാക്ക് ചതിച്ചാശാനേ...\nരണ്ടു മൂന്നു വര്‍ഷം മുന്‍പ് സിനിമാ അവാർഡ് പ്രഖ്യാപന വേദിയിൽ നാക്കുടക്കിയതിന്റെ പേരിൽ ട്രോളന്മാര് ഇപ്പോഴും മുൻമന്ത്രി തിരുവഞ്ചൂർ രാധാകൃഷ്ണനെ വെറുതെ വിടുന്നില്ല. അവാർഡ് കിട്ടിയ നടീനടൻമാരുടെ പേരുകൾ വായിക്കുന്നതിനിടയിൽ ‘നസ്രിയ നസീമി’നെ ‘നൂസിയ നിസാം’ ആക്കി മാറ്റിയ സംഭവത്തിനു ശേഷം ആർക്ക് അക്ഷരപ്പിശക് വന്നാലും തിരുവഞ്ചൂരിനെ സ്മരിക്കാൻ ട്രോളൻമാര് മറക്കാറില്ല. ഇത്തവണ വിജയദശമി ദിനത്തിൽ തിരുവഞ്ചൂരിന്റെ ഫോട്ടോയും വച്ച് ‘വിജയലക്ഷ്മി ആശംസകൾ’ എന്നെഴുതിയ ട്രോൾ ഫെയ്സ്ബുക്കിലും വാട്സ്ആപ്പിലും ഹിറ്റായി ഓടി. ഒരുവട്ടം നാക്കു പിഴച്ചതിന്റെ പേരി ൽ പലവട്ടം ട്രോളിയവരോ ട് പരാതികളൊന്നുമില്ല തിരുവഞ്ചൂർ രാധാകൃഷ്ണന്. ജനാധിപത്യത്തിൽ വിമർശിക്കാനുള്ള അവകാശത്തെ ബഹുമാനിക്കുമ്പോഴും തനിക്ക് പറ്റിയ തെറ്റ് മ റ്റാർക്കും സംഭവിക്കാവുന്നതാണെന്നും ഓർമിപ്പിക്കുന്നു അദ്ദേഹം.\nഅന്തരിച്ച അമേരിക്കൻ ബോക്സിങ് ഇതിഹാസം മുഹമ്മദ് അലിയെക്കുറിച്ച് ചോദിച്ചപ്പോൾ കേരളത്തിലെ കായികമേഖലയ്ക്ക് അദ്ദേഹം നൽകിയ വലിയ സംഭാവനകളെക്കുറിച്ച് വാചാലനായ മുൻ കായികമന്ത്രി ഇ.പി.ജയരാജൻ തിരുവഞ്ചൂരിന്റെ കൈയിൽ നിന്നു ബാറ്റൺ ഏറ്റുവാങ്ങി. മുഹമ്മദ് അലിയുടെ മരണം കേരളത്തിലെ കായികരംഗത്തിന് തീരാനഷ്ടമാണെന്നും പറഞ്ഞുകളഞ്ഞു പാവം മന്ത്രി. അങ്ങനെ അക്ഷരപ്പിശകിന്റെ വക്താവായി തിരുവഞ്ചൂരും പിഴവിന്റെ മകുടമായി ജയരാജനും ട്രോളൻമാരാൽ പ്രതിഷ്ഠിക്കപ്പെട്ടു.\nപിന്നീടിങ്ങോട്ട് ചാകരക്കാലം. പൂമരം കൊണ്ട് കപ്പലുണ്ടാക്കിയ കാളിദാസ്, ബീഫ് കഴിക്കാത്ത സുരേഷ്ഗോപി, തീവ്രവാദികളെക്കുറിച്ച് വാചാലനായ ഉഴുന്നാലിൽ അച്ചൻ, ഊരു ചുറ്റുന്ന മോദി, പിച്ചിയെന്ന് പരാതി പറഞ്ഞ ടൊവീനോ, പട്ടികളെ സ്നേഹിച്ച രഞ്ജിനി ഹരിദാസ്, ഓറഞ്ചിന്റെ തൊലി കളയാന് ആറു കിലോമീറ്റർ നടന്ന മമ്മൂട്ടി.... കൃത്യമായ ഇടവേളകളിൽ ഓരോരുത്തർ വന്നുകൊണ്ടേയിരുന്നു.\nകൊച്ചി മെട്രോയുടെ ഉദ്ഘാടനം ട്രോളൻമാരുടെ ദേശീയ ഉത്സവമായിരുന്നു. ഉദ്ഘാടനദിവസം പ്രധാനമന്ത്രിക്കൊപ്പം ട്രോയിൽ യാത്ര ചെയ്ത ബിജെപി സംസ്ഥാന അധ്യക്ഷൻ കുമ്മനം രാജരേഖരനായിരുന്നു ട്രോൾ പേജുകളിലെല്ലാം സ്റ്റാർ. ക്ഷണിക്കാത്ത പരിപാടിയിൽ പ്രധാനമന്ത്രിക്കൊപ്പം വലിഞ്ഞുകയറി എന്ന രീതിയിൽ കുമ്മനത്തെ ട്രോളൻമാർ വലിച്ചുകീറി. പ്രധാനമന്ത്രിയുെട ഒാഫിസില് നിന്നുള്ള ഔദ്യോഗിക ക്ഷണം കിട്ടിയിട്ടാണ് പങ്കെടുത്തതെന്നു വിശദീകരിച്ചിട്ടും കേള്‍ക്കാതെ, അറഞ്ചംപുറഞ്ചം ട്രോളായിരുന്നു. വിളിക്കാത്ത ച ടങ്ങിന് പോകുന്നതിനെ ‘കുമ്മനടി’ എന്ന് വിളിക്കുന്ന അവസ്ഥ വരെയെത്തി കാര്യങ്ങൾ. െഎഎസ് ഭീകരവാദികളില് നിന്നു മോചിതനായി ഫാദർ ടോം ഉഴുന്നാലിൽ ഒമാനിലെ െെസനികത്താവളത്തില് വിമാനമിറങ്ങിയപ്പോള് അവിെടയും കുമ്മനത്തിനെ ചേര്‍ത്തു ട്രോളുണ്ടാക്കി ലൈക്ക് വാരിക്കൂട്ടി വിരുതൻമാർ.\n‘എന്നെക്കുറിച്ച് ട്രോളുകള് വരുന്നതിൽ പരാതിയോ വിഷമമോ ഇല്ല. ഹാസ്യം ആസ്വദിക്കുക എന്നത് മോശം കാര്യവുമല്ല. നല്ല ട്രോളുകളെയും തമാശകളെയും സ്വാഗതം ചെയ്യും. എ ന്നാൽ, മാന്യമല്ലാത്ത രീതിയിൽ വ്യക്തിഹത്യ ചെയ്യുന്നത് തെറ്റായ പ്രവണതയാണ്.’ ട്രോളുകളെക്കുറിച്ചുള്ള ചോദ്യത്തിന് കുമ്മനം രാജശേഖരന്റെ പ്രതികരണം ഇങ്ങനെയായിരുന്നു. ഇതിനിടെ, ഫിലിം അവാർഡ്സിന്റെ വിശേഷങ്ങളുമായി വന്ന ‘വനിത’യ്ക്കും കിട്ടി ട്രോൾപ്പൂമാല. കവർപേജിലെ ഫോട്ടോയിൽ താരങ്ങളായ വിനായകനെയും വിഷ്ണുവിനെയും വെളുപ്പിച്ചുവെന്ന പേരിൽ ചില്ലറ ട്രോൾപ്പണിയൊന്നുമല്ല കിട്ടിയത്. വീടിന്റെ ചുവര് വൈറ്റ്‌വാഷ് ചെയ്യാൻ വനിതയുടെ സഹായം ചോദിച്ച മഹാൻമാരുമുണ്ട്.\nസകലരെയും ഞെട്ടിച്ചു കൊണ്ടു കേന്ദ്രമന്ത്രിയായ അൽഫോ ൺസ് കണ്ണന്താനത്തെ ട്രോളാൻ കാത്തിരുന്ന മലയാളീസിന് കിട്ടിയത് ഡബിള് ധമാക്ക. ഭർത്താവിന് മന്ത്രിസ്ഥാനം കിട്ടിയതിന്റെ സന്തോഷത്തിൽ വാചാലയായതിനു കണ്ണന്താനത്തിന്റെ പത്നി ഷീലാ കണ്ണന്താനം കൊടുക്കേണ്ടി വന്ന വില ഇമ്മിണി ബല്യതായിരുന്നു. ‘ഇതൊന്നും വരുന്നില്ലല്ലോ അല്ലേ...’ എന്നു ചോദിച്ചു മുന്‍കരുതലെടുത്താണു പറഞ്ഞതെങ്കിലും അതു െടലികാസ്റ്റ് െചയ്തതോടെ പണി പാളി. യാതൊരു ദാക്ഷിണ്യവുമില്ലാത അവർ മന്ത്രിപത്നിയെ ട്രോളിൽ മുക്കി െപാരിച്ചു. പിന്നങ്ങോട്ട് ഒരാഴ്ചക്കാലത്തേക്ക് ട്രോൾ പേജുകൾ തുറന്നാൽ ‘സ്വന്തം ഭാഷയായതുകൊണ്ട് റിലാക്സേഷൻ ഉണ്ട്’, ‘ഇംഗ്ലിഷ് പറഞ്ഞു പറഞ്ഞു മടുത്തു’, ഇത്യാദി ഡയലോഗുകളുടെ പെരുവെള്ളപ്പാച്ചിലായിരുന്നു.\nഷീലാ കണ്ണന്താനത്തിന്റെ ഡയലോഗുകള് കൊണ്ടൊരു റീമിക്സ് പാട്ടും ഉണ്ടാക്കി പഹയൻമാർ. കൺട്രോൾ ഇല്ലാതെ ട്രോൾ ചെയ്യപ്പെട്ട ഷീലാ കണ്ണന്താനത്തിനെ പിന്തുണച്ചും പലരും സംസാരിച്ചു. അവിടെയും ട്രോളൻമാരെയല്ല കുറ്റപ്പെടുത്തിയത്. ‘ഓഫ് ദ റെക്കോഡി’ൽ പറഞ്ഞത് റെക്കോഡ് ചെയ്തു പണി പറ്റിച്ചതാണു തെറ്റെന്നു ട്രോളൻമാരും പൊതുജനവും പറഞ്ഞു. ചാനലിനും െകാടുത്തു ട്രോളന്മാര് പതിെനട്ടിന്‍റെ പണി. സങ്കടം തോന്നിയെങ്കിലും ആരോടും പരാതിയോ പരിഭവമോ ഇല്ലെന്ന് ഷീലാ കണ്ണന്താനം പിന്നീടു പറഞ്ഞു. എന്തായാലും ആശയദാരിദ്ര്യമില്ലാത്തതിനാൽ, അടുത്ത ആളെ കിട്ടിയപ്പോള് ഷീലാ കണ്ണന്താനവും ഫ്രീയായി.\n‘ജിമിക്കി കമ്മലി’ന്റെ ആരവങ്ങൾ അവസാനിച്ചു എന്ന് വിചാരിച്ചപ്പോ ദാണ്ടെ വീണ്ടുമൊ രു പ്രസംഗത്തിലൂടെ പാട്ടങ്ങ് പോപ്പുലറായി. ഷീലാ കണ്ണന്താനത്തിന് റിലാക്സേഷൻ കൊടുത്ത ‘ജിമിക്കി കമ്മൽ’ പ്രസംഗത്തിന്റെ ഉടമ യുവജന കമ്മീഷൻ ചെയർപേഴ്സൻ ചിന്താ ജെറോ മാണ്. തീപ്പൊരി പ്രസംഗത്തിനിടയിൽ ജിമിക്കി കമ്മൽ പാട്ടിന്റെ വരികളെ ചർച്ചയ്ക്ക് വിധേയമാക്കണമെന്ന ചിന്തയുടെ വാക്കുകൾ കേൾക്കേണ്ട താമസം, ട്രോളൻമാർ ആയുധങ്ങളെടുത്തു. ജിമിക്കിയും കമ്മലും മാത്രമല്ല, ലോകത്തുള്ള സ കല പാട്ടുകളും ചർച്ചയ്ക്ക് വിധേയമാക്കി ട്രോളൻസ്. ഇതേ പ്രസംഗത്തിൽ സെൽഫിയെ സ്വാർഥതയുടെ പ്രതീകമാക്കി ചിന്തിച്ചതിന് ചിന്തയുടെ പ്രൊഫൈലിലെ സെൽഫികളിലൂടെ മറുപടിയും കൊടുത്തു.\n‘ട്രോളുകളിലൂടെയാണെങ്കിൽക്കൂടി, എന്റെ പ്രസംഗം ചർച്ച ചെയ്യപ്പെട്ടതിൽ സന്തോഷമുണ്ട്. നിരവധിപ്പേർ എനിക്ക് അനുകൂലമായി നിലപാട് സ്വീകരിച്ചു. ട്രോളിനെ പേടിച്ചോടിയിട്ട് കാര്യമില്ല, അ തിനെ നേരിടാനുള്ള ധൈര്യവും കാണിക്കണം. തിരക്കുകൾക്കിടയിൽ അൽപനേരം ചിരിക്കാനും സന്തോഷിക്കാനും സഹായിക്കുന്ന ട്രോളുകള് വളരെയധികം ആസ്വദിക്കുന്ന ആളാണ് ഞാൻ. വിമർശനങ്ങളി ൽ അസഹിഷ്ണുത കാണിക്കുന്നവരാണ് ലോലഹൃദയർ. അത്തരത്തിലുള്ളവരുടെ ട്രോളുകളെ അവഗണിക്കും.’\nചിന്തയുടെ ചിന്തകള്‍ക്ക് റിലാക്സേഷൻ കൊടുത്തത് കായൽ നികത്തിയ മന്ത്രി തോമസ് ചാണ്ടിയും ആഡംബരകാറിൽ കയറിയ കോടിയേരി ബാലകൃഷ്ണനുമാണ്.\nപുതിയ വിഷയങ്ങൾ കിട്ടുമ്പോള് പഴയത് മറക്കുക, ട്രോളൻമാരുടെ അലിഖിത നിയമമാണ്. ഇതിൽ കൂടുതൽ ദയയൊന്നും ആരും പ്രതീക്ഷിക്കേണ്ട എന്ന് സാരം. കേരളത്തെ സൊമാലിയയോട് താരതമ്യം ചെയ്ത പ്രധാനമന്ത്രിയെ ഓടിച്ചിട്ട് ട്രോളിയ ടീംസാണ് മല്ലൂസ്. ഒത്തിരിയങ്ങ് ട്രോളല്ലേ എന്ന് മുന്നറിയിപ്പ് കൊടുത്ത മുഖ്യമന്ത്രിയോടും പോയി പണി നോക്കാൻ പറഞ്ഞു. ട്രോളുകളുടെ ആക്രമണത്തിൽ പിടിച്ചുനിൽക്കാൻ വയ്യാതെ, സ്വന്തമായി ട്രോൾ പേജ് ഉണ്ടാക്കിയ രാഷ്ട്രീയ പാർട്ടികൾ വരെയുണ്ട് ഇപ്പോള്.\nഎപ്പോഴാണ്, എവിടെ നിന്നാണ് ട്രോൾ വരുന്നത് എ ന്നു പ്രവചിക്കാന് പറ്റില്ല. ട്രോളനാവുക എന്നതും അത്ര നിസാര കാര്യമൊന്നുമല്ല. ട്രോളന്റെ ഭാഷയിൽ പറഞ്ഞാൽ, ഒരു ആശയം കണ്ടു പിടിച്ച്, അതിൽനിന്നും തമാശയ്ക്കുള്ള വക കണ്ടെത്തി, അതിന് ഉപയോഗിക്കാൻ പറ്റുന്ന ഫോട്ടോ ഒപ്പിച്ച്, ഡയലോഗ് എഴുതി, അതിൽ തമാശ ഉണ്ടെന്ന് ഉറപ്പാക്കി, നല്ലൊരു ക്യാപ്ഷനും ചേർത്ത് ഗ്രൂപ്പിൽ ഇ ട്ട് ഗ്രൂപ്പിലെ അഡ്മിന്റെ അപ്രൂവൽ കിട്ടി, ഗ്രൂപ്പിലുള്ളവർ ലൈക്ക് ചെയ്ത് ഹിറ്റായി മാറിയാല് മാത്രമേ ആ ട്രോൾ നാലാള് കാണൂ.\nനാഷനൽ പെർമിറ്റ് ലോറി കണക്കെ, ചെക്പോസ്റ്റുകളെല്ലാം ഇടിച്ച് തെറിപ്പിച്ച്, പായുകയാണ് ട്രോളുകൾ. ചിലപ്പോൾ തമാശ എന്ന പരിധി വിട്ട്, വ്യക്തിഹത്യയുടെ നിലവാരത്തിലേക്ക് താഴ്ന്നു പോകുന്നുണ്ടെന്നു മാത്രം. സോഷ്യൽ മീഡിയയില് ആർക്കും എന്തും പറയാം. അതുെകാണ്ട് ആരെയും വ്യക്തിപരമായി അപമാനിക്കാനുള്ള ലൈസൻസായും ഇത് മാറുന്നു.\nട്രോളുകള്‍ക്ക് തീരെ നിലവാരമില്ല എന്നു പറഞ്ഞ ഒരു രാഷ്ട്രീയ നേതാവിനെ കമ്പിയിൽ കോർത്ത് പൊരിച്ചെടുക്കുകയായിരുന്നു ട്രോളൻമാർ. ട്രോൾ നിറയൊഴിച്ചു തുടങ്ങിയാൽ പിന്നെ, ഒാപ്ഷൻ രണ്ടേ ഉള്ളൂ.\nഒന്ന് മാനഹാനി വരുത്തുന്ന ട്രോൾ ആ ണെങ്കിൽ പരാതി കൊടുക്കാം. അല്ലെങ്കിൽ കിട്ടുന്നതെല്ലാം ചിരിച്ച മുഖത്തോടെ യാതൊരു എതിർപ്പും കൂടാതെ സ്വീകരിക്കാം. ഇതിൽ ഏതു വേണമെന്ന് സ്വയം തീരുമാനിക്കാനുള്ള സ്വാതന്ത്ര്യം എല്ലാ ഇന്ത്യൻ പൗരന്മാ ർക്കുമുണ്ട്.\n‘അവളെ എനിക്ക് വല്ലാതെ മിസ് ചെയ്യുന്നു, മറ്റൊരാളുടേതാകുന്നത് കാണാൻ വയ്യ’; ഫെയ്സ്ബുക് ലൈവിലെത്തി യുവാവിന്റെ ആത്മഹത്യ!\nടിക് ടോക് ഇന്ത്യയിൽ നിന്നുള്ള 60 ലക്ഷം വിഡിയോ നീക്കി; ചട്ടലംഘനം നടപടിയ്ക്ക് കാരണമായെന്ന് കമ്പനി!\nപ്രണയത്തിൽ നിറഞ്ഞ് അവൻ അവന്റെ കൈപിടിച്ചു! അമിതും ആദിത്യയും വിവാഹിതരായി


മോട്ടോർസൈക്കിൾ ആൻഡ് എടിവി വിൻ ഡീകോഡർ\nഒരു മോട്ടോർ സൈക്കിൾ എന്ന വിൻ എണ്ണം ഡീകോഡ് നിങ്ങൾ ആദ്യം വിൻ നമ്പർ കണ്ടെത്തുക ചെയ്യേണ്ടതുണ്ട്. വിൻ സംഖ്യ ആ ഒരു പ്രത്യേക മോട്ടോർ സൈക്കിൾ അദ്വിതീയമാകുന്നുവെന്ന്; ആരും രണ്ട് കൃത്യമായി ഒന്നുതന്നെയാണ്.\nഇവിടെ വിൻ നമ്പർ പരിശോധിക്കുക\nഏതെങ്കിലും ബൈക്ക് അല്ലെങ്കിൽ എടിവി ന് വിൻ എണ്ണം ഡീകോഡുചെയ്യുമ്പോൾ തന്നെയാണ, നിങ്ങൾ ഒരു ബൈക്കിൽ ധാരാളം പഠിക്കാൻ കഴിയും, such as who the manufacturer is and the country it was manufactured. ഈ സാധാരണ വിൻ പ്ലേറ്റ് ആദ്യത്തെ മൂന്ന് അക്ഷരങ്ങളും അക്കങ്ങളും ആകുന്നു.\nഎട്ടാം അക്ക മുഖേന നാലാം ഇത്തരം ശരീരം ശൈലി എൻജിൻ തരം പോലെ ബൈക്ക് കുറിച്ച് വ്യക്തമായി പരാമർശിക്കുന്നു. മിക്ക ഡീകോഡറുകൾ ഈ വിവരം ലഭ്യമാണ്, എന്നാൽ ചിലപ്പോൾ നിങ്ങൾ എല്ലാ വിവരങ്ങളും ലഭിക്കാൻ നിർമ്മാതാവ് ബന്ധപ്പെടാൻ ഉണ്ടായിരിക്കും.\nഒമ്പതാം അക്ക വിൻ വിശ്വാസ്യമാണെന്നു് സ്ഥിരീകരണം ആവശ്യങ്ങൾ, ഗാരന്റി വേണ്ടി ബൈക്ക് സ്ഥാപിച്ചിരിക്കുന്നു.\nപത്താം അക്ക വാഹനം ഹാജരാക്കി ആ വർഷം വേണ്ടി ആണ്. വൈ മുഖേന എ കാറുകൾ പോലെ അവ മുതൽ വർഷങ്ങൾ സൂചിപ്പിക്കുക 1980 വരെ 2000. നിന്നും 2001 വരെ 2009 അക്ക ആയിരിക്കും 1 മുഖാന്തിരം9ആ വർഷം യോജിക്കുന്നുവോ. നിന്നും 2010 അവർ നിന്ന് വീണ്ടും അക്ഷരമാലാക്രമത്തിൽ ആരംഭിക്കുക 1980 വരെ 2000.\nമികച്ച യമഹയുടെ ഒന്നാണ് കണ്ടെത്തുന്നതിനു, കാവസാക്കി, സുസുക്കി മോട്ടോർസൈക്കിൾ ആൻഡ് ഹാർലി ഡേവിഡ്സൺ വിൻ ഡീകോഡറുകൾ നമ്മുടെ സൈറ്റിലേക്ക് നിൽക്കൂ.\nമോട്ടോർസൈക്കിൾ വിൻ പരിശോധിക്കുക ഒപ്പം എടിവി ആളെക്കൊല്ലി ചെക്ക്


24 മണിക്കൂറിനിടെ രാജ്യത്ത് കൊവിഡ് സ്ഥിരീകരിച്ചത് 96,982 പേര്‍ക്ക്; 446 മരണവും | Metro Journal Online\n24 മണിക്കൂറിനിടെ രാജ്യത്ത് കൊവിഡ് സ്ഥിരീകരിച്ചത് 96,982 പേര്‍ക്ക്; 446 മരണവും\nരാജ്യത്ത് 24 മണിക്കൂറിനിടെ 96,982 പുതിയ കൊവിഡ് കേസുകള് റിപ്പോര്‍ട്ട് ചെയ്തു. പുതിയതായി റിപ്പോര്‍ട്ട് ചെയ്യപ്പെട്ട കൊവിഡ് കേസുകളില് 47,288 എണ്ണവും മഹാരാഷ്ട്ര സംസ്ഥാനത്ത് നിന്നാണ്. 1,26,86,049 പേര്‍ക്കാണ് രാജ്യത്താകെ ഇതുവരെ കൊവിഡ് രോഗം സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 446 പേര് കൊവിഡ് രോഗം മൂലം രാജ്യത്ത് മരണപ്പെട്ടു. ഇതോടെ രാജ്യത്താകെ കൊവിഡ് മൂലം മരണമടഞ്ഞവരുടെ എണ്ണം 1,65,547 ആയി. 7,88,223 സജീവ കൊവിഡ് കേസുകളാണ് നിലവില് രാജ്യത്തുള്ളത്.\nഅതേസമയം ഒരു വര്‍ഷത്തിലേറെയായി കൊവിഡ് 19 എന്ന മഹാമാരിക്കെതിരെ പ്രതിരോധപ്രവര്‍ത്തനങ്ങള് ആരംഭിച്ചിട്ട്. ശക്തമായ പ്രതിരോധപ്രവര്‍ത്തനങ്ങള് പുരോഗമിക്കുമ്പോഴും പൂര്‍ണമായും നിയന്ത്രണവിധേയമായിട്ടില്ല കൊറോണ വൈറസ് വ്യാപനം. എന്നാല് രാജ്യത്ത് കൊവിഡ് പ്രതിരോധ വാക്‌സിനേഷന് പുരോഗമിക്കുന്നത് പ്രതിരോധപ്രവര്‍ത്തനങ്ങള്‍ക്ക് കൂടുതല് കരുത്ത് പകരുന്നു. 8,31,10,926 പേര് രാജ്യത്ത് ഇതുവരെ കൊവിഡ് പ്രതിരോധ വാക്‌സിനേഷന് സ്വീകരിച്ചു.\n← 27ാം തവണയും ലാവ്‍ലിൻ കേസ് പരിഗണിക്കുന്നത് സുപ്രീംകോടതി മാറ്റിവെച്ചു\nകൈപ്പത്തിക്ക് കുത്തിയാൽ താമരക്ക് പോകുന്നുവെന്ന് ആരോപണമുയർന്ന ബൂത്തിൽ വോട്ടിങ് പുനരാരംഭിച്ചു →


പ്രതിമാസം 15 ലക്ഷം, വിരാട് കോഹ്‌ലി വാടക ഫ്ലാറ്റിൽ താമസിക്കുന്നതിന്റെ കാരണം ഇതാണ്!-Virat Kohli is paying Rs 15 lakh rent per month\nVirat Kohli Is Paying Rs 15 Lakh Per Month\nകോഹ്‌ലിയുടേത് വാടക ഫ്ലാറ്റാണെന്ന് മനസ്സിലാക്കിയതോടെ ആരാധകരുടെ മനസ്സിൽ ഉയർന്ന ചോദ്യം, എന്തിനാണ് ഇപ്പോഴും കോഹ്‌ലി വാടകയ്ക്ക് താമസിക്കുന്നത് എന്നായിരുന്നു\nMarch 16, 2018 01:11:36 pm\nജീവിതത്തിലെ ഓരോ സുന്ദര നിമിഷങ്ങളും സോഷ്യൽ മീഡിയയിലൂടെ ആരാധകർക്ക് പങ്കുവയ്ക്കുന്ന താരമാണ് വിരാട് കോഹ്‌ലി. ഭാര്യ അനുഷ്ക ശർമ്മയ്ക്ക് ഒപ്പമുളള ചിത്രങ്ങളും കോഹ്‌ലി ഇടയ്ക്കിടെ പങ്കുവയ്ക്കാറുണ്ട്. ഏതാനും നാളുകൾക്കുമുൻപ് തന്റെ ഫ്ലാറ്റിൽനിന്നുളള ഒരു ചിത്രം കോഹ്‌ലി ട്വിറ്ററിൽ പോസ്റ്റ് ചെയ്തിരുന്നു. ചിത്രം നിമിഷങ്ങൾകൊണ്ട് വൈറലാവുകയും ചെയ്തു.\nകോഹ്‌ലി പുതുതായി വാങ്ങിയ ഫ്ലാറ്റിന്റെ ചിത്രമാണിതെന്നാണ് ഏവരും കരുതിയത്. എന്നാൽ കോഹ്‌ലി വാടകയ്ക്ക് താമസിക്കുന്ന ഫ്ലാറ്റിൽനിന്നുളള ചിത്രമായിരുന്നു അത്. മുംബൈയിലെ ഡോ.ആനി ബസന്ത് റോഡിലെ റെഹേജ ലെജൻഡിലെ ആഡംബര ഫ്ലാറ്റിലാണ് കോഹ്‌ലി ഇപ്പോൾ താമസിക്കുന്നത്. 40-ാമത്തെ നിലയിലാണ് കോഹ്‌ലിയുടെ ഫ്ലാറ്റുളളത്. പ്രതിമാസം 15 ലക്ഷം രൂപയാണ് കോഹ്‌ലി വാടകയായി നൽകുന്നത്.\n2017 ഡിസംബർ 15 നാണ് കോഹ്‌ലി ഈ ഫ്ലാറ്റ് വാടകയ്ക്ക് എടുത്തതെന്നാണ് റിപ്പോർട്ടുകൾ.2വർഷവും 16 ദിവസവുമാണ് വാടക കാലാവധി. ഒന്നരക്കോടിയാണ് കോഹ്‌ലി ഡെപ്പോസിറ്റായി നൽകിയിട്ടുളളത്.\nകോഹ്‌ലിയുടേത് വാടക ഫ്ലാറ്റാണെന്ന് മനസ്സിലാക്കിയതോടെ ആരാധകരുടെ മനസ്സിൽ ഉയർന്ന ചോദ്യം, എന്തിനാണ് ഇപ്പോഴും കോഹ്‌ലി വാടകയ്ക്ക് താമസിക്കുന്നത് എന്നായിരുന്നു. 2016 ൽ 34 കോടി രൂപയ്ക്ക് ഓംകർ 1973, വോർലിയിൽ കോഹ്‌ലി ഒരു അപ്പാർട്മെന്റ് സ്വന്തമായി വാങ്ങിയിരുന്നു. അനുഷ്കയുമായുളള വിവാഹശേഷം കോഹ്‌ലി ഇവിടേക്ക് താമസം മാറുമെന്നായിരുന്നു എവരും കരുതിയിരുന്നത്. എന്നാൽ കോഹ്‌ലി ഇപ്പോഴും സ്വന്തം വീട്ടിലേക്ക് താമസം മാറിയിട്ടില്ല.\nഓംകർ 1973 യിലുളള അപ്പാർട്മെന്റിൽ അറ്റകുറ്റ പണികൾ തീരാത്തതിനാലാണ് കോഹ്‌ലിയും അനുഷ്കയും വാടക ഫ്ലാറ്റിൽ താമസിക്കുന്നതെന്നാണ് റിപ്പോർട്ടുകൾ. അങ്ങനെയെങ്കിൽ 2019 ഓടെയായിരിക്കും വിരുഷ്ക ദമ്പതികൾ സ്വന്തം വീട്ടിലേക്ക് താമസം മാറുകയെന്നാണ് വിവരം.\nശ്രീലങ്കയിൽ നടക്കുന്ന നിദാഹാദ് ട്രോഫി മൽസരത്തിൽ വിരാട് കോഹ്‌ലിക്ക് ബിസിസിഐ വിശ്രമം അനുവദിച്ചിരിക്കുകയാണ്. കോഹ്‌ലിക്കു പുറമേ എം.എസ്.ധോണി, ഭുവനേശ്വർ കുമാർ, ജസ്പ്രീത് ബുമ്ര, ഹാർദിക് പാണ്ഡ്യ, കുൽദീപ് യാദവ് എന്നിവർക്കും വിശ്രമം അനുവദിച്ചിട്ടുണ്ട്.


കളിക്കളത്തിലെ ഉത്കണ്ഠ മറികടന്നത് വീഡിയോ ഗെയിം കളിച്ച് - സച്ചിന് | Sachin Tendulkar says Battled anxiety for 10-12 years, had many sleepless nights before matches – News18 Malayalam\nഒരു വ്യക്തിക്ക് ഏതൊരാളില് നിന്നും പലതും പഠിക്കാന് കഴിയുമെന്ന് തന്റെ ജീവിതത്തിലെ ഒരു സംഭവം ഉദാഹരണമായി കാണിച്ച് സച്ചിന് വ്യക്തമാക്കി.\nLast Updated : May 17, 2021, 16:03 IST\nഒരു കായിക താരത്തിന്റെ മികച്ച പ്രകടനത്തിന് കരുത്താവുന്നത് താരത്തിന്റെ കഴിവ് മാത്രമല്ല ആ താരം കഴിവിനെ പോഷിപ്പിക്കാൻ ചെയ്യുന്ന അധ്വാനവും പരിശീലനവും അങ്ങനെ എല്ലാമാണ്. ഇത്തരത്തിൽ അദ്ധ്വാനിക്കാൻ താരത്തിന് ശാരീരികമായും മാനസികമായും വലിയ തയ്യാറെടുപ്പുകൾ നടത്തേണ്ടതുണ്ട്. ഇതിനെക്കുറിച്ചുള്ള വെളിപ്പെടുത്തലുകളുമായി വന്നിരിക്കുകയാണ് ഇന്ത്യയുടെ മുന് ബാറ്റിങ് ഇതിഹാസം സച്ചിന് ടെണ്ടുല്‍ക്കര്.\nഒരു കായിക താരത്തിനു ശാരീരികമായ ആരോഗ്യം മാത്രമല്ല മാനസികാരോഗ്യവും അത്ര തന്നെ പ്രധാനപ്പെട്ടതാണെന്നമാണ് സച്ചിന്റെ അഭിപ്രായം. കടുത്ത മാനസികസമ്മര്‍ദ്ദങ്ങളും വിഷാദ രോഗവുമെല്ലാം കാരണം മല്‍സരരംഗത്തു നിന്നു പിന്‍മാറുകയോ, വിട്ടുനില്‍ക്കുകയോ ചെയ്ത ഒരുപാട് കായിക താരങ്ങള് നമുക്ക് മുന്നിലുണ്ട്. ഏറ്റവും അവസാനമായി ഓസ്‌ട്രേലിയയുടെ സ്റ്റാര് ഓള്‍റൗണ്ടര് ഗ്ലെന് മാക്സ്‌വെല്ലും ഈ തരത്തില് ക്രിക്കറ്റില് നിന്നും ചെറിയ ഇടവേളയെടുത്തിരുന്നു.\nഅൺഅക്കാദമി സംഘടിപ്പിച്ച ഒരു സംവാദത്തിലാണ് കരിയറില് താനും സമാനമായ അവസ്ഥകളിലൂടെ കടന്നു പോയിട്ടുണ്ടെന്നും പിന്നീട് അതിനെയെല്ലാം അതിജീവിച്ച് തിരിച്ചു വരികയായിരുന്നുവെന്നും സച്ചിന് വെളിപ്പെടുത്തിയത്.\nശാരീരികമായി മാത്രമല്ല ഒരു മല്‍സരത്തിനു മുമ്പ് മാനസികമായും നമ്മൾ കരുത്ത് നേടേണ്ടതുണ്ട്. ഈ യാഥാര്‍ഥ്യം ഒരു സമയത്തു ഞാനും തിരിച്ചറിഞ്ഞിരുന്നു. ശരീരത്തിനൊപ്പം മനസും പൂര്‍ണമായും ആരോഗ്യത്തോടെ നിലനിര്‍ത്തുകയെന്നത് വളരെ പ്രധാനമാണ്.\nകരിയറില് 10 - 12 വര്‍ഷത്തോളം ഓരോ മത്സരത്തിനും മുൻപ് കടുത്ത ഉത്കണ്ഠയും ഭീതിയും ഞാൻ നേരിട്ടിരുന്നു. നിർണായക മത്സരങ്ങൾക്ക് മുമ്പള്ള രാത്രികളില് എനിക്കു ഉറക്കം കിട്ടിയിരുന്നില്ല. പിന്നീടാണ് എന്റെ തയ്യാറെടുപ്പിന്റെ ഭാഗമാണ് ഇതെന്നും ഞാന് അംഗീകരിച്ചു തുടങ്ങിയത്.\nഅതിനുശേഷം രാത്രിയില് ഉറക്കം ലഭിക്കാതിരുന്നപ്പോള് മനസ്സിനെ ശാന്തമാക്കുന്നതിനു വേണ്ടി രാത്രി വൈകി വരെ ടിവി കണ്ടും, പുലർച്ചെ എണീറ്റ് വീഡിയോ ഗെയിം കളിച്ചുമാണ് ഈ മോശം അവസ്ഥയെ മറികടന്നതെന്ന് സച്ചിൻ പറഞ്ഞു.\nഇതു കൂടാതെ, തന്റെ സഹോദരന് നല്‍കിയ ചില ഉപദേശങ്ങളും ഉത്കണ്ഠയെ മറികടക്കാൻ സഹായിച്ചിരുന്നതായി മാസ്റ്റര് ബ്ലാസ്റ്റര് വ്യക്തമാക്കി. രാവിലെ എഴുന്നേറ്റ ശേഷം ഒരു കപ്പ് ചായ സ്വയമുണ്ടാക്കുന്നത് പോലും മല്‍സരത്തിനു തയ്യാറെടുക്കാന് എന്നെ സഹായിച്ചിരുന്നു. കൂടാതെ, വസ്ത്രങ്ങള് ഇസ്തിരിയിടുന്നതും അലക്കുന്നതുമെല്ലാം കളിക്കു തയ്യാറെടുക്കാന് എന്നെ സഹായിച്ച കാര്യങ്ങളാണ്.\nമത്സരത്തിന്റെ തലേദിവസം തന്നെ താൻ തന്റെ ക്രിക്കറ്റ് ബാഗ് തയ്യാറാക്കി വെക്കുമായിരുന്നു. ഇക്കാര്യങ്ങളെല്ലാം തന്നെ പഠിപ്പിച്ചത് സഹോദരനായിരുന്നു. പിന്നീടുള്ള തന്റെ കരിയറിൽ ഇവയെല്ലാം ശീലമായി മാറുകയും ചെയ്തു. ഇന്ത്യക്കു വേണ്ടി കരിയറിലെ അവസാനത്തെ മല്‍സരത്തില് കളിക്കുന്നതിനു മുമ്പും ഇവയൊക്കെ താന് ആവര്‍ത്തിച്ചിരുന്നതായും സച്ചിന് വിശദമാക്കി.\nഉത്കണ്ഠ ഉള്‍പ്പെടെയുള്ള മാനസിക പ്രശ്‌നങ്ങളുണ്ടെങ്കില് അവയെ അംഗീകരിക്കുകയെന്നതാണ് അവയെ മറികടക്കാനുള്ള ആദ്യത്തെ വഴിയെന്നു സച്ചിന് പറഞ്ഞു. പരുക്കേല്‍ക്കുകയാണെങ്കില് അത് പരിശോധിക്കാനും ഭേദമാക്കാനുമെല്ലാം ഡോക്ടര്‍മാരും ഫിസിയോമാരുമുണ്ടാവും. മാനസികാരോഗ്യത്തിന്റെ കാര്യത്തിലും ഇതു തന്നെയാണ് സ്ഥിതി.\nകരിയറിൽ ഉയര്‍ച്ചകളും താഴ്ചകളും ഉണ്ടാവുകയെന്നത് സാധാരണമാണ്. എന്നാല്, തിരിച്ചടികള് നേരിടുന്ന സമയങ്ങളില് നിങ്ങള്‍ക്കു ചുറ്റിലും ആളുകള് വേണം. തനിക്കു മാനസിക പ്രശ്‌നങ്ങളുണ്ടെന്നു സ്വയം ഒരാള് അംഗീകരിച്ചു കഴിഞ്ഞാല് അതിൽ നിന്നും പുറത്ത് വരാനുള്ള വഴികൾ അയാൾ തന്നെ സ്വയം കണ്ടെത്തുമെന്നും സച്ചിന് അഭിപ്രായപ്പെട്ടു.\nഅതോടൊപ്പം, ഒരു വ്യക്തിക്ക് ഏതൊരാളില് നിന്നും പലതും പഠിക്കാന് കഴിയുമെന്ന് തന്റെ ജീവിതത്തിലെ ഒരു സംഭവം ഉദാഹരണമായി കാണിച്ച് സച്ചിന് വ്യക്തമാക്കി. ഒരിക്കല് ചെന്നൈയിലെ ഒരു ഹോട്ടല് സ്റ്റാഫിന്റെ ഉപദേശം ബാറ്റിങ് മെച്ചപ്പെടുത്താന് തന്നെ സഹായിച്ചതായും അദ്ദേഹം വെളിപ്പെടുത്തി.\n'ഹോട്ടലില് താമസിക്കവെ ദോശയുമായി അകത്തേക്കു വന്ന റൂംബോയ് അതു മേശയ്ക്കു മുകളില് വച്ച ശേഷം എനിക്കൊരു ഉപദേശവും നല്‍കി. ബാറ്റ് സ്വിങ് ചെയ്യിക്കുന്നതില് നിങ്ങള്‍ക്കു തടസമാവുന്നത് കൈമുട്ടിലെ ഗാര്‍ഡാണെന്നൊയിരുന്നു അയാള് ചൂണ്ടിക്കാട്ടിയത്. ഇതു തന്നെയയായിരുന്നു സത്യമെന്നു എനിക്കു ബോധ്യമായി. ഈ ഉപദേശം സ്വീകരിച്ച് ഞാന് വരുത്തിയ മാറ്റം എന്റെ പ്രശ്‌നം പരിഹരിക്കാന് സഹായിച്ചു.' സച്ചിന് കൂട്ടിച്ചേര്‍ത്തു.\nSummary| Battled anxiety for 10-12 years, had many sleepless nights before matches, reveals Sachin Tendulkar.\nFirst published: May 17, 2021, 16:03 IST


ഇനി സ്കൂൾ വിദ്യാഭ്യാസം ഒരു കുടക്കീഴിൽ; ലയനം ഒരു വർഷം കൊണ്ട് പൂർത്തിയാക്കും\nഒന്നു മുതൽ പന്ത്രണ്ട് വരെയുള്ള ക്ലാസുകൾ ഒരു സംവിധാനത്തിന് കീഴിലാക്കണമെന്ന ഖാദർ കമ്മിറ്റി റിപ്പോർട്ട് നടപ്പിലാക്കുന്നതിന്റെ ഭാഗമായി അധ്യാപക സംഘടനകളുമായുള്ള ചർച്ച നാളെ നടക്കും.\n19 May, 2019 at 02:28 AM\nസംസ്ഥാനത്തെ പൊതുവിദ്യാഭ്യാസ മേഖലയെ ഒരു കുടക്കീഴിലാക്കുന്ന നടപടികളിലേക്ക് സർക്കാർ കടന്നു. ഒന്നു മുതൽ പന്ത്രണ്ട് വരെയുള്ള ക്ലാസുകൾ ഒരു സംവിധാനത്തിന് കീഴിലാക്കണമെന്ന ഖാദർ കമ്മിറ്റി റിപ്പോർട്ട് നടപ്പിലാക്കുന്നതിന്റെ ഭാഗമായി അധ്യാപക സംഘടനകളുമായുള്ള ചർച്ച നാളെ നടക്കും.\nസ്കൂൾ വിദ്യാഭ്യാസം മെച്ചപ്പെടുത്തുന്നതിനെക്കുറിച്ചു പഠിക്കാൻ സർക്കാർ നിയമിച്ച ഡോ.എം.എ. ഖാദർ കമ്മിറ്റി സമഗ്ര മാറ്റത്തിനാണ് ശിപാർശ ചെയ്തിട്ടുള്ളത്. നിലവിലുള്ള ഡിപിഐ ,ഹയർ സെക്കൻഡറി, വൊക്കേഷണൽ ഹയർ സെക്കൻഡറി ഡയറക്ടറേറ്റുകളാണ് ലയിച്ച് പൊതു വിദ്യാഭ്യാസ ഡയറക്ടറേറ്റ് അഥവാ ഡി.ജി.ഇ ആയി മാറുക.\nനിലവിലുള്ള എസ്.എസ്.എൽ.സി,ഹയർ സെക്കൻഡറി, വൊക്കേഷണൽ ഹയർ സെക്കൻഡറി പരീക്ഷാഭവനുകൾ ലയിപ്പിച്ച് പുതിയ സംവിധാനത്തിൽ ബോർഡ് ഓഫ് സ്കൂൾ എക്സാമിനേഷൻസ് എന്ന പേരിൽ ഒരു ബോർഡായി മാറും. പരീക്ഷാ വിഭാഗം ജോയിന്റ് ഡയറക്ടറാവും മേധാവി. ഒന്ന് മുതൽ ഹയർ സെക്കൻഡറി വരെയുള്ള സ്കൂളുകളിൽ ഹയർ സെക്കൻഡറി പ്രിൻസിപ്പൽ സ്കൂൾ പ്രിൻസിപ്പലും ഹെഡ് മാസ്റ്റ‌ർ വൈസ് പ്രിൻസിപ്പലുമാവും.\nഹയർ സെക്കൻഡറി വിഭാഗം ഇല്ലാത്ത സ്കൂളുകളിലും എൽ.പി- യു.പി, സ്കൂളുകളിലും ഹെഡ്മാസ്റ്റർ തസ്തിക തൽക്കാലം തുടരും. ഇതും പ്രിൻസിപ്പൽ തസ്തികയാക്കി മാറ്റണമെന്നാണ് ഡോ.എം.എ.ഖാദർ കമ്മിഷന്റെ ശുപാ‌ർശ. നാളെ വൈകിട്ടാണ് അധ്യാപക സംഘടനകളുമായി വിദ്യാഭ്യാസ മന്ത്രി പ്രൊഫ. സി രവീന്ദ്രനാഥ് ചർച്ച നടത്തുന്നത്.


കണ്ണൂർ ജയിലിൽ റെയ്ഡ് തുടരുന്നു; സെല്ലുകൾക്ക് മുന്നിലെ ഉത്തരത്തിൽ ഒളിപ്പിച്ച ഫോണുകളും ജയിൽ വളപ്പിൽ കുഴിച്ചിട്ട ഫോണുകളും കണ്ടെത്തി - TVSAMSKARA\nകണ്ണൂർ സെൻട്രൽ ജയിലിൽ നിന്ന് വീണ്ടും ഫോണുകൾ പിടിച്ചെടുത്തു. ജയിൽ വളപ്പിൽ കുഴിച്ചിട്ട നിലയിൽ ആറ് ഫോണുകളാണ് കണ്ടെടുത്തത്. തുടര്‍ച്ചയായ അഞ്ചാം ദിവസമാണ് സെന്‍ട്രല് ജയിലില് നിന്നും ഫോണുകള് പിടികൂടുന്നത്. സെല്ലുകൾക്ക് മുന്നിലെ ഉത്തരത്തിൽ ഒളിപ്പിച്ച ഫോണുകളും ജയിൽ വളപ്പിൽ കുഴിച്ചിട്ട ഫോണുകളുമാണ് കണ്ടെടുത്തത്. പവർബാങ്കുകൾ, ഇയർഫോണുകൾ, ക‌ഞ്ചാവ് ഉൾപ്പെടെ ലഹരിപദാർത്ഥങ്ങൾ എന്നിവയും പിടിച്ചെടുത്തു.\nഇന്നലെ പിടികൂടിയ 10 ഫോണുകളില് അഞ്ചെണ്ണം സ്മാര്‍ട്ട് ഫോണുകളാണ്. ഇതോടെ ഒന്‍പത് ദിവസത്തിനിടെ പിടികൂടിയ ഫോണുകളുടെ എണ്ണം 27 ആയി. ഇന്നലെ വൈകിട്ട്5മണി മുതൽ രാത്രി പതിനൊന്നര വരെയാണ് ജയിലിലെ 10 ബ്ലോക്കിലും പരിശോധന നടത്തിയത്.\nജയിലിലെ 10 ബ്ലോക്കുകളിലും ജയിൽ വളപ്പിലുമാണ് രാവിലെയും വൈകിട്ടും പരിശോധന. രാഷ്ട്രീയ സംഘർഷങ്ങളിൽ ശിക്ഷിക്കപ്പെട്ട തടവുകാരുള്ള 2,5,6,7 ബ്ലോക്കുകൾക്ക് മുന്നിൽ നിന്നാണ് സ്മാർട്ട് ഫോണുകൾ പിടിച്ചെടുത്തത്. സിപിഎം, ബിജെപി, എസ്ഡിപിഐ പ്രവർത്തകരാണ് ഈ ബ്ലോക്കുകളിലുള്ളത്.\nജൂൺ 30 വരെ ദിവസവും പരിശോധന നടത്താനാണ് ജയിൽ ഡിജിപി ഋഷിരാജ് സിംഗിന്‍റെ നിർദ്ദേശം. ജയിൽ ഡിജിപിയുടെ തന്നെ നേതൃത്വത്തിൽ നടന്ന റെയ്ഡിൽ നാല് ദിവസം മുമ്പ് സിപിഎം മുൻ ബ്രാഞ്ച് സെക്രട്ടറി ഉൾപ്പെടെയുള്ള തടവുകാരിൽ നിന്ന് നാല് ഫോണുകൾ പിടിച്ചെടുത്തിരുന്നു.\nkerala prison politics prison


ആവേശമായി രജനിയുടെ കാല | USA Malayalam News Paper\nആവേശമായി രജനിയുടെ കാല\nStory Dated: Thursday, June 07, 2018 11:00 hrs EDT\nആ വേശമാണ് രജനി ചിത്രങ്ങളുടെ കാതല്. രജനിയുടെ സ്‌ക്രീന് പ്രസന്‍സില്, ആക്ഷനില്, മാനറിസങ്ങളില് പ്രേക്ഷകമനസിലേക്ക് പെയ്തിറങ്ങുന്നൊരു ഊര്‍ജ്ജമുണ്ട്. കുടുംബ ബന്ധങ്ങളിലെ തീവ്രതയും കൊച്ചുകൊച്ചു തമാശകളും ഈ ഊര്‍ജ്ജവും ചേര്‍ന്നാല് രജനിപടം ഹിറ്റായി. അത് മഹത്തായ ചിത്രമല്ലെങ്കില് പോലും ആരാധകര് ഏറ്റെടുക്കും. അവരത് വീണ്ടും വീണ്ടും കാണും. പക്ഷെ കാലയില് രജനികാന്തിന്റെ സ്‌ക്രീന്‍പ്രസന്‍സ് ഉണ്ടായിട്ടും, ആവേശം വിതറാനുള്ള സ്വീക്വന്‍സുകള് ഉണ്ടായിട്ടും അത് വേണ്ടരീതിയില് ഉപയോഗപ്പെടുത്താന് സംവിധായകന് പാ രഞ്ജിത്തിന് കഴിഞ്ഞില്ല. കഥയിലാണെങ്കില് ഒട്ടും പുതുമയുമില്ല. രഞ്ജിത്തിന്റെ ആദ്യ രജനി ചിത്രം കബാലി മലേഷ്യയില് നടക്കുന്ന ഗ്യാങ് വാറിന്റെ കഥയാണെങ്കില് കാല മുംബൈയില് നടക്കുന്ന ഗ്യാങ് വാറാണെന്നു മാത്രം. അടുത്തത് ഇനി ചെന്നൈയില് നടക്കുന്ന ഗ്യാങ് വാറാവാതിരുന്നാല് മതിയായിരുന്നു.\nതമിഴ് നാട്ടില് തിരുനെല്‍വേലിയില് നിന്നും വന്ന് മുംബൈ ധാരാവിയില് സ്വന്തം സാമ്രാജ്യം പണിത വേങ്കയ്യന്റെ മകനാണ് കാല എന്ന കരികാലന്. ശത്രുവിന് മുന്നില് ഒറ്റത്തലയുള്ള രാവണന്. മുംബൈയിലെ ധാരാവി പോലുള്ള ചേരികള് വൃത്തിയാക്കി മുംബൈ മൊത്തത്തില് ശുദ്ധീകരിക്കാന് ഇറങ്ങി പുറപ്പെട്ട ഹരിദേവ് അഭയങ്കാറും അദ്ദേഹത്തിന്റെ പിന്നിലുള്ള ലാന്റ് മാഫിയയും. ഇവര് തമ്മിലുള്ള പോരാട്ടത്തിന്റെ കഥയാണ് കാല. പറഞ്ഞും കേട്ടും മടുത്ത കഥയാണെങ്കിലും രജനി സ്റ്റൈലില് ആരാധകരെ സംതൃപ്തമാക്കുന്ന ചേരുവകള് ഉണ്ടെങ്കില് ചിത്രം സൂപ്പര്‍ഹിറ്റാവേണ്ടതായിരുന്നു. അവിടെയാണ് ആവേശം ചോര്‍ന്നു പോയത്. അത് സംവിധായകന്റെ പരാജയം തന്നെയാണ്. ജി മുരളിയുടെ ക്യാമറ, സന്തോഷ് നാരായണന്റെ സംഗീതം, ശ്രീകര് പ്രസാദിന്റെ എഡിറ്റിങ് എന്നിങ്ങനെ സാങ്കേതികവിദഗ്ധരുടെ പിന്തുണയുണ്ടായിട്ടും ആവേശവും ഊര്‍ജ്ജവും സൃഷ്ടിക്കാന് സംവിധായകന് കഴിയുന്നില്ല.\nഹുമാഖുറൈഷിയുടെ സറീന എന്ന കഥാപാത്രം കാലയുടെ പൂര്‍വ്വകാമുകിയും ഇപ്പോള് ചേരി നിര്‍മ്മാര്‍ജന യഞ്ജവുമായി വരുന്നവളുമാണ്. ഈ കഥാപാത്രവും അതവതരിപ്പിച്ച ഹുമയും ചിത്രത്തില് ഒരധികപ്പറ്റു പോലെ നില്‍ക്കുമ്ബോള് കാലയുടെ ഭാര്യയായി വന്ന ഈശ്വരിറാവും, വില്ലനായി എത്തിയ നാനാപടേക്കറും കാലയുടെ അടുത്ത സുഹൃത്തായി വന്ന സമുദ്രക്കനിയുടെ വലിയപ്പനും മനസ്സില് തങ്ങിനില്‍ക്കും.\nരജനികാന്ത് രാഷ്ട്രീയത്തില് ഇറങ്ങുമെന്നു പ്രഖ്യാപിച്ച ശേഷം ആദ്യമായി ഇറങ്ങുന്ന ചിത്രമാണ് കാല. അതുകൊണ്ട് തന്നെ രാഷ്ട്രിയ തത്പരര് ഈ ചിത്രത്തെ ഉറ്റുനോക്കുന്നുണ്ടായിരുന്നു. അധ്വാനിക്കുന്നവന്റെയും സമൂഹത്തിലെ പുറംപോക്കുകളില് താമസിക്കുന്നവന്റെയും കൂടെ ഞാനുണ്ടാവുമെന്ന് ഉറക്കെ പ്രഖ്യാപിക്കാന് വേണ്ടിയാണ് ഈ സിനിമ തിരഞ്ഞെടുത്തതെന്നു തോന്നും. കറുപ്പും വെളുപ്പും തമ്മിലുള്ള പോരാട്ടത്തില് കറുപ്പിനൊപ്പം അഥവാ ദ്രാവിഡസംസ്‌കാരത്തിനൊപ്പം നില്‍ക്കുക എന്നത് തമിഴ്‌നാട് വോട്ട് ബാങ്കിനെ പ്രീണിപ്പിക്കുക എന്നു തന്നെയാണര്‍ഥം. എന്നാല് തൂത്തുക്കുടിയില് പോയി സമരത്തിനു പിന്നില് സമൂഹവിരോധികളാണെന്നും, പോരാട്ടം തമിഴ്‌നാടിനെ ചുടുകാടാക്കുമെന്നു പ്രഖ്യാപിക്കുകയും ചെയ്യുന്നു. അതേസമയം കാലയില് പോരാട്ടത്തിനായി അണികളെ കൂട്ടുകയും ചെയ്യുന്നത് വിരോധാഭാസമായി തോന്നി. സിനിമ വേറെ രാഷ്ട്രിയം വേറെ ജീവിതം വേറെ എന്നൊക്കെ പറയാമെങ്കിലും തമിഴ്‌നാട്ടില് അങ്ങിനെയല്ലല്ലോ കണ്ടുവരുന്നത്. സിനിമയിലെ പ്രഖ്യാപനങ്ങള് തന്നെയാണ് അവിടെ പല സിനിമാ താരങ്ങളേയും രാഷ്ട്രീയതാരങ്ങളാക്കി മാറ്റിയത്. ഏഴൈതോഴന് ഇമേജുകള് ഉണ്ടാക്കി കൊടുത്തത്. അങ്ങിനെ നോക്കിയാല് ഈ ചിത്രവും തൂത്തുക്കുടി പ്രഖ്യാപനവും തമിഴ് മക്കള് ചേര്‍ത്തു വായിച്ചാല് രജനിയുടെ രാഷ്ട്രീയ നീക്കത്തിന്റെ ഭാവി എന്തായിരിക്കുമെന്നും കാത്തിരുന്നു കാണാം.


wcc collection center: പ്രളയത്തെ അതിജീവിക്കാൻ കൈത്താങ്ങുമായി ഡബ്ലുസിസിയും - wcc startsacollection point for kerala flood relief at kaloor kochi | Samayam Malayalam\nwcc startsacollection point for kerala flood relief at kaloor kochi\nSamayam Malayalam | Updated: 13 Aug 2019, 12:04:00 PM\nഡബ്ലുസിസിയുടെ നേതൃത്വത്തിൽ കലൂരിൽ ദുരിതാശ്വാസ ക്യമ്പുകളിലേക്കുള്ള വിഭവസമാഹരണത്തിനായി കളക്ഷന് പോയിന്‍റ് ആരംഭിച്ചിരിക്കുകയാണ്. വൻ ജനപിന്തുണയാണ് ഇതിന് ലഭിച്ചുകൊണ്ടിരിക്കുന്നത്\nഡബ്ലുസിസി പ്രതിനിധികളടക്കമുള്ളവർ സജീവമായി രംഗത്തുണ്ട്\nറിമ കല്ലിങ്കലും മറ്റുള്ളവരും ചേർന്നാണ് ഇത് തുടങ്ങിയിരിക്കുന്നത്\nഒട്ടനവധി സിനിമാതാരങ്ങൾ പ്രളയാനന്തരപ്രവർത്തനങ്ങളുമായി രംഗത്ത്\nകൊച്ചി: കനത്തമഴയെതുടര്‍ന്നുണ്ടായ പ്രളയദുരിതത്തിനുശേഷം അരലക്ഷത്തിലേറെപേരാണ് ഇപ്പോള് ദുരിതാശ്വാസ ക്യാമ്പുകളിൽ കഴിയുന്നത്. പ്രളയശേഷം നിരവധിപേര് സജീവമായി ദുരിതാശ്വാസ പ്രവർത്തനങ്ങളിൽ രംഗത്തുണ്ട്. ഇവരോടൊപ്പം കൈകോർത്ത് മലയാള സിനിമയിലെ വനിതാ കൂട്ടായ്മയായ വിമൻ ഇൻ സിനിമാ കളക്ടീവും (ഡബ്ല്യുസിസി) രംഗത്തെത്തിയിരിക്കുകയാണ്.\nകൊച്ചിയിൽ കലൂർ സ്റ്റേഡിയത്തിനടുത്തുള്ള മാമാങ്കം സ്റ്റുഡിയോയിലാണ് ഇവര് കളക്ഷന് പോയിന്‍റ് തുടങ്ങിയിരിക്കുന്നത്. തിങ്കളാഴ്ച രാവിലെ തുടങ്ങിയ കളക്ഷൻ പോയിന്‍റ് വഴി ഇതിനകം നിരവധി സാധനങ്ങള് ക്യാമ്പുകളിലേക്ക് എത്തിച്ചുകഴിഞ്ഞിട്ടുണ്ട്. ഓരോ ദിവസവും വൈകീട്ട് 8 മണിവരെ മാമാങ്കത്തില് സാധനങ്ങള് സ്വീകരിക്കുന്നുണ്ട്. സമീപപ്രദേശങ്ങളിലെ നിരവധി ആളുകൾ തങ്ങളാലാകുന്ന സാധന സാമഗ്രികള് കളക്ഷൻ സെന്‍ററിൽ എത്തിച്ചുനൽികിയിട്ടുണ്ട്.\n2019 ല് കേരളം വലിയ ഒരു ദുരന്തമുഖത്ത് നില്‍ക്കുന്ന സമയമാണ്. നമ്മള് ഒന്നിച്ചു നില്‍ക്കുകയല്ലാതെ മറ്റൊരു മാര്‍ഗ്ഗവും നമ്മുടെ മുന്നിലില്ല. ഒന്നിച്ച് നിന്ന് ഈ ദുരന്തത്തിനെ നേരിടണമെന്നും പറഞ്ഞുകൊണ്ടുള്ള ഒരു വീഡിയോയും ഡബ്ല്യുസിസി പ്രവര്‍ത്തകയായ റിമ കല്ലിങ്കല് ഫേസ്ബുക്കിൽ പങ്കുവെച്ചിട്ടുണ്ട്. ഇക്കുറി പ്രളയം ഏറ്റവും കൂടുതൽ ബാധിച്ച കോഴിക്കോടും മലപ്പുറവും അടക്കമുള്ള ക്യാംപുകളിലേക്കാണ് കൂടുതലും ഇവർ സാധനങ്ങള് എത്തിച്ചുനൽകുന്നത്.\nകഴിഞ്ഞ വർഷത്തെപോലെ തന്നെ ഇക്കുറിയും കൊച്ചിയിലെ സ്നേഹക്കൂട്ടായ്മയായ ‘അൻപോട്’ കൊച്ചിയുടെ ഭാഗമായി താരങ്ങളായ ഇന്ദ്രജിത്തും പൂര്‍ണ്ണിമയും പ്രവര്‍ത്തിക്കുന്നുണ്ട്. എറണാകുളം ജില്ലാ ഭരണകൂടവുമായി സഹകരിച്ചാണ് അൻപോട് കൊച്ചി പ്രവർത്തകർ പ്രളയം ദുരിതം വിതച്ച ജില്ലകളിലെ ക്യാംപുകളിലേക്ക് ആവശ്യമുള്ള സാധനങ്ങൾ എത്തിച്ചുനൽകുന്നത്. ഇതിനകം 12 ലോറി സാധനങ്ങള് ഇവർ മലബാറിലെ പ്രളയബാധിത മേഖലകളിലെ ക്യാമ്പുകളിലേക്ക് എത്തിച്ചുകഴിഞ്ഞിട്ടുണ്ട്.\n'അന്‍പോട് കൊച്ചി'; സജീവമായി പൂര്‍ണ്ണിമയും ഇന്ദ്രജിത്തും ആര്‍ട്ടിക്കിള് ഷോ\nwcc collection center WCC Kerala Floods 2019 kerala flood relief collection center\nWeb Title : wcc startsacollection point for kerala flood relief at kaloor kochi\nCelebrity News'അതിലും കുറഞ്ഞ ശിക്ഷ ഇയാൾ അർഹിക്കുന്നില്ല എങ്കിലും സാന്ദ്ര ചെയ്തത് മറിച്ചാണ്'; കൈലാസ് മേനോൻ്റെ കുറിപ്പ് വൈറൽ!\nCrimeകരിപ്പൂരിൽ ദുബായിൽ നിന്നെത്തിയ യാത്രക്കാരിൽ നിന്ന് 18 ആപ്പിൾ ഫോണുകളും,10 ലക്ഷത്തിന്‍റെ സ്വർണവും പിടികൂടി


മിക്ക വീടുകളിലും നമ്മൾ വറ്റൽ മുളക് വാങ്ങി സൂക്ഷിക്കാറുണ്ട്. വറ്റൽ മുളക് ഉണ്ടെങ്കിൽ വളരെ എളുപ്പത്തിൽ നമുക്ക് ഉണ്ടാക്കിയെടുക്കാവുന്ന ഒരു കിടിലൻ റെസിപിയാണ് ഇന്ന് നിങ്ങളുമായി പങ്കുവെക്കുന്നത്. അതിനായി ഒരുപിടി വറ്റൽ മുളക് ആണ് നമ്മൾ ഇവിടെ എടുക്കുന്നത്.\nഇത് നന്നായി കഴുകിയെടുക്കാം. ഒരു തുണി ഉപയോഗിച്ചു നനവെല്ലാം കളഞ്ഞെടുക്കാം. ഇത് ഒരു പപ്പട കോലിൽ കുത്തിവെക്കാം. ശേഷം സ്റ്റവ് ഫ്ളൈയിം ഓൺ ആക്കി ഈ മുളക് ചുട്ടെടുക്കാം. അല്ലെങ്കിൽ ഒരു ഫ്രൈ പാനിൽ ചൂടാക്കി എടുത്താലും മതി. ശേഷം അൽപ്പം തേങ്ങാ ചിരകിയതും ഉള്ളിയും ഉപ്പും മിക്സിയുടെ ജാറിലെക് ഇട്ടു കൊടുക്കാം.\nചുട്ടെടുത്ത മുളകും ഇതിലേക്ക് ഇട്ടുകൊടുക്കാം. അൽപ്പം പച്ചവെളിച്ചെണ്ണ കൂടി ഒഴിച്ചാൽ സംഭവം റെഡി. എളുപ്പം തയ്യാറാക്കാവുന്ന ഈ ഒരൊറ്റ ചമ്മന്തി മതി മിനിമം2പ്ലേറ്റ് ചോറ് അകത്താക്കാൻ. ചേരുവകൾ എല്ലാം തയ്യാറാക്കിയാൽ പിന്നെ എളുപ്പത്തിൽ തന്നെ നമുക്കിത് ഉണ്ടാക്കിയെടുക്കാം. ഇതുപോലെ നിങ്ങളും ഒന്ന് തയാറാക്കി നോക്കൂ.. തീർച്ചയായും എല്ലാവര്ക്കും ഇഷ്ടപ്പെടും.


കുര്‍ബാന ജനാഭിമുഖമോ അള്‍ത്താരാഭിമുഖമോ? തര്‍ക്കം പരിഹരിക്കാന് സഭാ സിനഡ് ഓഗസ്റ്റ് 16-ന് – Christhavachintha\nChristhavachin… > Latest News > കുര്‍ബാന ജനാഭി…\nഎറണാകുളം-അങ്കമാലി അതിരൂപതയില് സീറോമലബാര് സഭയുടെ കുര്‍ബാനയെച്ചൊല്ലി തര്‍ക്കങ്ങള് രൂക്ഷമായതോടെ ആഗസ്റ്റ് 16-ന് സഭാ സിനഡ് നടക്കുന്നു. അല്‍മായ, വൈദിക പ്രതിനിധികളും മെത്രാന്മാരും ആര്‍ച്ചുബിഷപ്പും അടങ്ങുന്ന സിനഡാണ് കുര്‍ബാന എങ്ങോട്ട് തിരിഞ്ഞു നിന്ന് ചൊല്ലണമെന്ന് തീരുമാനമെടുക്കുക. ‘കുര്‍ബാന ജനാഭിമുഖമായി’ നടത്തണമെന്ന് വാദിക്കുന്നവരും ‘അള്‍ത്താരാഭിമുഖമായി’ നടത്തണമെന്ന് വാദിക്കുന്നവരും തമ്മിലുള്ള ‘വാക്പയറ്റ്’ തുടങ്ങിയിട്ട് നാളുകളേറെയായി.\nകുര്‍ബാന ഏകീകരണം അടിച്ചേല്‍പ്പിച്ചാല് സ്വയം വിരമിച്ച് പ്രീസ്റ്റ് ഹോമിലേക്ക് പോകുമെന്നു പറഞ്ഞ് പ്രതിഷേധിച്ചിരിക്കയാണ് കറുകുറ്റി പള്ളിയിലെ വൈദികന് ഫാദര് ടോം മുള്ളന്‍ചിറ. അദ്ദേഹം ഇടവകയില് തന്നെ പ്രസംഗിച്ചുകൊണ്ട് തന്റെ നിലപാട് പ്രഖ്യാപിച്ച് ധൈര്യം കാട്ടിയിരിക്കയാണ്. ഇദ്ദേഹത്തോടൊപ്പം മറ്റൊരു വൈദികനും കുര്‍ബാന ഏകീകരണത്തിനെതിരെ രംഗത്തുവന്നിട്ടുണ്ട്. സത്യദീപത്തില് എഴുതിയ ലേഖനത്തിലൂടെയാണ് ഫാ. ജോഫി തോട്ടങ്കര പ്രതിഷേധിച്ചിരിക്കുന്നത്. വെനീസില് കാനന് നിയമത്തില് ഗവേഷണം നടത്തുകയാണ് ഇദ്ദേഹം. സിനഡില് ഒരുമിച്ചിരുന്ന് തീരുമാനങ്ങള് കൈക്കൊള്ളാമെന്നും അദ്ദേഹം അഭിപ്രായപ്പെടുന്നു.\nഎങ്ങോട്ട് തിരിഞ്ഞു നിന്നും ആരാധന നടത്താം. ഭൂമിയെ സൃഷ്ടിച്ച ശേഷം ദിശകള് നിശ്ചയിച്ചതും ദൈവമാണ്. ”നിങ്ങള് ജീവനുള്ള ദൈവത്തിന്റെ ആലയമല്ലോ” എന്നാണ് മനുഷ്യനെക്കുറിച്ചുള്ള ക്രിസ്തുവിന്റെ പ്രഖ്യാപനം. ദൈവം നമ്മുടെ ഹൃദയങ്ങളിലാണ് വസിക്കേണ്ടത്. കാലങ്ങളും ദിശകളും സമയങ്ങളും ഒന്നും ദൈവത്തെ ആരാധിക്കുന്നതിന് മാനദണ്ഡമാക്കേണ്ടതില്ല. അവരവര്‍ക്ക് പറ്റുന്നതു പോലെ ഇരുന്നും കിടന്നും നടന്നും നിന്നും എങ്ങനെ വേണമെങ്കിലും ദൈവസന്നിധിയില് ഹൃദയം പങ്കുവയ്ക്കാം. അനുഗ്രഹത്തിന് കാരണം ഹൃദയശുദ്ധിയാണ്.\nഅന്ധവിശ്വാസങ്ങളും അനാചാരങ്ങളും ഏറെയുണ്ട് കത്തോലിക്കാ സഭയില്. ബൈബിളിന് വെളിയില് നിന്നും സഭയിലേക്ക് കടന്നുകയറിയ പാഗണ് മതത്തിന്റെ അവശിഷ്ടങ്ങള് ഉന്മൂലനം ചെയ്യാനാണ് സഭ ഇനിയുള്ള കാലങ്ങള് ചെയ്യേണ്ടത്. ദരിദ്രരേയും ആലംബഹീനരേയും അംഗവൈകല്യം വന്നവരേയും വൃദ്ധജനങ്ങളേയും അനാഥരെയും സൗജന്യമായി സംരക്ഷിക്കുന്ന പ്രസ്ഥാനം കത്തോലിക്കാസഭയാണ്. ഇക്കാര്യത്തില് അവരോടൊപ്പം നില്‍ക്കാന് പറ്റിയ മറ്റൊരു മതസ്ഥാപനവും ലോകത്തുണ്ടാവില്ല.\nഎന്നാല് ആത്മീയകാര്യങ്ങളിലെ കൃത്രിമത്വം സഭയെ പല കാര്യങ്ങളിലും ബൈബിളില് നിന്നും അകറ്റി നിര്‍ത്തുന്നു. വിഗ്രഹാരാധനയാണ് ദൈവം വെറുക്കുന്ന ഏറ്റവും വലിയ പാപം. നമസ്‌കരിക്കാനല്ലെങ്കില് പോലും ഉണ്ടാക്കാന് പാടില്ല. ദൈവത്തെ നിര്‍ജ്ജീവ വസ്തുക്കളെക്കൊണ്ടുണ്ടാക്കാന് കഴിഞ്ഞാല് ആ ‘ശില്പി’യെ വേണം ദൈവമായി കാണാന്.\nകരിസ്മാറ്റിക് പ്രസ്ഥാനത്തിന്റെ ആവിര്‍ഭാവത്തോടെ വിഗ്രഹത്തിന്റെ മുമ്പില് മുട്ടുകുത്തുന്നവരുടെ എണ്ണം കുറഞ്ഞിട്ടുണ്ട്. മരിച്ചവര്‍ക്കു വേണ്ടിയുള്ള പ്രാര്‍ത്ഥനയും തെറ്റാണെന്ന തിരിച്ചറിവ് ഒരു വിഭാഗം കത്തോലിക്കര്‍ക്കുണ്ടായിട്ടുണ്ട്. ‘മക്കളായ’ നമുക്ക് ദൈവത്തോട് നേരിട്ട് കാര്യങ്ങള് പറയാമെന്നിരിക്കെ മദ്ധ്യസ്ഥന്മാരെ ഇടയ്ക്ക് പിടിച്ചിടേണ്ട കാര്യവുമില്ല.\nഇതുപോലെയുള്ള ഒരു അന്ധവിശ്വാസമാണ് തിരുശേഷിപ്പ് വണക്കം. ക്രിസ്തു വിജയശ്രീലാളിതനായി ഉയിര്‍ത്തെഴുന്നേറ്റ് ജനത്തിനായി മദ്ധ്യസ്ഥത ചെയ്യുമ്പോള് പിന്നെ അവരുടെ ഭൗതികവസ്തുക്കളില് എന്ത് ശക്തിയാണുള്ളത്? മറ്റൊരു അബദ്ധമാണ് വിശ്വാസസ്‌നാനമെന്നതിനു പകരം നടത്തുന്ന ശിശുസ്‌നാനം. ഇതൊക്കെ മാറ്റാനുള്ള സിനഡാണ് അടിയന്തിരമായി നടത്തേണ്ടത്.\nഎങ്ങോട്ട് തിരിഞ്ഞുനിന്ന് ആരാധിച്ചാലും ദൈവം പ്രസാദിക്കും. അതിന് ഒരുക്കേണ്ടത് അവരവരുടെ ഹൃദയങ്ങളെയാണ്. സഭ കൊണ്ടുനടക്കുന്ന പല ആചാരങ്ങളും തെറ്റാണെന്ന് ഇതിനോടകം തിരിച്ചറിഞ്ഞിട്ടുണ്ട്. അതിലൊന്നാണ് സെന്റ് ജോര്‍ജ്ജും പാമ്പും അതുമായ കെട്ടുകഥകളും.\nപ്ലസ് ടു പരീക്ഷയിൽ എല്ലാ വിഷയങ്ങൾക്കും A+ നേടി


ബ്രിട്ടീഷ് പ്രധാനമന്ത്രിയെ വധിക്കാനുള്ള ശ്രമം പരാജയപ്പെടുത്തിയതായി റിപ്പോര്‍ട്ട്; രണ്ട് പേര് അറസ്റ്റില് | Reporter Live\nബ്രിട്ടീഷ് പ്രധാനമന്ത്രിയെ വധിക്കാനുള്ള ശ്രമം പരാജയപ്പെടുത്തിയതായി റിപ്പോര്‍ട്ട്; രണ്ട് പേര് അറസ്റ്റില്\nBy Web Desk\tDecember 6, 2017 3:54 pm A+ A-\nലണ്ടന്: ബ്രിട്ടീഷ് പ്രധാനമന്ത്രി തെരേസ മേയെ വധിക്കാനുള്ള ശ്രമം പൊലീസ് പരാജയപ്പെടുത്തിയതായി റിപ്പോര്‍ട്ട്. സംഭവത്തില് രണ്ട് പേരെ അറസ്റ്റ് ചെയ്തതായും സ്‌കൈ ന്യൂസ് പുറത്തുവിട്ട റിപ്പോര്‍ട്ടില് പറയുന്നു.\nതെരേസ മേയുടെ ഓഫീസ് സ്ഥിതിചെയ്യുന്ന ഡൗണിംഗ് സ്ട്രീറ്റില് വെച്ച് ചാവേര് ആക്രമണം നടത്തി പ്രധാനമന്ത്രിയെ വധിക്കാനായിരുന്നു പദ്ധതിയിട്ടിരുന്നത്. എന്നാല് ഇന്റലിജന്‍സ് വിഭാഗം കഴിഞ്ഞ കുറച്ചുനാളുകളായി നടത്തിവന്ന പരിശോധനയില് ഇവരെ കുടുക്കുകയായിരുന്നു. ഇസ്ലാമിക തീവ്രവാദികളാണ് അറസ്റ്റിലായതെന്നാണ് സൂചന.\nPlot to kill UK PM Theresa May foiled: Sky News https://t.co/qsv2EfxZHS pic.twitter.com/uULAfcXNk1\nലണ്ടന് സ്വദേശികളായ നയാമൂര് സക്കറിയ റഹ്മാന്(20), മുഹമ്മദ് അഖീബ് ഇമ്രാന്(21) എന്നിവരെ കഴിഞ്ഞ 28നാണ് പൊലീസ് പിടികൂടുന്നത്. ഇവര്‍ക്കെതിരെ വധശ്രമം ഉള്‍പ്പെടെയുള്ള വകുപ്പുകള് ചുമത്തി ഇന്നലെയാണ് അറസ്റ്റ് രേഖപ്പെടുത്തിയത്. പ്രതികളെ ബുധനാഴ്ച കോടതിയില് ഹാജരാക്കും. കഴിഞ്ഞ ഒരു വര്‍ഷത്തിനിടയില് ഒമ്പത് തവണയാണ് ഇത്തരത്തില് വധശ്രമം നടന്നതെന്ന് പ്രധാനമന്ത്രിയുടെ വാക്താവ് ഇന്നലെ വ്യക്തമാക്കിയിരുന്നു.\nDec 6, 2017 3:54 pm\nലണ്ടനില് അക്രമി ആള്‍ക്കൂട്ടത്തിനിടയിലേക്ക് കാര് ഓടിച്ചുകയറ്റി; നിരവധി പേര്‍ക്ക് പരുക്ക്\nലണ്ടനില് ആസിഡ് ആക്രമണത്തില് ആറ് പേര്‍ക്ക് പരുക്ക്; ആക്രമണം നടത്തിയ പതിനഞ്ച്കാരന് അറസ്റ്റില്\nലണ്ടന് മെട്രോ ആക്രമണം: ഒരാള് കൂടി പിടിയില്\nതെരേസ മെയ് മന്ത്രിസഭയില് വന് അഴിച്ചുപണി; ദീര്‍ഘകാല സുഹൃത്ത് ഡാമിയന് ഗ്രീനിനെ മന്ത്രിസഭയിലെ…\nലണ്ടന് ഭീകരാക്രമണം, 12 പേര് അറസ്റ്റില്


എന്തുകൊണ്ട് സുല്‍ത്താനില് ട്രാന്‍സ്‌ജെന്‍ഡേഴ്സ് ബാന്‍ഡിന്റെ ഗാനം ഉള്‍പ്പെടുത്തി?\n16 July 2016 11:37 PM GMT\nഇന്ത്യയിലെ ട്രാന്‍സ്‌ജെന്‍ഡേഴ്സ് പൊതുവേ ഒതുങ്ങിക്കഴിയുന്ന ന്യൂനപക്ഷമാണ്. ട്രാഫിക് സിഗ്നലുകളില് ഭിക്ഷയാചിക്കുകയും നവദമ്പതികളെയും നവജാതശിശുക്കളെയും അനുഗ്രഹിച്ചു പണം വാങ്ങുകയും ചെയ്യുന്നിടത്തേ ഇവരെ കാണാറുള്ളൂ.\nഎന്നാല് ട്രാന്‍സ്‌ജെന്‍ഡേഴ്സ് മാത്രമടങ്ങിയ ഒരു പോപ് ബാന്‍ഡിന്റെ ഗാനം ബോളിവുഡ് സിനിമയില് ഉപയോഗിക്കപ്പെട്ടത് ഇവര് സമൂഹത്തില് കൂടുതല് സ്വീകാര്യത നേടുന്നതിന്റെ സൂചനയാണ്. ഭിന്നലിംഗക്കാര്‍ക്ക് തുല്യ അവകാശം നല്‍കിക്കൊണ്ട് കോടതിവിധി വന്നിട്ട് രണ്ടുവര്‍ഷത്തോളമാകുമ്പോഴും മുന്‍വിധികള് നിലനില്‍ക്കുന്നുവെങ്കിലും കാര്യങ്ങള് മുന്നോട്ടുനീങ്ങുന്നുവെന്നത് ഈ വിഭാഗത്തിനു പ്രതീക്ഷനല്‍കുന്നു.\nആറ് ട്രാന്‍സ്‌ജെന്‍ഡേഴ്സ് അടങ്ങിയ സിക്‌സ് പാക്ക് ബാന്‍ഡിന്റെ ഗാനം സല്‍മാന് ഖാന് നായകനായ 'സുല്‍ത്താന്' എന്ന സിനിമയിലാണ് ഉപയോഗിച്ചത്. ഇവരുടെ മറ്റുഗാനങ്ങളുടെ വിഡിയോകളിലും ഹിന്ദി സിനിമാതാരങ്ങള് പ്രത്യക്ഷപ്പെടുന്നു. ഇവയ്ക്ക് യുട്യൂബില് ലക്ഷക്കണക്കിനു കാഴ്ചക്കാരുമുണ്ട്.\n'ട്രാന്‍സ്‌ജെന്‍ഡേഴ്സ് മറ്റ് ന്യൂനപക്ഷങ്ങളെക്കാള് മോശമായ അവസ്ഥയിലാണ്. അവര് ശ്രദ്ധിക്കപ്പെടുന്നേയില്ല,' യഷ് രാജ് ഫിലിംസ് വിഭാഗമായ വൈ ഫിലിംസിന്റെ തലവന് ആശിഷ് പാട്ടീല് പറയുന്നു. വൈ ഫിലിംസാണ് ഈ ബാന്‍ഡിനു രൂപം നല്‍കിയത്.\n'ഈ സമൂഹത്തെ മുന്നിലേക്കു കൊണ്ടുവരാനും ചര്‍ച്ചാവിഷയമാക്കാനുമുള്ള ശ്രമമാണിത്. എന്തുകൊണ്ട് അത് പാട്ടിലും നൃത്തത്തിലുംകൂടിയായിക്കൂടാ എന്നു ഞാന് ചിന്തിച്ചു.'\nഇന്ത്യയില് ഏകദേശം ഇരുപതുലക്ഷത്തോളം ട്രാന്‍സ്‌ജെന്‍ഡേഴ്സുണ്ടെന്നാണു കണക്ക്. നിയമത്തിനു മുന്നില് ഇവര്‍ക്ക് തുല്യ അവകാശമുണ്ടെന്നും അവരെ മൂന്നാംലിംഗക്കാരായി കണക്കാക്കുമെന്നും അംഗീകരിച്ച് സുപ്രിം കോടതി വിധി പ്രഖ്യാപിച്ചത് 2014ലാണ്. പൈതൃകസ്വത്തിനുള്ള അവകാശം, വിവാഹം കഴിക്കാനുള്ള അവകാശം എന്നിവയ്ക്കു പുറമെ വിദ്യാഭ്യാസ, തൊഴില് മേഖലകളില് ക്വോട്ടയും ഇവര്‍ക്കുണ്ട്.\nഹിജഡകളെന്നറിയപ്പെടുന്ന ട്രാന്‍സ്‌ജെന്‍ഡേഴ്സായ സ്ത്രീകള് ഉത്തരേന്ത്യയില് ശുഭസൂചകമായി കരുതപ്പെടുന്നു. വിവാഹ, ശിശുജനന വേളകളില് ഇവരുടെ അനുഗ്രഹം തേടുന്നതും ഇവിടെ പതിവാണ്. എങ്കിലും ഇവരെ ചൂഷണം ചെയ്യുന്നത് വിരളമല്ല.\nമിക്കവരും വീടുകളില്‍നിന്നു പുറത്താക്കപ്പെട്ടവരാണ്. വിദ്യാഭ്യാസമില്ലാത്തതിനാല് തൊഴിലും ലഭിക്കാറില്ല. അതിനാല് ലൈംഗികത്തൊഴില്, ഭിക്ഷയാചിക്കല്, വിവാഹങ്ങളിലെ നൃത്തം തുടങ്ങിയവയിലൂടെ ജീവിതമാര്‍ഗം കണ്ടെത്താന് അവര് നിര്‍ബന്ധിതരാകുന്നു.\nഅഭിന അഹേര് എന്ന ട്രാന്‍സ്‌ജെന്‍ഡര് ആക്ടിവിസ്റ്റ് ഏതാനും വര്‍ഷം മുന്‍പ് മുംബൈയില് ഡാന്‍സിങ് ക്യൂന്‍സ് എന്ന നൃത്തസംഘം രൂപീകരിച്ചിരുന്നു. നൃത്തത്തിലൂടെ ബോധവല്‍ക്കരണമുണ്ടാക്കുകയും ജീവിക്കാനുള്ള വഴി കണ്ടെത്തുകയുമാണ് ഇതിന്റെ ലക്ഷ്യം. വിവാഹങ്ങളിലും കോര്‍പറേറ്റ് ചടങ്ങുകളിലുമാണ് ഇവര് നൃത്തം ചെയ്യുന്നത്.\n'ഞങ്ങള് പ്രവര്‍ത്തനം തുടങ്ങിയതു മുതല് സ്വീകാര്യത വര്‍ദ്ധിച്ചു. സമൂഹത്തില് ബഹുമാന്യതയും,' പരിശീലനം നേടിയ കഥക് നര്‍ത്തകിയായ അഹേര് പറയുന്നു. 'നിയമം സ്വാഗതാര്‍ഹമാണെങ്കിലും ഇന്നും യാഥാര്‍ത്ഥ്യം വളരെ വ്യത്യസ്ഥമാണ്. ഇന്നും അക്രമങ്ങളുണ്ട്. വേണ്ടത്ര തൊഴില് അവസരങ്ങളുമില്ല.'\nരാജ്യത്ത് ട്രാന്‍സ്‌ജെന്‍ഡേഴ്സിന് പെന്‍ഷന്, വീട് തുടങ്ങിയ സാമൂഹിക ക്ഷേമ പദ്ധതികളുടെ പ്രയോജനം അനുവദിക്കുന്ന ആദ്യസംസ്ഥാനം ഒഡീഷയാണ്. കഴിഞ്ഞമാസമാണ് ഒഡീഷ ഇതു സംബന്ധിച്ച തീരുമാനമെടുത്തത്.\nരാജ്യത്ത് നിര്‍ബന്ധിത തൊഴിലാളികളെ പുനരധിവസിപ്പിക്കുന്നതു സംബന്ധിച്ച പദ്ധതിയില് ട്രാന്‍സ്‌ജെന്‍ഡേഴ്സിനെ ഉള്‍പ്പെടുത്താന് നീക്കമുണ്ട്. ഇവര്‍ക്കുവേണ്ടി മറ്റു പദ്ധതികളും നടന്നുവരുന്നു.\nമുംബൈയ്ക്കടുത്ത താനെയില് പൊലീസ് ആയിരത്തിലധികം ട്രാന്‍സ്‌ജെന്‍ഡേഴ്സിനെ പരിശീലനം നല്‍കി ഗതാഗതനിയന്ത്രണത്തിനും ജനക്കൂട്ടത്തെ നിയന്ത്രിക്കാനും ഉപയോഗിക്കുന്നു. ' ഫ്രണ്ട്‌സ് ഓഫ് പൊലീസ് ' എന്നാണ് ഇവര് അറിയപ്പെടുന്നത്.\nഇതുവരെയുള്ളവയില് ഏറ്റവും പകിട്ടേറിയത് സിക്‌സ് പാക്ക് ബാന്‍ഡാണ്. ഫാറെല് വില്യംസിന്റെ ഹാപ്പി സോങ്ങിന്റെ ചുവടുപിടിച്ചുള്ള 'ഹം ഹെ ഹാപ്പി' ആയിരുന്നു ആദ്യഗാനം. ജനുവരിയിലാണ് ഇതു പുറത്തുവന്നത്.\nഇന്ത്യന് താളങ്ങളും ഹിജഡകളുടെ കൈയടി ആംഗ്യങ്ങളുമായി പുറത്തുവന്ന ഗാനത്തിന്റെ വിഡിയോയില് ബാന്‍ഡ് അംഗങ്ങള് ആഭരണങ്ങള്‍ക്കൊപ്പം നിറപ്പകിട്ടുള്ള പാവാടയും ബ്ലൗസുമാണ് ധരിച്ചിരിക്കുന്നത്. യുട്യൂബില് ഇരുപതുലക്ഷം പേരാണ് ഈ വിഡിയോ കണ്ടത്.\nഭിന്നലിംഗക്കാരായ സ്ത്രീകളുടെ പ്രശ്‌നങ്ങളും സാവധാനമുള്ള സ്വീകാര്യതയും കാണിക്കുന്ന മറ്റൊരു ഗാനത്തിന് കാഴ്ചക്കാര് 35 ലക്ഷം കവിഞ്ഞു.\nബാന്‍ഡിനുവേണ്ടിയുള്ള പരസ്യം കഴിഞ്ഞ മാസം കാന്‍സില് ഗ്രാന്‍ഡ് പ്രീ ഗ്ലാസ് ലയണ് നേടി. സാംസ്‌കാരിക മാറ്റമുണ്ടാക്കുന്ന സൃഷ്ടിപരതയ്ക്കായിരുന്നു പുരസ്‌കാരം.\n'ട്രാന്‍സ്‌ജെന്‍ഡേഴ്സിനോടുള്ള നമ്മുടെ വീക്ഷണം മാറ്റാന് ബാന്‍ഡിനു കഴിഞ്ഞു,' ബാന്‍ഡിനായി രാജ്യമെങ്ങും ഓഡിഷന് നടത്തിയ പാട്ടീല് പറയുന്നു.\n'കുടുംബങ്ങളും സമൂഹവും അവരെ സ്വാഗതം ചെയ്യുന്നുവെന്നതിനാല് അവര്‍ക്ക് ജീവിക്കാന് മാര്‍ഗം തെളിഞ്ഞു എന്നതാണ് ഏറ്റവും പ്രധാനം.'\n(കടപ്പാട്: തോംസണ് റോയിറ്റര് ഫൌണ്ടേഷന്)


ജില്ലാ ആശുപത്രിയിൽ രക്തബാങ്ക് യാഥാർഥ്യമാവുന്നു : Deepika.com Nattu Visesham\nനിലന്പൂർ: പതിറ്റാണ്ടുകളുടെ കാത്തിരിപ്പിനൊടുവിൽ നിലന്പൂർ ജില്ലാ ആശുപത്രിയിൽ രക്ത ബാങ്ക് യാഥാർഥ്യമാവുന്നു. കെ.കെ.രാഗേഷ് എംപിയുടെ പ്രദേശിക വികസന ഫണ്ടിൽ നിന്ന് അനുവദിച്ച 36 ലക്ഷം രൂപ ചിലവിലാണ് രക്തബാങ്ക് സ്ഥാപിക്കുന്നത്.\nജില്ലാ ആശുപത്രി അത്യാഹിത വിഭാഗം കെട്ടിത്തിന്‍റെ ഒന്നാം നിലയിൽ 1900 ചതുരശ്രഅടിയിലാണ് രക്ത ബാങ്ക് ഒരുക്കുന്നത്. നിലവിൽ മഞ്ചേരി, പെരിന്തൽമണ്ണ രക്ത ബാങ്കുകളെയാണ് നിലന്പൂർ ജില്ലാ ആശുപത്രിക്ക് ആശ്രയം.\nരക്തം ശേഖരിക്കാനുള്ള സൗകര്യം മാത്രമാണ് ഇവിടെയുള്ളത്. രക്ത ബാങ്ക് കെട്ടിടത്തിന്‍റെ നിർമാണ പുരോഗതി വിലയിരുത്താൻ കോഴിക്കോട് മേഖലാ ഒൗഷധ ഇൻസ്പെക്ടർ ഷാജി എം.വർഗീസ് ജില്ലാ ആശുപത്രി സന്ദർശിച്ചു. നിർമാണം പൂർത്തിയാവുന്നതോടെ രക്തബാങ്ക് പ്രവർത്തനം തുടങ്ങും.


പാലം കടക്കുവോളം നാരായണ, പാലം കടന്നപ്പോൾ കൂരായണ; വോട്ടിന് മുൻപും ശേഷവും, ‘ശബരിമല’യിൽ മലക്കം മറിഞ്ഞ് കടകംപള്ളി | sabarimala|kadakampalli surendran|assembly election kerala\nപാലം കടക്കുവോളം നാരായണ, പാലം കടന്നപ്പോൾ കൂരായണ; വോട്ടിന് മുൻപും ശേഷവും, ‘ശബരിമല’യിൽ മലക്കം മറിഞ്ഞ് കടകംപള്ളി\nതിരുവനന്തപുരം: ശബരിമല വിഷയത്തിൽ ഏറ്റവും അധികം നിലപാടുകൾ പറഞ്ഞത് മന്ത്രി കടകംപള്ളി സുരേന്ദ്രനാണ്. ശബരിമല വിഷയം തെരഞ്ഞെടുപ്പിൽ ചർച്ചയാക്കിയതും കടകംപള്ളി തന്നെയാണ്. ശബരിമലയിൽ ഖേദിക്കുന്നുവെന്നും നടപടികൾ വേഗത്തിൽ ആയെന്നുമായിരുന്നു മന്ത്രിയുടെ ആദ്യപ്രസ്താവന. ഇതോടെ, അപകടം മണത്ത മുഖ്യമന്ത്രിയും സി പി എമ്മും കടകംപള്ളിയെ പരസ്യമായി തന്നെ തള്ളിപ്പറഞ്ഞു. സംഭവം കൈവിട്ട് പോയെന്ന് മനസിലാക്കിയ മന്ത്രി നിലപാട് വീണ്ടും മാറ്റി.\nതൻ്റെ വാക്കുകൾ വളച്ചൊടിച്ചുവെന്നായിരുന്നു മന്ത്രിയുടെ പ്രതികരണം. തെരഞ്ഞെടുപ്പിലുടനീളം നേതാക്കൾ ശബരിമലയെ ഒരു പ്രചരണായുധമാക്കി ഉപയോഗിച്ചു. നിലപാടുകൾ മാറ്റിയും മയം വരുത്തിയും ഇടത് വലത് നേതാക്കൾ കളം നിറഞ്ഞു. പോളിംഗ് ദിനത്തിൽ അയ്യപ്പനും വിശ്വാസികളും ഇടതിനൊപ്പമാണെന്നും വിശ്വാസികളെ എക്കാലത്തും സംരക്ഷിച്ച സർക്കാരിനെ ജനങ്ങൾക്ക് തള്ളിക്കളയാൻ സാധിക്കില്ലെന്നുമായിരുന്നു മന്ത്രി അടക്കമുള്ളവർ പ്രതികരിച്ചത്.\nAlso Read:വോട്ടെടുപ്പ് കഴിഞ്ഞുള്ള ആദ്യ കണക്കുകൂട്ടലില് ബിജെപിക്ക് പതിമൂന്ന് മണ്ഡലങ്ങളില് വിജയ പ്രതീക്ഷ: മണ്ഡലങ്ങൾ ഇവ\nഎന്നാൽ, തെരഞ്ഞെടുപ്പ് അവസാനിച്ചതോടെ, കടകംപള്ളി വീണ്ടും തൻ്റെ നിലപാട് ഒന്നുകൂടി മാറ്റി. ശബരിമലയല്ല, വികസനമാണ് ഇത്തവണ ചര്‍ച്ചയായതെന്നും അത് കഴക്കൂട്ടത്തെ ഫലം തെളിയിക്കുമെന്നും കടകംപള്ളി സുരേന്ദ്രന് പറഞ്ഞു. ബിജെപിയും യുഡിഎഫും ശബരിമല വിഷയം ബോധപൂര്‍വം പ്രചാരണത്തിലേക്ക് വലിച്ചിഴച്ചുവെന്ന് മന്ത്രി ആരോപിക്കുന്നു. പാലം കടക്കുവോളം നാരായണ, പാലം കടന്നപ്പോൾ കൂരായണ എന്ന രീതിയാണ് മന്ത്രി കാണിക്കുന്നതെന്ന ആക്ഷേപവും സോഷ്യൽ മീഡിയകളിൽ ഉയരുന്നുണ്ട്.\nsabarimala kadakampalli surendran assembly election kerala\n'പേര് ചോദിച്ച് ഉറപ്പാക്കിയ ശേഷമാണ് വെട്ടിയത്'; ഞെട്ടിയ്ക്കുന്ന വിവരങ്ങളുമായി കൊല്ലപ്പെട്ട മന്‍സൂറിന്‍റെ സഹോദരന്\nകാട്ടായിക്കോണം സംഘര്‍ഷം തന്നെ കുരുക്കാൻ വേണ്ടി ഉണ്ടാക്കിയത് ,കടകംപള്ളിക്കെതിരെ ശോഭ സുരേന്ദ്രൻ


KM Mani visits bishop franco in Pala Sub jail ബിഷപ്പ് ഫ്രങ്കോയെ കാണാൻ കെ എം മാണിയും പാലാ സബ് ജയിലിൽ\nOctober 02, 2018 01:41:27 pm\nപാലാ: കന്യാസ്ത്രീയെ ബലാത്സംഗം ചെയ്ത കേസിൽ റിമാൻഡിൽ കഴിയുന്ന ബിഷപ്പ് ഫ്രാങ്കോ മുളയ്ക്കലിനെ കാണാൻ കേരള കോൺഗ്രസ് അധ്യക്ഷനും പാലാ എംഎൽഎയുമായ കെ.എം.മാണി എത്തി. പാലാ സബ് ജയിലിലെത്തിയാണ് മാണി ബിഷപ്പിനെ സന്ദർശിച്ചത്.\nകാരാഗൃഹത്തിൽ കഴിയുന്നവരെ സന്ദർശിക്കുന്നത് സുവിശേഷ ശുശ്രൂഷയെന്ന നിലയ്ക്കാണ് ജയിലിൽ എത്തിയതെന്ന് മാണി വ്യക്തമാക്കി. ഇന്നലെ കാഞ്ഞിരപ്പള്ളി രൂപത മെത്രാൻ മാർ മാത്യൂ അറയ്ക്കലിന്റെ നേതൃത്വത്തിൽ ബിഷപ്പുമാരുടെ സംഘവും സബ് ജയിലിലെത്തി ബിഷപ്പിനെ സന്ദർശിച്ചിരുന്നു.\nപ്രാർത്ഥന സഹായത്തിനാണ് വന്നതെന്നാണ് ബിഷപ്പുമാർ വ്യക്തമാക്കിയത്. ബിഷപ്പ് ഫ്രാങ്കോയെ പൂർണ്ണമായും പിന്തുണക്കുന്ന നിലപാടാണ് ഇന്നലെ മാർ മാത്യു അറയ്‍ക്കൽ സ്വീകരിച്ചത്. യേശുക്രിസ്തു ഉൾപ്പടെയുള്ളവർ തെറ്റ് ചെയ്തിട്ടാണോ ക്രൂശിക്കപ്പെട്ടതെന്നായിരുന്നു മാർ മാത്യു അറയ്‍ക്കൽ ചോദിച്ചത്.\nസമരങ്ങൾക്കും പ്രതിഷേധങ്ങൾക്കുമൊടുവിൽ ജലന്ധർ ബിഷപ്പ് ഫ്രാങ്കോ മുളയ്ക്കൽ സെപ്റ്റംബർ 21നാണ് അറസ്റ്റിലാകുന്നത്. കന്യാസ്ത്രീയെ ബലാത്സംഗം ചെയ്ത കേസിൽ ബിഷപ്പിനെ ഒക്ടോബർ ആറ് വരെയാണ് റിമാന്റ് ചെയ്തിരിക്കുന്നത്. രാജ്യത്തിന്റെ ചരിത്രത്തിൽ ആദ്യമായാണ് ബലാത്സംഗ കേസിൽ ഒരു ബിഷപ്പ് അറസ്റ്റിലാവുന്നത്.\nTags: Bishop, KM Mani


സ്മാര്‍ട്ട്‌ഫോണുകള്‍ക്കും ഹോം അപ്ലയന്‍സുകള്‍ക്കും മെഗാ ഓഫറുകള് പ്രഖ്യാപിച്ച് സാംസങ് ഇന്ത്യ - Live Newage\nഗാലക്‌സി സ്മാര്‍ട്ട്‌ഫോണുകള്, ആക്‌സസറികള്, വെയറബിള്‍സ്, ടിവി, ഹോം അപ്ലയന്‍സുകള് എന്നിവയ്ക്ക് 60% വരെ ഓഫും കൂടാതെ ക്യാഷ്ബാക്ക് ഓഫറുകളും\nരാജ്യത്തെ 99% പിന്‍കോഡുകളിലും സൂപ്പര്‍ഫാസ്റ്റ് ഡെലിവറി\nഇന്ത്യയിലെ ഏറ്റവും വലിയ കണ്‍സ്യൂമര് ഇലക്ട്രോണിക്‌സ്, സ്മാര്‍ട്ട്‌ഫോണ് ബ്രാന്‍ഡായ സാംസങ് ഇന്ന്, സാംസങിന്റെ ഓണ്‍ലൈന് സ്റ്റോറായ samsung.com-ല് നിന്ന് ഈ ഫെസ്റ്റീവ് സീസണില് ഷോപ്പ് ചെയ്യുന്നവര്‍ക്ക് ആകര്‍ഷമായ ക്യാഷ്ബാക്ക് ഓഫറുകളും മെഗാ ഡിസ്‌ക്കൗണ്ടുകളും പ്രഖ്യാപിച്ചു. samsung.com-ല് നിന്ന് ഷോപ്പ് ചെയ്യുന്നവര്‍ക്ക് 2-3 ദിവസത്തിനുള്ളില് സാംസങ് ഉല്‍പ്പന്നങ്ങളുടെ സൂപ്പര്‍ഫാസ്റ്റ് ഡെലിവറി 16000 പിന്‍കോഡുകളില് ലഭിക്കും. 'ഈ ഫെസ്റ്റിവ് സീസണില് സാംസങ് ഉല്‍പ്പന്നങ്ങള് വാങ്ങാനുള്ള ഏറ്റവും അനുയോജ്യമായ ഇടം സാംസങിന്റെ ഓണ്‍ലൈന് സ്റ്റോറായ samsung.com ആണ്. തിരഞ്ഞെടുത്ത ഉല്‍പ്പന്നങ്ങള്‍ക്ക് 60 ശതമാനം വരെ ഡിസ്‌ക്കൗണ്ടും 12.5 ശതമാനം വരെ ക്യാഷ്ബാക്കും ഉപഭോക്താക്കള്‍ക്ക് കണ്ടെത്താനാകും. ഞങ്ങള് ഉറപ്പ് നല്‍കുന്ന മറ്റൊരു കാര്യം എല്ലാ ഉല്‍പ്പന്നങ്ങള്‍ക്കും എന്തെങ്കിലുമൊക്കെ ഓഫറുകള് ഉണ്ടായിരിക്കുമെന്നതാണ്. മൊബൈല് ഫോണുകള്, ടാബ്ലെറ്റുകള്, വെയറബിളുകള് എന്നിവ ഇന്ത്യയിലെ 99% പിന്‍കോഡുകളിലും ഡെലിവറി ചെയ്യാനുള്ള സംവിധാനം ഞങ്ങള് ഒരുക്കിയിട്ടുണ്ട്' - സാംസങ് ഇന്ത്യ, സീനിയര് വൈസ് പ്രസിഡന്റ്, അസിം വര്‍സി പറഞ്ഞു.\nsamsung.com-ല് നിന്ന് ഷോപ്പ് ചെയ്യുമ്പോള് ഉപഭോക്താക്കള്‍ക്ക് സാംസങിന്റെ ഫ്‌ളാഗ്ഷിപ്പ് ഫോണായ ഗാലക്‌സി എസ്20+ പോലെ തിരഞ്ഞെടുത്ത ഗാലക്‌സി സ്മാര്‍ട്ട്‌ഫോണുകള്‍ക്ക് 40% വരെ ഡിസ്‌ക്കൗണ്ട് ലഭിക്കും. വയര്‍ലെസ് ചാര്‍ജറുകള്, ജെബിഎല് സ്പീക്കറുകള് പോലുള്ള തിരഞ്ഞെടുത്ത ആക്‌സസറികള്‍ക്ക് 60% വരെ ഡിസ്‌ക്കൗണ്ട് കമ്പനി നല്‍കുന്നുണ്ട്. ദ് ഫ്രെയിം ടെലിവിഷന്, സ്‌പേസ്മാക്‌സ് ഫാമിലി ഹബ് ഫ്രഞ്ച് ഡോര് റെഫ്രിജറേറ്റര്, ഹൈജീന് സ്റ്റീം വാഷിംഗുള്ള ഫ്രണ്ട് ലോഡ് ഇക്കോബബിള് വാഷിംഗ് മെഷീന് തുടങ്ങിയവയ്ക്ക് 45% ഡിസ്‌ക്കൗണ്ടും ലഭിക്കും. എച്ച്ഡിഎഫ്‌സി, ഐസിഐസിഐ, എസ്ബിഐ പോലുള്ള പ്രമുഖ ബാങ്കുകളുമായി സാംസങ് പങ്കാളിത്തം സൃഷ്ടിച്ചിട്ടുണ്ട്. ഈ ബാങ്കുകളുടെ കാര്‍ഡുകള് ഉപയോഗിച്ച് samsung.com-ല് നിന്ന് ഈ ഫെസ്റ്റീവ് സീസണില് സാധനങ്ങള് വാങ്ങുമ്പോള് 12.5% വരെ ക്യാഷ്ബാക്ക് ലഭിക്കും.\nഒക്‌റ്റോബര് 15 മുതല് നവംബര് 16 വരെയുള്ള ചുരുങ്ങിയ സമയത്തേക്ക് മാത്രമാണ് ഡിസ്‌ക്കൗണ്ടുകളുടെ കാലാവധി. ഗാലക്‌സി ടാബ് എ7, ഗാലക്‌സി എസ്20എഫ്ഇ, ഗാലക്‌സി എഫ്41, ഗാലക്‌സി എം31പ്രൈം പോലെ കഴിഞ്ഞയിടയ്ക്ക് അവതരിപ്പിച്ച ഉല്‍പ്പന്നങ്ങള് ഉള്‍പ്പെടെയുള്ള സാംസങ് ഉല്‍പ്പന്നങ്ങള് വാങ്ങാന് നോക്കുന്നവര്‍ക്കുള്ള വണ് സ്റ്റോപ്പ് ഡെസ്റ്റിനേഷനാണ് samsung.com. ആകര്‍ഷകമായ ഡിസ്‌ക്കൗണ്ടുകളും ക്യാഷ്ബാക്ക് ഓഫറുകളും കൂടാതെ താഴെയുള്ള ഓഫറുകളിലൂടെ ഉപഭോക്താക്കള്‍ക്ക് ഓരോ പര്‍ച്ചേസിലും ആനുകൂല്യങ്ങള് ലഭിക്കും.\nസാംസങ് 20k അഡ്വാന്റേജ്: സാംസങ് ഷോപ്പ് ആപ്പ് ഉപയോക്താക്കള്‍ക്ക് സാംസങ് ഷോപ്പ് ആപ്പില് രജിസ്റ്റര് ചെയ്യുന്നതിലൂടെ 20000 രൂപ വരെയുള്ള 10 ഷോപ്പിംഗ് വൌച്ചറുകള് അണ്‍ലോക്ക് ചെയ്യാന് കഴിയും. സ്മാര്‍ട്ട്‌ഫോണുകള്, ടെലിവിഷന്, വാഷിംഗ് മെഷീനുകള്, റെഫ്രിജറേറ്ററുകള്, മൈക്രോവേവ്, ടാബ്ലെറ്റുകള്, സ്മാര്‍ട്ട്വാച്ചുകള്, ട്രൂ വയര്‍ലെസ് ഓഡിയോ, ആക്‌സസറീസ്, ഹാര്‍മന്/JBL ഉല്‍പ്പന്നങ്ങള് എന്നീ ഓരോ വിഭാഗത്തിനും ഓരോ വൌച്ചര് ലഭ്യമാണ്. വിഭാഗവും ട്രാന്‍സാക്ഷന് മൂല്യവും അനുസരിച്ച് ഓരോ ഉല്‍പ്പന്നത്തിനും 2000 രൂപയുടെ വരെ ആനുകൂല്യങ്ങള് ലഭിക്കുന്നു. ഇതിന് 365 ദിവസം വാലിഡിറ്റിയുണ്ട്. ഈ ഫെസ്റ്റീവ് സീസണില് 30000 രൂപ വരെയുള്ള 30 വൌച്ചറുകളിലൂടെ 50% അധിക ആനുകൂല്യം ഉപഭോക്താക്കള്‍ക്ക് ലഭിക്കുന്നു.\nസാംസങ് റെഫറല് അഡ്വാന്റേജ്: ഈ റെഫറല് പ്രോഗ്രാമിലൂടെ സാംസങ് ഉപഭോക്താക്കള്‍ക്ക് (റെഫറര്) അവരുടെ സുഹൃത്തുക്കള്‍ക്കും കുടുംബാംഗങ്ങള്‍ക്കും ആകര്‍ഷകമായ റിവാര്‍ഡുകള് നേടാന് (80 ശതമാനം വരെ) സഹായിക്കാനാകും. പ്രീമിയം സ്മാര്‍ട്ട്‌ഫോണുകള്, ടാബ്ലെറ്റുകള്, വെയറബിളുകള് എന്നിവ samsung.com-ലൂടെ വാങ്ങുമ്പോളാണ് ഇത് സാധ്യമാകുന്നത്. റെഫര് ചെയ്യുന്നയാള്‍ക്ക് (വാങ്ങാന് റെക്കമെന്‍ഡ് ചെയ്യുന്ന സാംസങ് ഉപഭോക്താവ്) സുഹൃത്തുക്കളും മറ്റും പര്‍ച്ചേസ് പൂര്‍ത്തിയാക്കുമ്പോള് 4500 രൂപയുടെ samsung.com വൌച്ചര് ലഭിക്കുന്നു. സാംസങ് റെഫറല് പ്രോഗ്രാമില് സ്മാര്‍ട്ട്‌ഫോണുകള്, ടാബ്ലെറ്റുകള്, വെയറബിളുകള് തുടങ്ങിയ 21 ഡിവൈസുകള് ഉള്‍പ്പെടുത്തിയിട്ടുണ്ട്. ഈ ഫെസ്റ്റീവ് സീസണില്, റെഫര് ചെയ്യുന്നയാള്‍ക്ക് അധിക ഉല്‍പ്പന്നങ്ങളും സമ്മാനമായി ലഭിക്കാനുള്ള സാധ്യതയുണ്ട്.\nസാംസങ് സ്റ്റുഡന്റ് അഡ്വാന്റേജ്: samsung.com -ലെ സ്റ്റുഡന്റ് സ്‌പെസിഫിക്ക് സ്റ്റോര്‍ഫ്രണ്ട് സ്മാര്‍ട്ട്‌ഫോണുകള്, ആക്‌സസറികള്, വെയറബിളുകള് എന്നിവ അടങ്ങിയ ഉല്‍പ്പന്നങ്ങളുടെ പ്രത്യേക ക്യാറ്റലോഗിലേക്ക് ആക്‌സസ് സാധ്യമാക്കുന്നു. ക്യാറ്റലോഗില് ലിസ്റ്റ് ചെയ്തിരിക്കുന്ന ഉല്‍പ്പന്നങ്ങള് പ്രത്യേക വിലയില് ലഭ്യമാകും. ഇതോടൊപ്പം കോംപ്ലിമെന്ററി ഇന്‍ഷൂറന്‍സ്, ഈസി എക്‌സ്‌ചേഞ്ച്, സൌകര്യപ്രദമായ ഇഎംഐ ഓപ്ഷനുകള് എന്നിവയും ലഭിക്കും. ഫെസ്റ്റീവ് സീസണില് 10000 രൂപയ്ക്ക് മുകളിലുള്ള ഓരോ പര്‍ച്ചേസിനും ഉറപ്പായ സമ്മാനം അധികമായി ലഭിക്കുന്നു. ഡെയ്‌ലി, വീക്ക്‌ലി സമ്മാനങ്ങളും ബംപര് പ്രൈസും ലഭ്യമാണ്. വിദ്യാര്‍ത്ഥികള്‍ക്ക് അവരുടെ ഔദ്യോഗിക കോളേജ് ഇമെയില് ഐഡിയിലൂടെ ഓണ്‍ലൈന് സ്റ്റോര്‍ഫ്രണ്ട് ആക്‌സസ് ചെയ്യാം അല്ലെങ്കില് അംഗീകൃത സ്റ്റുഡന്റ് ക്രെഡെന്‍ഷ്യല്‍സ് വേരിഫിക്കേഷന് ഏജന്‍സിയിലൂഡെ വാലിഡേഷന് ചെയ്യാനുമാകും.


നാഗ്ജിയുടെ ഓര്‍മ്മയില് കാല്‍പ്പന്തുരുളുമ്പോള്... - Calicut Journal\nHome » കളിക്കളം » നാഗ്ജിയുടെ ഓര്‍മ്മയില് കാല്‍പ്പന്തുരുളുമ്പോള്…\nനാഗ്ജിയുടെ ഓര്‍മ്മയില് കാല്‍പ്പന്തുരുളുമ്പോള്…\n21 വര്‍ഷത്തിനു ശേഷം നാഗ്ജി ഫുട്ബോള് വീണ്ടും എത്തുമ്പോള് രണ്ട് പതിറ്റാണ്ടിന്‍റെ അന്തരം ഉണ്ടെങ്കിലും ഗാലറിയിലെ ആരവം ഇന്നലെ അവസാനിച്ചതുപോലെയാണ് കോഴിക്കോട്ടുകാര്‍ക്ക് നാഗ്ജി. കാരണം ഫുട്ബോള് അവര്‍ക്ക് ഗോള് പോസ്റ്റിലേക്ക് അടിച്ച് കയറ്റുന്ന വെറും പന്തു മാത്രമല്ല. അത് രക്തത്തിലലിഞ്ഞ വികാരമാണ്. വലിയ ടൂര്‍ണമെന്‍റുകള് ഓര്‍മ്മയായ നഗരത്തില് നാഗ്ജി ഫുട്ബോള് വീണ്ടുമെത്തുമ്പോള് കാല്‍പന്ത് പ്രേമികളും ആവേശത്തിലാണ്.\nകോഴിക്കോട്ടുകാരനല്ലെങ്കിലും കോഴിക്കോടിന്‍റെ സാമൂഹിക സാംസ്കാരിക രംഗത്ത് ഒരുകാലത്ത് നിറസാന്നിദ്ധ്യമായിരുന്നു നാഗ്ജി. പായ്ക്കപ്പലിലേറി വാസ്കോഡഗാമയും അതിന് മുന്‍പ് ചീനരും അറബികളുമെല്ലാം കച്ചവടത്തിനായി എത്തിയ കോഴിക്കോടിന്‍റെ മണ്ണിലേക്ക് വര്‍ഷങ്ങള്‍ക്ക് മുന്പ് നാഗ്ജിയും എത്തുകയായിരുന്നു. തന്‍റ വ്യവസായ സാമ്രാജ്യം കെട്ടി പടുക്കുന്നതിനൊപ്പം കോഴിക്കോടിന്‍റെ നെഞ്ചിടിപ്പും നാഗ്ജി തൊ‌ട്ടറിഞ്ഞു. 1952ലാണ് നാഗ്ജി ഫുട്ബാളിന്റെ തുടക്കം. കോഴിക്കോട് കുടിയേറി പാര്‍ത്ത വ്യാപാരിയായിരുന്ന സേട്ട് നാഗ്ജിയുടെ സ്മരണക്കായി കുടുംബത്തിന്‍റെ പിന്തുണയോടെ മാനാഞ്ചിറയില് യംഗ് ചാലഞ്ചേഴ്‌സ് ക്ലബ്ബാണ് ആദ്യമായി ടൂര്‍ണ്ണമെന്റ് സംഘടിപ്പിച്ചത്.\n1943-ല് അന്തരിച്ച വ്യവസായ പ്രമുഖന് സേട്ട് നാഗ്ജി അമര്‍സിയുടെ പേരിലാണ് നാഗ്ജി ഫുട്ബോള് മത്സരങ്ങള് തുടങ്ങിയത്. പിതാവിന്‍റെ പേരില് ഫുട്ബോള് ടൂര്‍ണ്ണമെന്‍റ് നടത്താന് സന്നദ്ധമാണെങ്കില് ട്രോഫിയും മറ്റു സഹായങ്ങളും നല്‍കാമെന്ന് നാഗ്ജിയുടെ അമര്‍സിയുടെ മകന് ജയാനന്ദ് നാഗ്ജി അറിയിച്ചപ്പോള് അന്നത്തെ പ്രധാനപ്പെട്ട ടീമായ യങ്ചാലഞ്ചേഴ്സ് ഏറ്റെടുക്കുകയായിരുന്നു.\nഅങ്ങനെ 1951-ല് മാനാഞ്ചിറ മൈതാനിയില് നാഗ്ജിയുടെ പേരില് പന്തുരുളാന് തുടങ്ങി. പ്രഥമ നാഗ്ജിയില് ഹിന്ദുസ്ഥാന് എയര് ക്രാഫ്റ്റായിരുന്നു ചാമ്പ്യന്മാര്. കണ്ണൂര് ലക്കി സ്റ്റാറിനെയാണ് അവര് പരാജയപ്പെടുത്തിയത്. ചാലഞ്ചേഴ്സ് സംഘാടനത്തില് നിന്നും മാറിയപ്പോള് സെന്‍റിനല്‍സ് ക്ലബ്ബ് ഉത്തരവാദിത്വം ഏറ്റെടുക്കുകയായിരുന്നു. പിന്നീടവരും പിന്മാറി. അതിനുശേഷമാണ് മുനിസിപ്പല് കോര്‍പ്പറേഷനും ജില്ലാ ഫുട്ബോള് അസോസിയേഷനും ഏറ്റെടുക്കുന്നത്.\nകളി മാനാഞ്ചിറയില് നിന്നും സ്റ്റേ‍ഡിയത്തിലേക്ക് മാറി. സന്തോഷ് ട്രോഫിക്കു വേണ്ടി സ്റ്റേ‍ഡിയം ഗ്രൗണ്ട് പിറന്നത് 1960-ലാണ്. 1957ല് കോഴിക്കോട് കോര്‍പ്പറേഷനും കോഴിക്കോട് ജില്ലാ ഫുട്ബാള് അസോസിയേഷനും മത്സരത്തിന്റെ നടത്തിപ്പ് ഏറ്റെടുത്തു. രാജ്യത്തെ ഒന്നാംകിട ടീമുകള്‍ക്ക് പുറമേ വിദേശ ടീമുകളും നാഗ്ജിക്കായി കോഴിക്കോട്ടെത്തി. 1955ലും 56ലും പാക്കിസ്ഥാനിലെ കറാച്ചി കിക്കേഴ്‌സ് ആയിരുന്നു ജേതാക്കള്. 1989ല് ധാക്കയില് നിന്നുള്ള അബഹാനി ക്രീഡാചക്ര ചാംപ്യന്മാരായി. എന്നാല് നാഗ്ജി ട്രോഫിയില് ഏറ്റവും കൂടുതല് തവണ മുത്തമിട്ടതുകൊല്‍ക്കത്ത മുഹമ്മദന്‍സും പഞ്ചാബില് നിന്നുള്ള ജെ സി ടി മില്‍സ് ഫഗ്‌വാരയുമാണ്. കേരളത്തില് നിന്ന് കുണ്ടറ അലിന്‍ഡ് ടീം മാത്രമാണ് കിരീടം ചൂടിയത്. കണ്ണൂര് ലക്കിസ്റ്റാര്, കണ്ണൂര് ജിങ്കാന, കെ എസ് ആര് ടി സി, ടൈറ്റാനിയം, കേരള ഇലവന് ടീമുകള് റണ്ണറപ്പായിട്ടുണ്ട്.\n1952 ല് ആരംഭിച്ച നാഗ്ജി ഫുട്‌ബോള് 35 വര്‍ഷം തുടര്‍ച്ചയായി മത്സരങ്ങള് സംഘടിപ്പിച്ചിരുന്നു. കോഴിക്കോട് കോര്‍പ്പറേഷന് സ്റ്റേഡിയം 1995 ല് നവീകരണം ആരംഭിച്ചതോടെയാണ് മത്സരം മുടങ്ങി. ആദ്യ മത്സരത്തില് ബാംഗളൂരിരിലെ ഹിന്ദുസ്ഥാന് എയ്‌റോനോട്ടിക്‌സ് ലിമിറ്റഡും അവസാനമത്സരത്തില് ജെസിടി മില്‍സ് ഫഗ്‌വാരയുമാണ് ജേതാക്കളായത്. മത്സരം പുനരാരംഭിക്കാന് ശ്രമം നടന്നെങ്കിലും പല കാരണങ്ങളാല് മുടങ്ങി.\nനീണ്ട ഇടവേളക്കു ശേഷം വരുന്ന നാഗ്ജി ടൂര്‍ണമെന്‍റില് പങ്കെടുക്കുന്ന എല്ലാ ടീമുകളും വിദേശ ടീമുകളാണെന്നതും പ്രത്യേകത തന്നെ. രണ്ട് ഗ്രൂപ്പിലായി 12 ലീഗ് മത്സരങ്ങളും സെമിഫൈനല്, ഫൈനല് മത്സരങ്ങളും നടക്കും. ആരാധകര്‍ക്കിടയിലെ ബദ്ധവൈരികളായ അര്‍ജന്‍റീനയുടെ അണ്ടര് 23 ടീമും ബ്രസീലിലെ അത്ലറ്റികോ പരാനെയും തമ്മിലാണ് വെള്ളിയാഴ്ച ആദ്യകളി. ഫെബ്രുവരി 21ന് നടക്കുന്ന ഫൈനലോടെ രണ്ട് പതിറ്റാണ്ടിനു ശേഷം നാഗ്ജി കപ്പ് സ്വന്തമാക്കുന്ന ടീം ആരെന്നറിയാം.\nPrevious: സോളാര് കേസ് സിനിമയാക്കും; പദ്ധതി ഉപേക്ഷിച്ചിട്ടില്ലെന്ന് തിരക്കഥാകൃത്ത്\nNext: ഗവര്‍ണറുടെ നയപ്രഖ്യാപന പ്രസംഗം പ്രതിപക്ഷം ബഹിഷ്കരിച്ചു


Orthodox Church welcomes High Court intervention\nഓർത്തഡോക്സ്, യാക്കോബായ പള്ളിത്തർക്കത്തിൽ കോടതി ഉത്തരവ് നടപ്പാക്കാത്ത സംസ്ഥാന സർക്കാരിനെ‌തിരെയുള്ള ഹൈക്കോടതി നിർദേശത്തെ സ്വാഗതം ചെയ്യുന്നുവെന്ന് ഓർത്തഡോക്സ് സഭ. നിയമങ്ങൾ നടപ്പാക്കാൻ ഏതൊരു സർക്കാരിനും ബാധ്യത ഉണ്ട്. ക്രമസമാധാനത്തിൻ്റെ പേരിൽ കോടതി ഉത്തരവുകൾ നടപ്പാക്കാതെ ഇരുന്നാൽ, അത് ജുഡീഷ്യറിയോടുള്ള വെല്ലുവിളിയാണെന്ന് ഓർത്തഡോക്സ് സഭ മലങ്കര അസോസിയേഷൻ സെക്രട്ടറി ബിജു ഉമ്മൻ പറഞ്ഞു.\nക്രമസമാധാനത്തിൻ്റെ പേരിൽ കോടതി ഉത്തരവുകൾ നടപ്പാക്കാതെ ഇരുന്നാൽ അത് ജുഡീഷ്യറിയോടുള്ള വെല്ലുവിളിയാണ്. നീതി നിഷേധത്തിനു സംസ്ഥാന സർക്കാർ കൂട്ടുനിൽക്കില്ലെന്ന് കരുതുന്നു. നിയമത്തോടുള്ള പ്രതിബദ്ധത സർക്കാർ പാലിച്ചേ മതിയാകൂവെന്ന് ബിജു ഉമ്മൻ അഭിപ്രായപ്പെട്ടു.\nഓർത്തഡോക്സ്, യാക്കോബായ പള്ളിത്തർക്കത്തിൽ കോടതി ഉത്തരവ് നടപ്പാക്കാത്തത്തിൽ ഹൈക്കോടതി സർക്കാരിനെ വിമർശിച്ചിരുന്നു. കോടതി ഉത്തരവുകൾ അടിയന്തരമായി നടപ്പാക്കണമെന്നും ക്രമസമാധാന പ്രശ്‌നമെന്ന ഒഴിവുകഴിവുകൾ പാടില്ലെന്നും ഹൈക്കോടതിയുടെ മുന്നറിയിപ്പ് നൽകി. ഓർത്തഡോക്സ്, യാക്കോബായ സഭ ഭിന്നത രൂക്ഷമാണ്. ഈ മാസം 29 നകം പൊലീസ് സംരക്ഷണം ആവശ്യപ്പെട്ടുള്ള കേസുകളിൽ നിലപാടറിയിക്കാൻ ഹൈക്കോടതി സർക്കാരിന് നിർദേശം നൽകി. പള്ളിയിൽ പ്രവേശിക്കാൻ പൊലീസ് സംരക്ഷണം ആവശ്യപ്പെട്ട് ആറ് ഓർത്തഡോക്സ് പള്ളികമ്മിറ്റികൾ നൽകിയ ഹർജിയിലാണ് കോടതി പരാമർശം.\nRead Also : ഓർത്തഡോക്സ്, യാക്കോബായ പള്ളിത്തർക്കം; സർക്കാരിന് മുന്നറിയിപ്പ്, കോടതി ഉത്തരവുകൾ അടിയന്തരമായി നടപ്പാക്കണമെന്ന് ഹൈക്കോടതി\nഎല്ലാ സംവിധാനങ്ങളും ഉള്ള സർക്കാരിന്റെ ഈ നിസ്സഹായാവസ്ഥ ഭയപ്പെടുത്തുന്നതാണ്. ഇരു സഭകളും തമ്മിലുള്ള ഭിന്നത അപകടകരമായ സാഹചര്യത്തിൽ ആണെന്നും ഇക്കാര്യത്തിൽ സർക്കാർ നിലപാട് വ്യക്തമാക്കണമെന്നും ഹൈക്കോടതി നിർദേശിച്ചു.\nRead Also : ഓർത്തഡോക്‌സ് സഭയുമായി യോജിപ്പ് ചർച്ചകൾക്കില്ലെന്ന് യാക്കോബായ സഭ\nStory Highlights : Orthodox Church welcomes High Court intervention\nRead more on: high court | Orthodox-Jacobite dispute\nഓർത്തഡോക്സ്- യാക്കോബായ പള്ളിത്തർക്ക കേസ്; ഉത്തരവ് നടപ്പാക്കുന്നതിൽ വീഴ്ച വരുത്തിയിട്ടില്ല,ഘട്ടം ഘട്ടമായി നടപ്പാക്കും: സർക്കാർ


Kerala Gold Price: Pavan Sees Rs 200 Increase; 1 Pavan Gold Records Rs 33,360 - Malayalam Goodreturns\n» കേരളത്തിൽ സ്വര്‍ണവില കൂടി; അറിയാം ഇന്നത്തെ പവന്, ഗ്രാം നിരക്കുകള്\nPublished: Saturday, March 6, 2021, 14:41 [IST]\n47 min ago നിക്ഷേപങ്ങള്‍ക്കൊപ്പം മറ്റ് നേട്ടങ്ങളും! സ്ഥിര നിക്ഷേപങ്ങളുടെ ഈ പ്രത്യേകതകള് അറിയാമോ\nകൊച്ചി: കേരളത്തില് സ്വര്‍ണവില കൂടി. പവന് 200 രൂപയും ഗ്രാമിന് 25 രൂപയുമാണ് ഇന്ന് വില കൂടിയത്. ഇതോടെ ശനിയാഴ്ച്ച സ്വര്‍ണം പവന് 33,360 രൂപയായി; ഗ്രാമിന് വില 4,170 രൂപ. വെള്ളിയാഴ്ച്ച 33,160 രൂപയായിരുന്നു പവന് വില. ഈ മാസം സ്വര്‍ണം രേഖപ്പെടുത്തുന്ന ഏറ്റവും കുറഞ്ഞ വിലനിലവാരവും ഇതുതന്നെ. കഴിഞ്ഞ ആറ് ദിവസം കൊണ്ട് പവന് 1,080 രൂപയുടെ വിലയിടിവാണ് സ്വര്‍ണത്തിന് സംഭവിച്ചത്.\nഫെബ്രുവരിയിലും സ്വര്‍ണം പവന് 2,640 രൂപ കുറയുകയുണ്ടായി. കഴിഞ്ഞമാസം സ്വര്‍ണം കുറിച്ച ഏറ്റവും ഉയര്‍ന്ന നിരക്ക് 36,800 രൂപയും ഏറ്റവും കുറഞ്ഞ നിരക്ക് 34,160 രൂപയുമായിരുന്നു (പവന്). വെള്ളി നിരക്കിലും ഇന്ന് മാറ്റം സംഭവിച്ചു. 1 ഗ്രാം വെള്ളിക്ക് 65.70 രൂപയാണ് ശനിയാഴ്ച്ച വില. 8 ഗ്രാം വെള്ളിക്ക് വില 525.60 രൂപ.\nരാജ്യാന്തര വിപണിയില് സ്വര്‍ണവില ഇടിയുന്ന സാഹചര്യത്തിലാണ് ഇന്ത്യയിലും പൊന്നിന്റെ വില കുറയുന്നത്. വെള്ളിയാഴ്ച്ച സ്വര്‍ണം ഔണ്‍സിന്2ശതമാനം വിലയിടിവ് സംഭവിച്ച് 1,693.79 ഡോളറിലെത്തി. ഈ വാരം മാത്രം2ശതമാനത്തിലേറെ തകര്‍ച്ചയാണ് സ്വര്‍ണം നേരിടുന്നത്.\nഇതേസമയം, വെള്ളി നിരക്ക് ഔണ്‍സിന് 0.2 ശതമാനം വര്‍ധനവോടെ 25.35 ഡോളറിലെത്തിയത് കാണാം. എന്നാല് ഈ ആഴ്ച്ചയിലെ പൂര്‍ണ ചിത്രം പരിശോധിച്ചാല്5ശതമാനത്തോളം ഇടിവ് വെള്ളിയും രേഖപ്പെടുത്തിയിട്ടുണ്ട്. കഴിഞ്ഞ ഒരു വര്‍ഷത്തിനിടെയുള്ള ഏറ്റവും താഴ്ന്ന നിരക്കിലേക്ക് സ്വര്‍ണം എത്തിയ പശ്ചാത്തലത്തില് ഇന്ത്യയില് സ്വര്‍ണം വാങ്ങുന്നവരുടെ എണ്ണം കാര്യമായി വര്‍ധിക്കുകയാണ്.\nകഴിഞ്ഞവര്‍ഷം ഓഗസ്റ്റില് 56,200 രൂപയെന്ന സര്‍വകാല റെക്കോര്‍ഡ് കുറിച്ചതിന് ശേഷം6മാസം കൊണ്ട് 10 ഗ്രാം സ്വര്‍ണത്തിന് വില 11,000 രൂപയോളം കുറഞ്ഞത് കാണാം. കഴിഞ്ഞവര്‍ഷം കിലോയ്ക്ക് 77,800 രൂപ രേഖപ്പെടുത്തിയ വെള്ളിയിലും 10,000 രൂപയുടെ വിലയിടിവ് സംഭവിച്ചു. യുഎസ് ബോണ്ട് വരുമാനം വര്‍ധിക്കുന്നതും ഡോളര് സൂചിക കരുത്തു പ്രാപിക്കുന്നതുമാണ് സ്വര്‍ണത്തിന്റെ ഇപ്പോഴത്തെ വീഴ്ച്ചയ്ക്കുള്ള കാരണം.\nനഷ്ടസാധ്യതയില്ലാത്ത ബോണ്ടുകള് ഉയര്‍ന്ന നേട്ടം കാഴ്ച്ചവെക്കുമ്പോള് നിക്ഷേപകര് പലിശ കിട്ടാത്ത സ്വര്‍ണത്തില് നിന്നും മാറി ചിന്തിക്കുന്നു. പത്തു വര്‍ഷം കാലാവധിയുള്ള അമേരിക്കന് ബോണ്ടുകള് 1.5 ശതമാനം കുതിപ്പാണ് വ്യാഴാഴ്ച്ച രേഖപ്പെടുത്തിയത്.\nKerala Gold Price: Pavan Sees Rs 200 Increase; 1 Pavan Gold Records Rs 33,360\nKerala Gold Price: Pavan Sees Rs 200 Increase; 1 Pavan Gold Records Rs 33,360. Read in Malayalam.\nStory first published: Saturday, March 6, 2021, 14:41 [IST]


October 14, 2018 , ജോസ് കണിയാലി\nന്യൂയോര്‍ക്ക്: പരിശുദ്ധ ദൈവമാതാവിന്‍റെ കരുതലും പരിലാളനയും ആവോളം അനുഭവിക്കുന്ന ന്യൂയോര്‍ക്ക് സെന് റ്മേരീസ് സീറോ മലബാര് ദേവാലയത്തില് ഇടവകയുടെ മധ്യസ്ഥയായ കന്യകാ മറിയത്തിന്‍റെ തിരുനാള് ആഘോഷിച്ചു. ദൈവാനുഗ്രഹത്തിലൂടെ സംജാതമായ അനുകൂല കാലാവസ്ഥ ആഘോഷദിനത്തിന്‍റെ മാറ്റുയര്‍ത്തി. നാല്‍പ്പത് സ്പോണ്‍സര്‍മാര് എന്ന റിക്കാര്‍ഡിട്ട ആഘോഷ ചടങ്ങുകള് വിശ്വാസികളുടെ പ്രാതിനിധ്യം കൊണ്ടും ശ്രദ്ധേയമായി.\nചിക്കാഗോ സെന്റ് തോമസ് രൂപതാ ബിഷപ്പ് മാര് ജേക്കബ് അങ്ങാടിയത്തായിരുന്നു മുഖ്യ കാര്‍മ്മികന്. ഫാ. സിയ പളളിത്തുരുത്തേല്, ഫാ. ജോയി ചെങ്ങാളന്, ഇടവക വികാരി ഫാ. ജോണ് മേലേപ്പുറം എന്നിവര് സഹകാര്‍മ്മികരായിരുന്നു.\nജപമാലയോടെയാണ് ചടങ്ങുകള്‍ക്ക് തുടക്കമായത്. തുടര്‍ന്ന് സപൊണ്‍സര്‍മാര്‍ക്കൊപ്പമുളള ഒപ്പ മോറിസ് പ്രദക്ഷിണം. സ്പൊണ്‍സര്‍മാരെ അവരോധിച്ച ശേഷമായിരുന്നു ലദീഞ്ഞും ബലിയര്‍പ്പണവും.\nകത്തോലിക്കാ സഭയില് പരിശുദ്ധ ദൈവമാതാവിന്‍റെ സാന്നിധ്യവും പ്രാധാന്യവുമാണ് തിരുനാള് സന്ദേശത്തില് മാര് അങ്ങാടിയത്ത് പ്രഘോഷിച്ചത്. നമ്മുടെ വിശ്വാസ സംരക്ഷണത്തിനും കുടുംബജീവിതത്തിന്‍റെ കെട്ടുറപ്പിനും പരിശുദ്ധ അമ്മയുടെ മധ്യസ്ഥതയാണ് അനിവാര്യമെന്ന് ബിഷപ്പ് ഓര്‍മ്മിപ്പിച്ചു.\nകുര്‍ബാനക്കു ശേഷം ഓള്‍ഡ് ബെത്ത്പേജിലുളള ദേവാലയാങ്കണം ചുറ്റിയുളള പ്രദക്ഷിണവും ഉണ്‍ായിരുന്നു. പത്തു ദിവസത്തെ കൊന്ത നമസ്കാരത്തിന് സമാപനം കുറിച്ചുകൊണ്ടുളള തിരുനാള് മാതാവിന് വണക്കം അര്‍പ്പിച്ച് സമാപിച്ചു.


നല്ലിടയാ.. താക്കോലിലെ ഗാനം എത്തി\nതാക്കോല് എന്ന ചിത്രത്തിലെ നല്ലിടയാ ഗാനം എത്തി. ഇന്ദ്രജിത്തും മുരളി ഗോപിയും പ്രധാന കഥാപാത്രങ്ങളെ അവതരിപ്പിക്കുന്ന മലയാള ചിത്രമാണ് താക്കോല്.ചിത്രത്തിന്റെ ട്രെയ്ലര് കഴിഞ്ഞ ദിവസം പുറത്തിറങ്ങിയിരുന്നു. വളരെ വ്യത്യസ്തത പുലര്‍ത്തുന്ന സെമിനാരി കഥയാണ് താക്കോല് എന്നാണ് ട്രെയ്ലര് നല്‍കുന്ന സൂചന. ട്രെയ്ലര് യൂട്യൂബില് മൂന്നാം സ്ഥാനത്ത് ട്രെന്‍ഡിങ് ആണ്. ആരാധകര്‍ക്കായി ഇപ്പോള് ചിത്രത്തിലെ നല്ലിടയന് എന്ന ഗാനം പുറത്ത് വിട്ടിരിക്കുകയാണ് അണിയറ പ്രവര്‍ത്തകര്.മൃദുല വാര്യരും നിവാസും ചേര്‍ന്നാണ് ഗാനം ആലപിച്ചിരിക്കുന്നത്.എം ജയചന്ദ്രന് ആണ് സംഗീതം. ഷാജി കൈലാസ് നിര്‍മ്മിക്കുന്ന സിനിമ സംവിധാനം ചെയ്തിരിക്കുന്നത് കിരണ് പ്രഭാകര് ആണ്. മുരളി ഗോപിയും ഇന്ദ്രജിത്തും ക്രിസ്ത്യന് പുരോഹിതരായാവും എത്തുക. ഷാജി കൈലാസിന്റെ ഇളയ മകന് റുഷിന് ഇന്ദ്രജിത്തിന്റെ കുട്ടിക്കാലം അവതരിപ്പിക്കുന്നുണ്ട്. റസൂല് പൂക്കുട്ടി ആണ് സൗണ്ട് ഡിസൈന്. ക്യാമറ: ആല്‍ബി, എഡിറ്റര്: സത്യന് ശ്രീകാന്ത്, റഫീഖ് അഹമ്മദ്, പ്രഭ വര്‍മ്മ, സതീഷ് ഇടമണ്ണേല് തുടങ്ങിയവരുടെ വരികള്‍ക്ക് ഈണമിട്ടിരിക്കുന്നതു എം. ജയചന്ദ്രന്.


തമിഴ്‍നാട്ടില് കൊവിഡ് പ്രോട്ടോക്കള് ലംഘിച്ച് സംസ്‍കാരച്ചടങ്ങ്; പങ്കെടുത്തത് അമ്പതിലേറെ പേര് | without following protocol funeral rituals occured in Tamil Nadu\nതമിഴ്‍നാട്ടില് കൊവിഡ് പ്രോട്ടോക്കോള് ലംഘിച്ച് സംസ്‍കാരച്ചടങ്ങ്; പങ്കെടുത്തത് അമ്പതിലേറെ പേര്\nchennai, First Published 5, Apr 2020, 12:44 PM\nതമിഴ്‍നാട്ടില് ഇന്നുമാത്രം കൊവിഡ് ബാധിച്ച് രണ്ടുപേര് മരിച്ചു. ചെന്നൈ സ്റ്റാന്‍ലി മെഡിക്കല് കോളേജില് ചികിത്സയിലായിരുന്ന 75 കാരനും 61 കാരിയുമാണ് മരിച്ചത്. ഇതോടെ തമിഴ്‍നാട്ടില് കൊവിഡ് ബാധിച്ച് മരിച്ചവരുടെ എണ്ണം അഞ്ചായി.\nചെന്നൈ: തമിഴ്‍നാട്ടില് കൊവിഡ് ബാധിച്ച് മരിച്ച 75 കാരന്‍റെ സംസ്‍കാരം നടന്നത് മാനദണ്ഡങ്ങള് ലംഘിച്ച്. 50 ല് അധികം പേരാണ് സംസ്കാര ചടങ്ങില് പങ്കെടുത്തത്. വെള്ളിയാഴ്ച രാമനാഥപുരം കീഴാക്കരൈ പള്ളി വളപ്പിലാണ് സംസ്കാരം നടന്നത്. ചടങ്ങിൽ പങ്കെടുത്തവരെയെല്ലാം നിരീക്ഷണത്തിലാക്കും.\nതമിഴ്‍നാട്ടില് ഇന്നുമാത്രം കൊവിഡ് ബാധിച്ച് രണ്ടുപേര് മരിച്ചു. ചെന്നൈ സ്റ്റാന്‍ലി മെഡിക്കല് കോളേജില് ചികിത്സയിലായിരുന്ന 75 കാരനും 61 കാരിയുമാണ് മരിച്ചത്. ഇതോടെ തമിഴ്‍നാട്ടില് കൊവിഡ് ബാധിച്ച് മരിച്ചവരുടെ എണ്ണം അഞ്ചായി. ഇന്നലെയും തമിഴ്‍നാട്ടില് രണ്ടുപേര് മരിച്ചിരുന്നു. തബ്ലീഗ് സമ്മേളനത്തില് പങ്കെടുത്ത് മടങ്ങിയെത്തിയ വില്ലുപുരം സ്വദേശിയായ 51 കാരനും തേനി മെഡിക്കല് കോളേജില് ചികിത്സയിലായിരുന്ന 53 കാരിയുമാണ് ഇന്നലെ മരിച്ചത്.\nതേനിയില് മരിച്ച സ്ത്രീയുടെ ഭര്‍ത്താവും മകനും നിസാമുദ്ദീനില് നിന്ന് മാര്‍ച്ച് 19 നാണ് തിരിച്ചെത്തിയത്. ഇവരുമായുള്ള സമ്പര്‍ക്കത്തിലൂടെയാണ് സ്ത്രീക്ക് കൊവിഡ് പകര്‍ന്നത്. നിസാമുദ്ദീനില് നിന്നെത്തിയവര് നടത്തിയ പ്രാര്‍ത്ഥനാ ചടങ്ങില് പങ്കെടുത്ത മധുര സ്വദേശിയാണ് മധുര സ്വദേശിയാണ് ആദ്യം മരിച്ചയാള്.\nLast Updated 5, Apr 2020, 3:15 PM


ഇന്ത്യ-ചൈന യുദ്ധം വന്നാല് ഇന്ത്യ വിജയിക്കുമെന്ന് ഹാർവാർഡ് യൂണിവേഴ്സിറ്റിയുടെ പഠനം - Boolokam\nHome war ഇന്ത്യ-ചൈന യുദ്ധം വന്നാല് ഇന്ത്യ വിജയിക്കുമെന്ന് ഹാർവാർഡ് യൂണിവേഴ്സിറ്റിയുടെ പഠനം\nഇന്ത്യ-ചൈന യുദ്ധം വന്നാല് ഇന്ത്യ വിജയിക്കുമെന്ന് ഹാർവാർഡ് യൂണിവേഴ്സിറ്റിയുടെ പഠനം\nഗല്‍വാന് താഴ്‌വരയില് ഇന്ത്യ-ചൈന സംഘര്‍ഷത്തിനു പിന്നാലെ ഏഷ്യയിലെ രണ്ട് ആണവ ശക്തികള് തമ്മിലുള്ള തര്‍ക്കം ആഗോളതലത്തില് ആശങ്കയ്ക്ക് വഴി വെച്ചിരിക്കുകയാണ്. ഇതിനിടെ ഇന്ത്യ-ചൈന യുദ്ധം വന്നാല് ഏത് രാജ്യത്തിനാണ് സൈനികപരമായി മുന്നിട്ട് നില്‍ക്കാന് കഴിയുക എന്നത് സംബന്ധിച്ച് ചര്‍ച്ചകള് ഉയരന്നുണ്ട്. ഇതിനിടയിലാണ് ഹാര്‍വാര്‍ഡ് യൂണിവേഴ്‌സിറ്റിയില് നിന്നുള്ള പഠന റിപ്പോര്‍ട്ട് ചര്‍ച്ചയാവുന്നത്.\nഇരു രാജ്യങ്ങളും തമ്മിലുള്ള സംഘര്‍ഷം രൂക്ഷമായാല് സ്ഥിതിഗതികള് ഇന്ത്യക്ക് അനുകൂലമാവുമെന്നാണ് ഹാര്‍ഡ് വാര്‍ഡ് പഠനത്തില് കണ്ടെത്തുന്നത്. 1962 ലെ ഇന്ത്യ-ചൈന യുദ്ധം പോലെയാവില്ലെന്നും ഇന്ത്യക്ക് നിലവില് വിജയ സാധ്യതയുണ്ടെന്നും റിപ്പോര്‍ട്ടില് പറയുന്നു.\nഹാര്‍വാര്‍ഡ് കെന്നഡി സ്‌കൂളിലെ ബെല്‍ഫര് സെന്റര് ഫോര് സയന്‍സ് ആന്റ് ഇന്റര്‍നാഷണല് അഫേയ്‌സ് ഈ വര്‍ഷമാദ്യം പുറത്തിറക്കിയ റിപ്പോര്‍ട്ടാണിത്. പരമ്പതാഗതമായി ഇന്ത്യക്ക് ലഭിച്ച നേട്ടങ്ങള് വിലമതിക്കപ്പെടാതെ കിടക്കുകയാണെന്നാണ് റിപ്പോര്‍ട്ടില് പറയുന്നത്.\nചൈനീസ് ആക്രമണങ്ങളില് നിന്നുമുള്ള അപകട സാധ്യത കുറയ്ക്കുന്ന സാഹചര്യങ്ങള് ഇന്ത്യയിലുണ്ടെന്നാണ് റിപ്പോര്‍ട്ടിലുള്ളത്.\nചൈനീസ് സേനയുടെ പര്യാപ്തത സംബന്ധിച്ചുള്ള ധാരണ തെറ്റാണെന്നും ചൈനീസ് സേനയുടെ വലിയൊരു ഭാഗത്തെ ഇന്ത്യയുമായി യുദ്ധം നടന്നാല് പോലും പ്രതിരോധത്തിന് ലഭ്യമായിരിക്കില്ലെന്നും റിപ്പോര്‍ട്ടില് പറയുന്നു.\nചൈനീസ് സേനയിലെ വലിയൊരു വിഭാഗത്തെ റഷ്യന് അതിര്‍ത്തിയിലെ പ്രവര്‍ത്തനങ്ങള്‍ക്കും സിന്‍ജിയാങ്ങിലെയും ടിബറ്റിലെയും കലാപത്തെ ചെറുക്കുന്നതിനായി നീക്കി വെച്ചിരിക്കുകയാണ്. അതേസമയം ഇന്ത്യന് സേനയില് ഭൂരിഭാഗവും ചൈന പ്രതിരോധ ദൗത്യത്തിനായി വിന്യസിക്കാനാവും.\nഇതിനു പുറമെ ചൈനയുടെ വ്യോമ സേനയിലും ഇന്ത്യയുമായി താരതമ്യം ചെയ്യുമ്പോള് ചൈനയുടെ പക്ഷത്ത് എണ്ണത്തില് കുറവുണ്ടാവും. ചൈനീസ് വ്യോമസേനയുടെ വലിയൊരു വിഭാഗത്തെ റഷ്യന് മേഖലയില് വിന്യസിച്ചിട്ടുണ്ട്.\nഅതേസമയം ഇന്ത്യന് ഈസ്‌റ്റേണ് എയര് കമാന്‍ഡിന് ചൈനയ് ക്കെതിരെ ഒരു സമയം 101 പോരാളികളെ ഇറക്കാന് പറ്റുമെന്നും റിപ്പോര്‍ട്ടില് പറയുന്നു.\nഒപ്പം ചൈനയുടെ ജെ 10 ഫൈറ്റര് യുദ്ധ വിമാനം ഇന്ത്യയുടെ മിറേജ്-2000 വുമായി കിടപിടിക്കാനുതകുന്നതാണ്. ഇന്ത്യയുടെ su-30MKI ചൈനയുടെ എല്ലാ പോര്‍വിവാനങ്ങളെക്കാളും മികച്ചതാണ്.\nഫോര്‍ത്ത് ജെനറേഷനില് പെടുന്ന 101 പോര് വിമാനങ്ങളാണ് ചൈനയ്ക്കുള്ളത്. ഇതില് ഭൂരിഭാഗവും റഷ്യന് അതിര്‍ത്തിയിലാണുള്ളത്. അതേ സമയം ഇന്ത്യയുടെ കൈയ്യില് ഇത്തരത്തില് 122 പോര് വിമാനങ്ങളുണ്ട്. ഇതില് ഒരേസമയം ചൈനയ്‌ക്കെതിരെ ഉപയോഗിക്കാന് കഴിയുമെന്നും റിപ്പോര്‍ട്ടില് പറയുന്നു.\n‘ഇന്ത്യന് സംവാദങ്ങളില് ഉയര്‍ന്നു വരുന്നതിനേക്കാള് ചൈനക്കെതിരായ സൈനിക നിലപാടില് ഇന്ത്യക്ക് കൂടുതല് ആത്മ വിശ്വാസമുണ്ടെന്ന് കരുതുന്നു. ആണവ സുതാര്യതയ്ക്കും സംയമനത്തിനുമുള്ള അന്താരാഷ്ട്ര ശ്രമങ്ങളുടെ നേതൃത്വത്തിന് രാജ്യത്തിന് അവസരം ഒരുങ്ങുന്നു,’ റിപ്പോര്‍ട്ടില് പറയുന്നു.\nPrevious articleഇന്ന് യുഗപുരുഷന്റെ സ്മൃതിദിനം\nNext articleപശു ചാണകമിട്ടാലും ചിലർ അതിൽ ദൈവനാമം വായിക്കും\nഎന്താണ് ഇപ്പോൾ ഉടലെടുത്ത സംഘർഷത്തിന്റെ മൂല കാരണം എന്ന് എല്ലാരും അറിഞ്ഞിരിക്കേണ്ട വസ്തുതയാണ്


ലക്ഷദ്വീപ് ജനതയെ ശ്വാസം മുട്ടിക്കുന്ന നടപടി ജനവിരുദ്ധം; മുഹമ്മദ് റിയാസ് - Media Vision News\nലക്ഷദ്വീപ് ജനതയെ ശ്വാസം മുട്ടിക്കുന്ന നടപടി ജനവിരുദ്ധം; മുഹമ്മദ് റിയാസ്\nലക്ഷദ്വീപിന്റെ അഡ്മിനിസ്ട്രേറ്ററുടെ നടപടികൾക്കെതിരെ വ്യാപകമായി പ്രതിഷേധം ഉയരുന്നതിനിടെ പ്രതികരണവുമായി മന്ത്രി മുഹമ്മദ് റിയാസ്. ലക്ഷദ്വീപിന്റെ സമാധാന അന്തരീക്ഷത്തെ തകർക്കാനുള്ള ശ്രമങ്ങളിൽ നിന്നും കേന്ദ്ര സർക്കാർ പിന്മാറാൻ തയ്യാറാകണമെന്ന് റിയാസ് ആവശ്യപ്പെട്ടു. രാഷ്ട്രീയ പ്രതികാരത്തിനായി ലക്ഷദ്വീപ് ജനതയെ ശ്വാസം മുട്ടിക്കുന്ന നടപടി ജനവിരുദ്ധമാണെന്നും റിയാസ് പറഞ്ഞു.\nലക്ഷദ്വീപിന്റെ സമാധാന അന്തരീക്ഷത്തെ തകർക്കാനുള്ള ശ്രമങ്ങളിൽ നിന്നും കേന്ദ്ര സർക്കാർ പിന്മാറാൻ തയ്യാറാകണം.\nലക്ഷദ്വീപ് നിവാസികളുടെ സംസ്‌കാരത്തിനും ജീവിതത്തിനും വെല്ലുവിളി ഉയര്‍ത്തുന്ന നീക്കങ്ങള് അംഗീകരിക്കാനാകില്ല.ലക്ഷദ്വീപുമായി കേരളത്തിന് ചരിത്രപരവും സാംസ്കാരികപരവുമായ ബന്ധമാണുള്ളത്.\nദശാബ്ദങ്ങളായി ലക്ഷദ്വീപിന് ഏറ്റവുമധികം വാണിജ്യ ബന്ധമുണ്ടായിരുന്നത് ബേപ്പൂർ തുറമുഖവുമായാണ്. എന്നാല് ഇതും അട്ടിമറിക്കാൻ ശ്രമം നടത്തുകയാണ്. ഇനിമുതൽ ചരക്കുനീക്കവും മറ്റും മംഗലാപുരം തുറമുഖത്ത് ആരംഭിക്കാൻ നിർബന്ധിക്കുകയും ചെയ്തിരിക്കുന്നു.\nകേന്ദ്ര ഭരണ പ്രദേശങ്ങളിലെ അഡ്മിനിസ്ട്രേറ്റ് മാരായി ഐ.എ.എസ് റാങ്കിലുള്ള ഉദ്യോഗസ്ഥരെ മാത്രം നിയമിച്ചിരുന്ന കീഴ് വഴക്കം ലംഘിച്ച് രാഷ്ട്രീയ നിയമനങ്ങൾ നടത്തിയാണ് തുടർച്ചയായി ഇത്തരത്തിലുള്ള നടപടികളുമായി കേന്ദ്ര സർക്കാർ മുന്നോട്ട് പോകുന്നത്. രാഷ്ട്രീയ പ്രതികാരത്തിനായി ലക്ഷദ്വീപ് ജനതയെ ശ്വാസം മുട്ടിക്കുന്ന നടപടി ജനവിരുദ്ധമാണ്.\nPrevious articleനാളെ മുതൽ വാട്ട്സ് ആപ്പ്, ഫേസ്ബുക്ക്, ട്വിറ്റർ എന്നിവ ഇന്ത്യയിൽ ലഭ്യമായേക്കില്ല\nNext articleലക്ഷദ്വീപിലെ അഡ്മിനിസ്‌ട്രേറ്ററെ തിരിച്ചുവിളിക്കണമെന്ന് ആവശ്യപ്പെട്ടു അമിത് ഷായ്ക്ക് വി.ഡി സതീശന്റെ കത്ത്


Cristiano Ronaldo scores hat-trick and breaks World record | Indian Express Malayalam\ncristiano ronaldo scores hat trick and breaks world record\n‘ചെകുത്താന്’ മോഡില് റൊണാള്‍ഡൊ; ഹാട്രിക്കും ലോക റെക്കോര്‍ഡും\n2008 ന് ശേഷം ഓള്‍ഡ് ട്രഫോര്‍ഡ് ഒരിക്കല്‍കൂടി ക്രിസ്റ്റ്യാനൊ റൊണാള്‍ഡോയുടെ ഹാട്രിക്കിന് സാക്ഷിയായി\nMarch 13, 2022 8:09:28 am\nമാഞ്ചസ്റ്റര്: 37-ാം വയസില് പരുക്ക് നല്‍കിയ ചെറിയ ഇടവേളയ്ക്ക് ശേഷം കളത്തിലേക്കുള്ള മടങ്ങി വരവ്. ടോട്ടനം പോലൊരു ശക്തമായ ടീമിനെതിരെ സുപ്രധാന മത്സരത്തില് ഹാട്രിക്ക്. 2008 ന് ശേഷം ഓള്‍ഡ് ട്രഫോര്‍ഡ് ഒരിക്കല്‍കൂടി ക്രിസ്റ്റ്യാനൊ റൊണാള്‍ഡോയുടെ ഹാട്രിക്കിന് സാക്ഷിയായി. ഒപ്പം ലോക റെക്കോര്‍ഡും സ്വന്തമാക്കാന് മാഞ്ചസ്റ്റര് യുണൈറ്റഡ് താരത്തിനായി.\nഫുട്ബോള് കരിയറില് 807 ഗോളുകള് തികയ്ക്കാന് ഹാട്രിക്കിലൂടെ റൊണാള്‍ഡോയ്ക്കായി. ഇതോടെ പ്രൊഫഷണല് ഫുട്ബോളില് ഏറ്റവുമധികം ഗോള് നേടുന്ന താരമാകാന് അദ്ദേഹത്തിന് കഴിഞ്ഞു. ജോസഫ് ബൈക്കണിന്റെ (805 ഗോളുകള്) റെക്കോര്‍ഡാണ് റൊണാള്‍ഡൊ മറികടന്നത്. 12, 38, 81 മിനുറ്റുകളിലായിരുന്നു താരം സ്കോര് ചെയ്തത്.\nപ്രതാപകാലത്തെ ഓര്‍മിപ്പിക്കുന്ന ഗോളായിരുന്നു റൊണാള്‍ഡോയുടെ ബൂട്ടില് നിന്നും ആദ്യം പിറന്നത്. ഫ്രഡ് നല്‍കിയ പാസില് നിന്ന് ബോക്സിന് പുറത്ത് നിന്ന് തൊടുത്ത ഷോട്ട് ഗോള് വലയുടെ വലത് മൂലയില് പതിച്ചു. ജാദണ് സാഞ്ചോയുടെ പാസില് നിന്ന് അനായാസം വണ് ടച്ചിലൂടെ രണ്ടാം ഗോള്. പക്ഷെ രണ്ട് ഗോള് മടക്കി ടോട്ടനം ഒപ്പമെത്തി.\nഎന്നാല് ടെല്ലസിന്റെ കോര്‍ണറില് തലവച്ച് റൊണാള്‍ഡൊ യുണൈറ്റഡിന് വിജയം സമ്മാനിച്ചു. ക്ലബ്ബ് കരിയറിലെ 49-ാം ഹാട്രിക്കായിരുന്നു താരം നേടിയത്. ഇംഗ്ലീഷ് പ്രീമിയര് ലീഗില് ഹാട്രിക്ക് നേടുന്ന രണ്ടാമത്തെ പ്രായമേറിയ താരമെന്ന റെക്കോര്‍ഡും റൊണാള്‍ഡോയ്ക്ക് ലഭിച്ചു. ജയത്തോടെ യുണൈറ്റഡ് പോയിന്റ് പട്ടികയില് നാലാമതെത്തി.\nAlso Read: സഹലിന്റെ ‘ഒരടി’യില് ജംഷധ്പൂര് വീണു; 90 മിനിറ്റിനപ്പുറം ഫൈനല്\nWeb Title: Cristiano ronaldo scores hat trick and breaks world record\nഒന്നിനെതിരെ മൂന്നുഗോൾ; എടികെയെ തോൽപിച്ച് ഫൈനലിലേക്ക് അടുത്ത് ഹൈദരാബാദ്


വംശീയ നിലപാടില് മാറ്റമില്ലാതെ, ഇടത് സര്‍ക്കാരിന്റെ വനിതാ മതില് സംഘാടക സമിതി നേതാവ് സിപി സുഗതന് - The Newsrupt\nPosted 17 Mar 2019 at 11:43 AM\nകൊടുത്താല് കൊല്ലത്തും കിട്ടും അതാണ് പ്രകൃതിയുടെ നിയമം ഐഎസ് ക്രൂരതകള് കൊണ്ട് ഉണ്ടാകുന്ന ദുഷ്ഫലം എന്നാണ് ന്യൂസിലാന്റില് 50 പേരുടെ മരണത്തിനിടയാക്കിയ ഭീകരാക്രമണത്തെ വനിതാ മതില് സംഘാടക സമിതി ജോയിന്റ് സെക്രട്ടറി സിപി സുഗതന് ഫേസ്ബുക്കില് വിശേഷിപ്പിച്ചത്. വിവാദമായപ്പോള് പോസ്റ്റ് പിന്‍വലിച്ച സുഗതന് പിന്നീട് കൊടുത്താല് കൊല്ലത്തും കിട്ടും എന്നു പറഞ്ഞാല് കര്‍മ്മങ്ങള്‍ക്കെല്ലാം മറു ദൂഷ്യഫലം ഉണ്ടാകുമെന്നാണ് അല്ലാതെ തെറ്റു ന്യായീകരിക്കുക എന്നല്ലെന്ന് വിശദീകരണ പോസ്റ്റിട്ടു. സിപി സുഗതന്റെ പോസ്റ്റിന് നേരെ വലിയ വിമര്‍ശനമാണ് ഉയരുന്നത്.\nഹാദിയയെ കൊല്ലണമെന്ന് ആക്രോശിക്കുകയും ബാബറി മസ്ജിദ് പൊളിക്കുന്നതില് പങ്കാളിയാകുകയും ചെയ്ത ഹിന്ദു പാര്‍ലമെന്റ് ജന സെക്രട്ടറി സിപി സുഗതനെ നവോത്ഥാന മതിലില് ഇടതുപക്ഷ സര്‍ക്കാര് ക്ഷണിച്ച് ഒപ്പം നിര്‍ത്തിയിരുന്നു.\nതീവ്ര ഹിന്ദുത്വ വാദിയായ സുഗതനെ നവോത്ഥാന പങ്കാളിയാക്കിയതിനെതിരെ അന്ന് വലിയ തോതില് വിമര്‍ശനമുയര്‍ന്നെങ്കിലും തീരുമാനം പുനപരിശോധിക്കാന് സര്‍ക്കാര് തയ്യാറായിരുന്നില്ല. ശബരിമലയില് സ്ത്രീകളെ തടഞ്ഞവരുടെ കൂട്ടത്തില് ഉണ്ടായിരുന്ന സുഗതന് പിന്നീട് യുവതീപ്രവേശനത്തിനായാണ് വനിതാ മതില് എങ്കില് താന് ഇല്ലെന്ന് പരസ്യമായി പറയുകയും ചെയ്തിരുന്നു.\nശബരിമലയില് ബിന്ദുവും കനക ദുര്‍ഗയും ദര്‍ശനം നടത്തിയതിന് പിന്നാലെ സര്‍ക്കാരിനെതിരെ വിമര്‍ശനവുമായി സുഗതന് രംഗത്തെത്തിയിരുന്നു. സുപ്രീംകോടതി പാത്തും പതുങ്ങിയുമല്ല വിധി പ്രസ്താവിച്ചതെന്നും അതു നടപ്പാക്കുന്നതെന്നും അയാള് പറഞ്ഞിരുന്നു. യുവതികള് കയറിയപ്പോള് നട അടച്ചു ശുദ്ധികലശം നടത്തി അരമണിക്കൂര് കഴിഞ്ഞു തുറക്കാതെ നീണ്ട കാലത്തേക്ക് നട അടച്ചിടാന് തന്ത്രി തയ്യാറാകാത്തത് എന്തുകൊണ്ടെന്നും സുഗതന് ചോദിച്ചിരുന്നു.\nതാന് ഇപ്പോള് പുതിയ ഒരാളാണ് എന്നായിരുന്നു വനിതാ മതില് സംഘാടക സമിതിയില് പങ്കാളിയായതിന് ശേഷം സുഗതന് പറഞ്ഞത്. ഹാദിയക്കെതിരെ കൊലവിളി നടത്തിയതില് ഖേദിക്കുന്നുവെന്നും പണ്ട് കര്‍സേവയില് പങ്കെടുത്തത് പക്വതയില്ലാത്ത പ്രായത്തിലാണെന്നും സുഗതന് പറഞ്ഞിരുന്നു. ഇരുപത്തിയാറാം വയസില് ദേശീയ ധാരണകളുടെ അടിസ്ഥാനത്തിലാണ് ബാബറി പളളി പൊളിക്കാന് പോയത് അത് തെറ്റാണെന്ന് പിന്നീട് മനസിലായെന്നുമായിരുന്നു ഏറ്റു പറച്ചില്.\nഹാദിയയുടെ അച്ഛന്റെ സ്ഥാനത്ത് താനായിരുന്നെങ്കില് തട്ടം വലിച്ചു കീറി ഉടലും തലയും രണ്ടാക്കി ജയിലില് പോകുമായിരുന്നു എന്നായിരുന്നു സുഗതന്റെ മറ്റൊരു പ്രസ്താവന. ഒരച്ഛന്റെ വികാരമാണ് പ്രകടിപ്പിച്ചതെന്നും അതില് മാപ്പു ചോദിക്കുന്നുവെന്നും പിന്നീട് പറഞ്ഞിരുന്നു.\nവനിതാ മതില് സംഘാടക സമിതിയെ നവോത്ഥാന സമിതി എന്ന നിലയില് നിലനിര്‍ത്തി പോരുമ്പോഴും സുഗതന് അംഗമാണ്. സോഷ്യല് മീഡിയയില് ഇത്തരത്തിലുള്ള സുഗതന്റെ പരാമര്‍ശങ്ങള് ഇടതുപക്ഷത്തിന്റെ നവോത്ഥാന സമിതിയേയും മുന്‍കൈയ്യെടുത്ത സര്‍ക്കാരിനേയും പരിഹസിക്കാന് രാഷ്ട്രീയ എതിരാളികള് ഉപയോഗിക്കുന്നുണ്ട്. എന്നിട്ടും സുഗതനെ മാറ്റാനോ ശകാരിക്കാനോ ഇടത് പക്ഷം തയ്യാറാകുന്നില്ല.\nഎന്നാല് ഇതിന് ശേഷവും വര്‍ഗീയ കാഴ്ചപാടുകളില് സുഗതന് മാറ്റം വരുത്തിയിട്ടില്ലെന്നാണ് ന്യൂസിലാന്റ് ഭീകരാക്രമണത്തെ കുറിച്ചുളള പോസ്റ്റ് വ്യക്തമാക്കുന്നത്.\nകഴിഞ്ഞ ദിവസമാണ് ന്യൂസീലാന്റിലെ രണ്ട് മുസ്ലീം പളളികള്‍ക്ക് നേരെ ആക്രമണമുണ്ടായത്. പളളിയിലേക്ക് അതിക്രമിച്ച കയറിയ ആക്രമി പ്രാര്‍ത്ഥിക്കാന് എത്തിയവര്‍ക്ക് നേരെ വെടിയുതിര്‍ക്കുകയായിരുന്നു. സംഭവത്തില് അഞ്ച് ഇന്ത്യക്കാര് ഉള്‍പ്പെടെ 50 പേര് കൊല്ലപ്പെട്ടിരുന്നു. കടുത്ത ഇസ്ലാം വിരുദ്ധതയും അഭയാര്‍ത്ഥി വിരുദ്ധതയുമാണ് ആക്രമണത്തിലേക്ക് നയിച്ചത് എന്ന വ്യക്തമാക്കിയിരുന്നു. വംശീയ ഭീകരാക്രമണങ്ങളോട് സമരസപെടുന്നതാണ് സിപി സുഗതന്റെ എന്നത്തേയും നിലപാട് എന്ന് വ്യക്തം.\nCPIMWomen WallCP Sugathan


| വിഷാദം തളര്‍ത്തുന്ന ലൈംഗികത | Mangalam\nWednesday, June 19, 2019 Last Updated3Min 23 Sec ago English Edition\nWednesday 19 Jun 2019 05.13 PM\n''വിഷാദരോഗമുള്ള 35 മുതല് 47 ശതമാനം പേര്‍ക്ക് ലൈംഗിക പ്രശ്‌നങ്ങള് ഉണ്ടാകാമെന്ന് ഗവേഷണങ്ങള് സൂചിപ്പിക്കുന്നു. വിഷാദരോഗത്തിന്റെ തീവ്രതയും ദൈര്‍ഘ്യവും കൂടുന്നതനുസരിച്ച് ലൈംഗിക പ്രശ്‌നങ്ങളും രൂക്ഷമാകാം. തീവ്രമായ വിഷാദരോഗം ബാധിച്ചവരില് 60 ശതമാനത്തിലേറെ പേര്‍ക്ക് ലൈംഗികപ്രശ്‌നങ്ങളുണ്ടാകാമെന്ന് കണക്കുകള് പറയുന്നു''\nവിഷാദം ഏത് പ്രായത്തിലുള്ളവരെയും ബാധിക്കാം. വിഷാദഭാവം, ജോലി ചെയ്യാനുള്ള താല്‍പര്യക്കുറവ്, അകാരണമായ ക്ഷീണം എന്നീ ലക്ഷണങ്ങളിലൂടെ വിഷാദം തിരിച്ചറിയാവുന്നതാണ്. എന്നാല് വിഷാദബാധിതരെ ഏറെ അലട്ടുന്നതും തുറന്നു പറയാന് മടിക്കുന്നതുമായ പ്രശ്‌നം ലൈംഗിക താല്‍പര്യക്കുറവും അനുബന്ധപ്രശ്‌നങ്ങളുമാണ്.\nവിഷാദരോഗമുള്ള 35 മുതല് 47 ശതമാനം പേര്‍ക്ക് ലൈംഗിക പ്രശ്‌നങ്ങള് ഉണ്ടാകാമെന്ന് ഗവേഷണങ്ങള് സൂചിപ്പിക്കുന്നു. വിഷാദരോഗത്തിന്റെ തീവ്രതയും ദൈര്‍ഘ്യവും കൂടുന്നതനുസരിച്ച് ലൈംഗിക പ്രശ്‌നങ്ങളും രൂക്ഷമാകാം. തീവ്രമായ വിഷാദരോഗം ബാധിച്ചവരില് 60 ശതമാനത്തിലേറെ പേര്‍ക്ക് ലൈംഗികപ്രശ്‌നങ്ങളുണ്ടാകാമെന്ന് കണക്കുകള് പറയുന്നു.\nതലച്ചോറിലെ നാഡീകോശങ്ങള്‍ക്കിടയിലുള്ള രാസതന്മാത്രകള് ചിന്തകളെയും ഓര്‍മകളെയും വികാരങ്ങളെയും നിയന്ത്രിക്കുന്നതില് പ്രധാന പങ്കുവഹിക്കുന്നുണ്ട്. ലൈംഗികതാല്‍പര്യം, ഉത്തേജനം, രതിമൂര്‍ച്ഛ അടക്കമുള്ള ലൈംഗിക അനുഭൂതികള് എന്നിവ നിയന്ത്രിക്കുന്നതിലും നിര്‍ണായക പങ്ക് ഈ രാസതന്മാത്രകള് വഹിക്കുന്നുണ്ട്.\nവിഷാദരോഗം ബാധിച്ച പുരുഷന്മാരില് പ്രധാനമായുണ്ടാകുന്ന പ്രശ്‌നങ്ങള് ലൈംഗിക താല്‍പര്യക്കുറവും ഉദ്ധാരണശേഷിക്കുറവുമാണ്. മസ്തിഷ്‌ക്കത്തിലെ 'ഡോപ്പമിന്' എന്ന രാസതന്മാത്രയുടെ വ്യതിയാനം മൂലം ലൈംഗികതയടക്കം ജീവിതത്തിലെ സന്തോഷകരമായ മറ്റ് പലതും ആസ്വദിക്കാന് കഴിയാത്ത അവസ്ഥയിലെത്തിച്ചേരുന്നു.\nവിഷാദത്തോടൊപ്പം അമിത ഉത്ക്കണ്ഠയുള്ളവര്‍ക്ക് ശീഘ്രസ്ഖലനം ഉള്‍പ്പെടെയുള്ള പ്രശ്‌നങ്ങളുണ്ടാകാം. ഉദ്ധാരണശേഷി കുറയുമ്പോള് ലൈംഗികതയെക്കുറിച്ചുള്ള ആശങ്കകള് അവരില് നിറയുന്നു. ഇത് വിഷാദരോഗം വഷളാകാന് കാരണമാകുന്നു. മദ്യം, പുകയില എന്നിവയുടെ ഉപയോഗവും ലൈംഗികശേഷി കുറയുന്നതിന് കാരണമാകുന്നുണ്ട്.\nവിഷാദരോഗമുള്ള സ്ത്രീകളില് ലൈംഗികതാല്‍പര്യക്കുറവാണ് പ്രധാന പ്രശ്‌നം. ഭര്‍ത്താവ് സ്പര്‍ശിക്കുന്നതുപോലും ഇവര്‍ക്ക് പ്രയാസമുണ്ടാക്കാം. കുട്ടിക്കാലത്ത് മനസില് കയറിക്കൂടിയ ലൈംഗികതയെക്കുറിച്ചുള്ള തെറ്റായ ധാരണകളും പാപബോധവും മറ്റും വിഷാദരോഗം വരുന്ന വേളകളില് ശക്തി പ്രാപിച്ചെന്നിരിക്കും.\nപുരുഷന്മാര് നിര്‍ബന്ധിച്ച് ലൈംഗിക വേഴ്ചയ്ക്കു പ്രേരിപ്പിച്ചാലും തീര്‍ത്തും നിര്‍വികാരമായ പ്രതികരണമായിരിക്കും ഇവരുടെ ഭാഗത്തുനിന്നുമുണ്ടാകുന്നത്. രതിമൂര്‍ച്ഛ ആസ്വദിക്കാന് തീര്‍ത്തും കഴിയാത്ത അവസ്ഥയും ഇവര്‍ക്കുണ്ടാകാം.\nചില സ്ത്രീകളില് യോനിയിലെ പേശികള് പൊടുന്നനെ ചുരുങ്ങി വേദനയുണ്ടാകുന്ന 'യോനീസങ്കോചം' അഥവാ 'വജൈനിസ്മസ്' എന്ന അവസ്ഥയുണ്ടാകാം. ഈ പ്രശ്‌നമുണ്ടാകുന്ന സ്ത്രീകള് ലൈംഗികബന്ധത്തെ എതിര്‍ക്കാനാണ് സാധ്യത.\nപ്രമേഹം, ഹൃദ്രോഗം, കാന്‍സര്, പാര്‍ക്കിന്‍സോണിസം, വന്ധ്യത തുടങ്ങിയ രോഗങ്ങള് ദീര്‍ഘകാലമായി അനുഭവിക്കുന്നവര്‍ക്ക് വിഷാദരോഗം വരാന് സാധ്യത കൂടുതലാണ്. ഇവരില് വിഷാദരോഗത്തിന്റെ സാന്നിധ്യം അടിസ്ഥാന ശാരീരിക രോഗം വഷളാകാന് വഴിതെളിക്കും. ഇത്തരക്കാരില് അവര്‍ക്കുള്ള ശാരീരിക രോഗത്തിന്റെ തീവ്രതയും ലൈംഗികതയെ ബാധിക്കും.\nഈ പ്രശ്‌നങ്ങളോടൊപ്പം വിഷാദരോഗം കൂടിയാകുന്നതോടെ പലപ്പോഴും ഉദ്ധാരണശേഷിക്കുറവ് വഷളാകുന്നതായി കാണാം. ചില രോഗങ്ങള്‍ക്കുള്ള ഔഷധങ്ങള് ദീര്‍ഘകാലം ഉപയോഗിക്കുന്നതും ലൈംഗികശേഷിയെ ബാധിക്കാം.\nകുട്ടിക്കാലത്തോ കൗമാരത്തിലോ ലൈംഗിക ചൂഷണങ്ങള്‍ക്കു വിധേയരാകേണ്ടിവന്നവരില്, വിഷാദരോഗം പിന്നീടുണ്ടായാല്‍പ്പോലും ലൈംഗിക താല്‍പര്യത്തെ അതു ഗണ്യമായി ബാധിച്ചേക്കാം. തങ്ങള്‍ക്കുണ്ടായ പീഡനാനുഭവത്തെക്കുറിച്ച് ചിന്തിക്കുന്നതുപോലും കടുത്ത ഉത്കണ്ഠയ്ക്കു കാരണമാവുന്നു. അതുവഴി ഉദ്ധാരണശേഷിക്കുറവിനും ശീഘ്രസ്ഖലനത്തിനും കാരണമാവുകയും ചെയ്യാം.\nഅടിസ്ഥാനപ്രശ്‌നമായ വിഷാദരോഗം ചികിത്സിച്ചു ഭേദപ്പെടുത്തിയാല് അനുബന്ധമായ ലൈംഗിക പ്രശ്‌നങ്ങള്‍ക്കും പരിഹാരമാകും. എന്നാല് വിഷാദരോഗത്തിന്റെ ചികിത്സയ്ക്കുപയോഗിക്കുന്ന ചിലതരം മരുന്നുകള് സ്ഖലനം വൈകിപ്പിക്കും. അതുവഴി ലൈംഗികാനുഭവത്തിന്റെ ആസ്വാദ്യത ചോര്‍ത്തിക്കളയാനും കാരണമാകും.\nഇതേകാരണം കൊണ്ടുതന്നെ മരുന്നുകള് ശീഘ്രസ്ഖലനത്തിന്റെ ചികിത്സയ്ക്കു നല്‍കാറുണ്ടെന്നത് വേറെ കാര്യം. എന്നാല് ലൈംഗിക പ്രവര്‍ത്തനത്തെ മെച്ചപ്പെടുത്താന് സഹായിക്കുന്ന പുതിയതരം വിഷാദവിരുദ്ധ ഔഷധങ്ങള് ഇന്നു നിലവിലുണ്ട്.\nതലച്ചോറിലെ ഡോപ്പമിന്റെ അളവ് കൂട്ടി ലൈംഗിക ആസ്വാദനക്ഷമത വര്‍ധിപ്പിക്കുന്ന മരുന്നുകള് വേണം ലൈംഗിക പ്രശ്‌നങ്ങള് കൂടുതലായുള്ള വിഷാദരോഗികള്‍ക്കു നല്‍കേണ്ടത്. മരുന്നുകള് തീരുമാനിക്കുമ്പോള് അനുബന്ധമായ ശാരീരികരോഗങ്ങളും പരിഗണിച്ച് മരുന്നുകളുമായി പ്രതിപ്രവര്‍ത്തനമില്ലാത്ത മരുന്നുകള് വേണം ചികിത്സയ്ക്കുപയോഗിക്കാന്.\nഅത്യാവശ്യഘട്ടങ്ങളില് ഉദ്ധാരണക്കുറവ് പരിഹരിക്കാന് (ഹ്രസ്വകാലത്തേക്ക്) ഫോസ്‌ഫോഡൈ എസ്റ്ററേസ് എന്ന രാസവസ്തുവിന്റെ പ്രവര്‍ത്തനം കുറയ്ക്കുന്ന ചില ഔഷധങ്ങള് നല്‍കാവുന്നതാണ്.\nരോഗിയുടെ ചിന്തകളെ ക്രമീകരിക്കാന് സഹായിക്കുന്ന കോഗ്നിറ്റീവ് ബിഹേവിയര് തെറാപ്പി മനോഭാവത്തില് മാറ്റം സാധ്യമാക്കുന്ന അക്‌സപ്റ്റന്‍സ് ആന്‍ഡ് കമ്മിറ്റ്‌മെന്റ് തെറാപ്പി ലൈംഗികബന്ധം ഊഷ്മളമാക്കാനുള്ള ഡ്യൂവല് സെക്‌സ് തെറാപ്പി, സെന്‍സേറ്റ് ഫോക്കസ് തെറാപ്പി തുടങ്ങിയ മനഃശാസ്ത്ര ചികിത്സകളും വിഷാദരോഗികളിലെ ലൈംഗിക പ്രശ്‌നങ്ങള് പരിഹരിക്കാന് സഹായിക്കും.


(എ)ആരോഗ്യരംഗത്ത് ഓരോ വര്‍ഷവും പുതിയ ആരോഗ്യ പ്രശ്നങ്ങള് ഉണ്ടായിക്കൊണ്ടിരിക്കുന്നതിനാല് ആരോഗ്യസ്ഥിതിയെക്കുറിച്ച് സമഗ്രവും ശാസ്ത്രീയമായുമുള്ള ഒരു പഠനം നടത്താന് നടപടി സ്വീകരിക്കുമോ;\n(ബി)പുതിയ പഠനത്തില് നിന്നും കിട്ടുന്ന വിവരങ്ങളെ ആധാരമാക്കി ഒരു ആരോഗ്യനയവും ഔഷധ നയവും രൂപീകരിക്കാനും അത് എപ്പോഴും എല്ലായിടത്തും പാലിക്കപ്പെടുകയും ചെയ്യുന്നു എന്ന് ഉറപ്പുവരുത്താനും നടപടി സ്വീകരിക്കുമോ ?\nവൈദ്യശാസ്ത്രരംഗത്തെ ഗവേഷണ സ്ഥാപനങ്ങള്\n(എ)കേരളത്തില് വൈദ്യശാസ്ത്രരംഗത്ത് സര്‍ക്കാര് തലത്തിലും അല്ലാതെയും നിലവില് എത്ര ഗവേഷണ സ്ഥാപനങ്ങളാണുള്ളത്; അവ ഏതെല്ലാം; വിശദവിവരം നല്‍കുമോ;\n(ബി)ഇവയുടെ നടത്തിപ്പിനായി 2001 മുതല് 2011 വരെ എത്ര തുക ചെലവഴിച്ചിട്ടുണ്ട്; പ്രസ്തുത കാലയളവില് ആരോഗ്യരംഗത്ത് പ്രയോജനപ്പെടുന്ന എത്ര പുതിയ അറിവുകള് ഇവിടെനിന്നും പുറത്തുവന്നിട്ടുണ്ടെന്ന് പറയാമോ;\n(സി)വിദേശങ്ങളില് മെഡിക്കല് കോളേജുകളിലെ അദ്ധ്യാപകര്‍ക്കും വിദ്യാര്‍ത്ഥികള്‍ക്കും സ്വകാര്യ പ്രാക്ടീസിനെക്കാള് കൂടുതല് താല്പര്യം പുതിയ അറിവുകള് നേടുന്നതിനാണ് എന്ന് അറിയാമോ; എങ്കില് വിദേശത്തുനിന്നു ലഭിക്കുന്ന പുതിയ അറിവുകള് പ്രയോജനപ്പെടുത്താന് എന്തെങ്കിലും സംവിധാനം നിലവിലുണ്ടോയെന്ന് വിശദമാക്കുമോ ?\nപരാതി രഹിത ചികില്‍സാ സൌകര്യം\n(എ)പരാതിരഹിത ചികില്‍സാ സൌകര്യം ഒരുക്കുവാന് എന്തെല്ലാം നടപടികളാണ് കൈക്കൊളളാനുദ്ദേശിക്കുന്നതെന്ന് പറയാമോ;\n(ബി)എങ്കില് ഇതിനായി ഒരു പ്രത്യേക പദ്ധതിയ്ക്ക് രൂപം നല്‍കുന്നകാര്യം പരിഗണിക്കുമോ;\n(സി)ഇതിനായി എന്തെല്ലാം നടപടികള് കൈക്കൊളളാനുദ്ദേശിക്കുന്നുണ്ടെന്ന് വിശദമാക്കുമോ?\n(എ) ആശുപത്രികളുടെ നവീകരണത്തിന് കേന്ദ്ര ഗവണ്‍മെന്റ് സഹായം നല്കുന്നുണ്ടോ; എങ്കില് കേന്ദ്രസര്‍ക്കാരിന്റെ പങ്കാളിത്തം സംബന്ധിച്ച് വിശദാംശം വെളിപ്പടുത്തുമോ;\n(ബി)ആരാധനാ കേന്ദ്രങ്ങള്, വിനോദ സഞ്ചാര മേഖലകള് എന്നിവയ്ക്ക് സമീപമുളള ആശുപത്രികള് നവീകരിക്കുന്നതിനും അടിസ്ഥാന സൌകര്യങ്ങള് വികസിപ്പിക്കുന്നതിനും പ്രസ്തുത പദ്ധതിയില് ഉദ്ദേശിക്കുന്നുണ്ടോ;\n(സി)തദ്ദേശ സ്ഥാപനങ്ങള്‍ക്ക് ഈ പദ്ധതിയില് പങ്കാളിത്തം നല്കുമോ; വിശദമാക്കുമോ?\nസ്വകാര്യ ആശുപത്രികളില് ചികിത്സാ നിരക്കുകള്\n(എ)സ്വകാര്യ ആശുപത്രികളില് ചികിത്സാ നിരക്കുകള് നിശ്ചയിക്കുന്നതിന് ഗവണ്‍മെന്റ് തലത്തില് എന്തെങ്കിലും നിയന്ത്രണങ്ങള് ഏര്‍പ്പെടുത്തിയിട്ടുണ്ടോ; ഉണ്ടെങ്കില് ഗവണ്‍മെന്റ് നിശ്ചയിച്ചു നല്‍കിയിട്ടുള്ള ചികിത്സാ നിരക്കുകള് എത്ര വീതമാണെന്ന് പറയാമോ;\n(ബി)രോഗികളില് നിന്നും അമിത ചികിത്സാ നിരക്കുകള് ഈടാക്കുന്നതായുള്ള പരാതികളുണ്ടോ; ഉണ്ടെങ്കില് ഇത്തരത്തില് നിരക്ക് ഈടാക്കുന്നവര്‍ക്കെതിരെ എന്തെല്ലാം നടപടികളാണ് സ്വീകരിച്ചുവരുന്നതെന്ന് വെളിപ്പെടുത്തുമോ;\n(സി)നഴ്സുമാരുടെയും മറ്റ് സ്വകാര്യ ആശുപത്രി ജീവനക്കാരുടെയും സേവന-വേതന വ്യവസ്ഥ പരിഷ്ക്കരണം മറയാക്കി ചികിത്സാ നിരക്കുകള് യഥേഷ്ടം വര്‍ദ്ധിപ്പിച്ചുകൊണ്ടിരിക്കുന്നത് തടയാന് എന്തെങ്കിലും നടപടികള് സ്വീകരിക്കുമോ ?\n(എ)കേന്ദ്രസര്‍ക്കാര് കൊണ്ടുവന്ന മാനസികാരോഗ്യനിയമം സംസ്ഥാനത്ത് നടപ്പിലായി തുടങ്ങിയോ ; പ്രസ്തുത നിയമത്തിന്റെ സാരാംശം എന്താണ് ; വ്യക്തമാക്കുമോ ;\n(ബി)നിലവിലുളള മാനസികാരോഗ്യകേന്ദ്രങ്ങളില് ഏര്‍പ്പെടുത്തിയിട്ടുളള സൌകര്യങ്ങള് നിരീക്ഷിച്ചിട്ടുണ്ടോ ; എന്തെങ്കിലും പോരായ്മകള് ശ്രദ്ധയില്‍പ്പെട്ടിട്ടുണ്ടോ ; വിശദാംശങ്ങള് നല്‍കുമോ ;\n(സി)സര്‍ക്കാര് നിയന്ത്രിത മാനസികാരോഗ്യ കേന്ദ്രങ്ങളുടെ എണ്ണത്തിലുളള കുറവുമൂലമാണോ അനധികൃത മാനസികാരോഗ്യ കേന്ദ്രങ്ങള് തുടങ്ങുന്നതിന് പ്രേരകമാകുന്നത് ; വ്യക്തമാക്കുമോ ;\n(ഡി)സംസ്ഥാനത്ത് ജില്ലാ താലൂക്ക് ആശുപത്രികളോടനുബന്ധിച്ച് മാനസികാരോഗ്യ കേന്ദ്രങ്ങള് തുടങ്ങുന്നതിന് നടപടി സ്വീകരിക്കുമോ ?\nമാനസിക രോഗാശുപത്രികളിലെ സുരക്ഷാ സംവിധാനങ്ങള്\n(എ)സംസ്ഥാനത്തെ മാനസിക രോഗാശുപത്രികളിലെ സുരക്ഷാ സംവിധാനങ്ങളില് എന്തെല്ലാം പരിഷ്കാരങ്ങളാണ് വരുത്തുവാന് ഉദ്ദേശിക്കുന്നത്;\n(ബി)ഇതിന്റെ ഭാഗമായി ക്യാമറകളും ക്ളോസ്ഡ്-സര്‍ക്യൂട്ട് ടിവികളും ആശുപത്രികളില് സ്ഥാപിക്കാനുദ്ദേശിക്കുന്നുണ്ടോ;\n(സി)ഇത് സ്ഥാപിക്കാനുണ്ടായ സാഹചര്യങ്ങള് എന്തൊക്കെയാണെന്ന് വിശദമാക്കുമോ?\nനിയോജക മണ്ഡലങ്ങളില് മാതൃകാ ആശുപത്രി\n(എ)ഓരോ നിയോജക മണ്ഡലത്തിലും എല്ലാ സൌകര്യങ്ങളോടും കൂടിയ ഓരോ മാതൃകാ ആശുപത്രി വീതം സ്ഥാപിക്കുന്നതിന് എന്തെല്ലാം നടപടികള് സ്വീകരിക്കുമെന്ന് പറയാമോ ;\n(ബി)ഇത്തരത്തിലുളള ആശുപത്രികളില് എല്ലാ ആധുനിക സൌകര്യങ്ങളും ഉപകരണങ്ങളും സ്പോണ്‍സര് ചെയ്ത് ലഭിക്കുന്നതിനുളള നടപടികള് സ്വികരിച്ചിട്ടുണ്ടോ ;\n(സി)പ്രസ്തുത ആശുപത്രികളുടെ പ്രവര്‍ത്തനം സംബന്ധിച്ച് എല്ലാ മാസങ്ങളിലും അവലോകനം നടത്തുന്നതിനും പൊതു ജനങ്ങളുടെ സഹകരണത്തോടെ പ്രസ്തുത ആശുപത്രികളുടെ ഗുണ നിലവാരം നിലനിര്‍ത്തുന്നതിനും നടപടികള് സ്വീകരിക്കുമോ ?\nഫോര് പ്ളസ് പദ്ധതി\n(എ)മുന്‍സര്‍ക്കാര് നടപ്പിലാക്കിയ ഫോര്‍പ്ളസ് പദ്ധതിയുടെ ഉദ്ദേശ്യങ്ങള് എന്തെല്ലാമായിരുന്നു;\n(ബി)ഈ സര്‍ക്കാര് പ്രസ്തുത പദ്ധതി ഉപേക്ഷിക്കാനുള്ള കാരണമെന്താണെന്ന് വിശദമാക്കാമോ;\n(സി)പ്രസ്തുത പദ്ധതി ഉപേക്ഷിച്ചതിനാല് പകര്‍ച്ചവ്യാധികള് വ്യാപകമായത് മനസ്സിലാക്കിയിട്ടുണ്ടോ?\nഡി.എം.ഇ, ഡി.എച്ച്.എസ്. ഇരട്ട നിയന്ത്രണം ഒഴിവാക്കല് പ്രക്രിയ\n(എ) ഡി.എം.ഇ, ഡി.എച്ച്.എസ്. ഇരട്ട നിയന്ത്രണം ഒഴിവാക്കല് പ്രക്രിയ ആരംഭിച്ചതുമുതല് നാളിതുവരെ ആരോഗ്യവകുപ്പ്, മെഡിക്കല് വിദ്യാഭ്യാസ വകുപ്പ് തലങ്ങളില് പുറപ്പെടുവിച്ചിട്ടുളള ഉത്തരവുകളുടെ പകര്‍പ്പ് ലഭ്യമാക്കുമോ ;\n(ബി) പ്രസ്തുത നിയന്ത്രണം ഒഴിവാക്കല് പ്രക്രീയയില് എത്ര ജീവനക്കാരെയാണ് ഡി.എം.ഇ യിലേയ്ക്ക് നിയമിച്ചിട്ടുളളത് ; ഇവരുടെ തസ്തിക തിരിച്ചുളള പൂര്‍ണ്ണ വിവര ങ്ങളടങ്ങിയ ലിസ്റ് ലഭ്യമാക്കാമോ ;\n(സി) ജീവനക്കാരെ ഡി.എം.ഇ യിലേയ്ക്ക് നിയമിക്കാന് സ്വീകരിച്ച പൊതുമാനദണ്ഡമെന്തായിരുന്നു; പ്രസ്തുത മാനദണ്ഡത്തില് നിന്നും ഏതെങ്കിലും വിഭാഗത്തെ ഒഴിവാക്കിയിരുന്നോ; ഉണ്ടെങ്കില് ഏത് ഉത്തരവിന്റെ അടിസ്ഥാനത്തിലാണെന്ന് അറിയിക്കുമോ ;\n(ഡി) ഇരട്ട നിയന്ത്രണം ഒഴിവാക്കല് സംബന്ധിച്ച് എത്ര കേസുകള് നിലവിലുണ്ട് ; പ്രസ്തുത കേസുകളില് സമര്‍പ്പിച്ചിട്ടുളള സത്യവാങ്മൂലങ്ങളുടെയും എതിര് സത്യവാങ്മൂലങ്ങളുടെയും പകര്‍പ്പുകള് ലഭ്യമാക്കുമോ?\nഡി.എം.ഇ, യുടെയും ഡി.എച്ച്.എസ് ന്റേയും ഇരട്ട നിയന്ത്രണം\n(എ) ഡി.എം.ഇ, ഡി.എച്ച്.എസ് ഇരട്ട നിയന്ത്രണം ഒഴിവാക്കുന്നതിന് നാളിതുവരെ സര്‍ക്കാര് സ്വീകരിച്ച നടപടികള് എന്തൊക്കെയെന്ന് വ്യക്തമാക്കുമോ ;\n(ബി) ഡി.എം.ഇ. യിലേയ്ക്ക് പോകുന്നതിന് ഓപ്ഷന് നല്‍കിയ ജീവനക്കാരെ തെഞ്ഞെടുക്കുന്നതിന് സ്വീകരിച്ച പൊതു മാനദണ്ഡങ്ങള് വ്യക്തമാക്കുമോ ;\n(സി) പ്രസ്തുത പൊതു മാനദണ്ഡങ്ങള് എല്ലാ വിഭാഗം ജീവനക്കാര്‍ക്കും ബാധകമാണോ എന്ന് വ്യക്തമാക്കുമോ ;\n(ഡി) ഈ പൊതു മാനദണ്ഡങ്ങള് പ്രകാരം നിയമനം ലഭിച്ചവര് ഡി.എം.ഇ. യില് നിയമനം ലഭിക്കേണ്ടവര് അവരവരുടെ ഓപ്ഷന് അനുസരിച്ച് ആരൊക്കെയാണ്; തസ്തിക തിരിച്ച് ലിസ്റ് ലഭ്യമാക്കുമോ ?\nഎന്.ആര്.എച്ച്.എം ഫണ്ടില് നിന്നും ചെലവഴിച്ച തുക\n2011-12 ലെ എന്.ആര്.എച്ച്.എം ഫണ്ടില് നിന്നും ഏതൊക്കെ പദ്ധതികളിലാണ് പ്രധാനമായും തുക ചെലവഴിച്ചത്; വിശദാംശം നല്‍കുമോ;\nഎന്.ആര്.എച്ച്.എം. മുഖേന വയനാട് ജില്ലയില് നടത്തിയിട്ടുള്ള പ്രവര്‍ത്തനങ്ങള്\n(എ)എന്.ആര്.എച്ച്.എം. മുഖേന വയനാട് ജില്ലയില് നടത്തിയിട്ടുള്ള പ്രവര്‍ത്തനങ്ങളുടെ താലൂക്ക്തലത്തിലുള്ള വിവരം അറിയിക്കുമോ ;\n(ബി)വയനാട് ജില്ലയില് നാളിതുവരെ അനുവദിച്ച തുകയുടെയും ചെലവഴിച്ച തുകയുടെയും താലൂക്ക് തലത്തിലുള്ള കണക്ക് ലഭ്യമാക്കുമോ ;\n(സി)നടപ്പ് സാമ്പത്തിക വര്‍ഷം കല്‍പ്പറ്റ നിയോജകമണ്ഡലത്തില് നടപ്പാക്കാന് ഉദ്ദേശിക്കുന്ന പ്രവര്‍ത്തനങ്ങള് എന്തെല്ലാമാണ് ; ആയതിന് വകയിരുത്തിയിരിക്കുന്ന തുക എത്രയാണെന്നും വ്യക്തമാക്കുമോ ?\nഎന്.ആര്‍എച്ച്.എം.പദ്ധതിയില്‍പ്പെടുത്തി കാന്‍സര് രോഗ നിര്‍ണ്ണയം\n(എ)ആര്.സി.സി.യിലെ ഡോക്ടര്‍മാരുടെ ജോലിഭാരം കണക്കിലെടുത്ത് ഇന്‍ഷ്വറന്‍സ്/മെഡിക്കല് റീഇംബേഴ്സ്മെന്റ് ബില്ലുകള് ഒപ്പിടുന്നതിന് പ്രത്യേക സംവിധാനം ഏര്‍പ്പെടുത്തുമോ; വിശദമാക്കുമോ?\n(ബി)ആര്.സി.സിയിലെ നിലവിലുളള റേഡിയോളജി വിഭാഗത്തില് ആധുനിക വല്‍ക്കരണം നടപ്പിലാക്കുമോ ; എന്.ആര്.എച്ച്.എം. പദ്ധതിയില്‍പ്പെടുത്തി കാന്‍സര് രോഗനിര്‍ണ്ണയ പദ്ധതികള് കൂടുതല് വ്യാപകമാക്കാമോ ; വിശദമാക്കുമോ?\nഎന്.ആര്.എച്ച്.എം. പ്രോജക്ട് അംഗീകരിക്കാന് നടപടി\nആംബുലന്‍സിന്റെ സേവനവുമായി ബന്ധപ്പെട്ട എന്.ആര്.എച്ച്.എം-ന്റെ 2012-13 പി.ഐ.പി.യില് ഉള്‍പ്പെടുത്തി സമര്‍പ്പിച്ച പ്രോജക്ടിന് അംഗീകാരം ലഭിച്ചുവോ; വിശദാംശങ്ങള് നല്‍കുമോ?\nആര്.സി.സി യുടെ വികസനം\n(എ)കേരളത്തിലെ അര്‍ബുദ ബാധിതരുടെ എണ്ണം വര്‍ദ്ധിക്കുന്നതിനനുസരിച്ച് ആര്.സി.സി യില് ഡോക്ടര്‍മാരുടെയും പാരാമെഡിക്കല് ജീവനക്കാരുടെയും എണ്ണം വര്‍ദ്ധിപ്പിക്കുവാന് നടപടി സ്വീകരിക്കുമോ;\n(ബി)ആര്.സി.സി യിലെ അടിസ്ഥാന സൌകര്യങ്ങള് വര്‍ദ്ധിപ്പിക്കുന്നതിന് നടപടി സ്വീകരിക്കുമോ;\n(സി)ആര്.സി.സി യില് ഇന്ന് നേരിടുന്ന പ്രധാന പ്രതിസന്ധികള് എന്തെല്ലാം; ആയതിന് എന്തെല്ലാം പരിഹാര നടപടികളാണ് സ്വീകരിക്കാനുദ്ദേശിക്കുന്നത്; വിശദമാക്കുമോ?\n(എ)പാന് മസാല നിരോധനം കേരളത്തില് ഫലപ്രദമായി നടപ്പിലാക്കുവാന് സാധിച്ചുവോ ;\n(ബി)ആരോഗ്യ വകുപ്പ് ഉദ്യോഗസ്ഥര് കടകളില് വേണ്ടവിധം പാന്‍മസാലയുടെ പരിശോധന നടത്താറുണ്ടോ;\n(സി)ഏതെങ്കിലും പ്രദേശത്ത് നിരോധനം ലംഘിച്ച് പാന്‍മസാല വിറ്റതിന് നടപടി സ്വീകരിച്ചിട്ടുണ്ടോ; വിശദാംശം ലഭ്യമാക്കുമോ ?\nപാന്‍മസാല, ഗുഡ്ക തുടങ്ങിയ പുകയില ഉത്പന്നങ്ങളുടെ വില്പന തടയുവാന് നടപടി\n(എ)സംസ്ഥാനത്ത് പാന്‍മസാല നിരോധിച്ചുകൊണ്ട് സര്‍ക്കാര് ഉത്തരവിറക്കിയിട്ടുണ്ടോ;\n(ബി)എങ്കില് അതിന്റെ വിശദാംശങ്ങള് ലഭ്യമാക്കുമോ;\n(സി)ക്യാന്‍സര് ഉള്‍പ്പെടെ മാരകമായ രോഗങ്ങള്‍ക്ക് കാരണമായ പാന്‍മസാല, ഗുഡ്ക തുടങ്ങിയ പുകയില ഉത്പന്നങ്ങളുടെ വില്പന തടയുവാനാവശ്യമായ ശക്തമായ നടപടികള് സ്വീകരിക്കുമോ?\n(എ)ഭക്ഷ്യവസ്തുക്കളുടെ ഗുണനിലവാരം സംബന്ധിച്ച പരാതികള് സമര്‍പ്പിക്കുവാനും പരിഹാരം കാണുന്നതിലും എന്തെല്ലാം സംവിധാനങ്ങള് നിലവിലുണ്ട് ; വിശദമാക്കുമോ?\n(ബി)ആയതിനായി ശാസ്ത്ര ലാബുകള് അനുവദിക്കുന്ന കാര്യം പരിഗണിക്കുമോ ; വിശദമാക്കുമോ?\n(സി)ഇതിനായി എന്തെല്ലാം കേന്ദ്ര സഹായമാണ് ലഭിക്കുന്നത് ?\n(എ)ഭക്ഷ്യ സുരക്ഷിതത്വ രംഗത്തെ അടിസ്ഥാന സൌകര്യ വികസനത്തിന് എന്തെല്ലാം കര്‍മ്മ പദ്ധതികളാണ് ആസൂത്രണം ചെയ്തിരിക്കുന്നതെന്ന് പറയുമോ;\n(ബി)എങ്കില് ഏതെല്ലാം ഏജന്‍സികളുടെ സഹായത്തോടെ ഇത് നടപ്പാക്കുന്നതെന്ന് അറിയിക്കുമോ;\n(സി)ഇത് നടപ്പാക്കാന് എന്തെല്ലാം നടപടികള് എടുത്തിട്ടുണ്ടെന്ന് വിശദമാക്കുമോ?\nകക്കാറ്റില് അനുഭവപ്പെടുന്ന ശിശുമരണം\n(എ)നാദാപുരം മണ്ഡലത്തിലെ നാദാപുരം ഗ്രാമപഞ്ചായത്തിലെ 'കക്കാറ്റില്' പ്രദേശത്ത് (21-ാം വാര്‍ഡ്) ചുരുങ്ങിയ കാലയളവിനുള്ളില് നിരവധി നവജാത ശിശുക്കള് മരിക്കുകയും ഗര്‍ഭം അലസിപ്പോകുന്ന അവസ്ഥയുമുള്ളത് ശ്രദ്ധയില്‍പ്പെട്ടിട്ടുണ്ടോ;\n(ബി)ആയതുമായി ബന്ധപ്പെട്ട എന്തൊക്കെ നടപടികള് സ്വീകരിച്ചു; വ്യക്തമാക്കുമോ;\n(സി)പ്രത്യേക പഠനസംഘത്തെ നിയോഗിച്ചിട്ടുണ്ടോ; ഇല്ലെങ്കില് ആയതിനുള്ള നടപടി സ്വീകരിക്കുമോ?\nവയനാട് ജില്ലയില് ഇങ്കുബേറ്റര് ഉളള ആശുപത്രികളുടെ വിശദാംശം\n(എ)വയനാട് ജില്ലയിലെ ഏതെല്ലാം ആശുപത്രികളില് ഇങ്കുബേറ്റര് സൌകര്യം ലഭ്യമാണ്;\n(ബി)ജില്ലാ താലൂക്ക് ആശുപത്രികളില് ഇങ്കുബേറ്റര് സൌകര്യങ്ങള് ലഭ്യമാക്കുമോ ;\n(സി)ഇതിനായി എന്തു തുക ചെലവു വരുമെന്നാണ് പ്രതീക്ഷിക്കുന്നതെന്ന് വിശദമാക്കുമോ?\nഎരുവപ്ര സുഭദ്രയുടെ ചികിത്സ ചെലവ്\n(എ)മലപ്പുറം ജില്ലയിലെ ഒതളൂര് ഗവണ്‍മെന്റ് ആയുര്‍വേദ ഡിസ്പെന്‍സറിയിലെ അറ്റന്റര് ഇ.എം. ശശികുമാറിന്റെ അമ്മ എരുവപ്ര സുഭദ്രയുടെ ചികിത്സ ചെലവ് റീഇംപേഴ്സ് ചെയ്യുന്നതിനുള്ള അപേക്ഷ ലഭിച്ചിട്ടുണ്ടോ;\n(ബി)ഉണ്ടെങ്കില് ആയതിന്മേലുള്ള നടപടികള് ഏതു ഘട്ടത്തിലാണ;് വിശദമാക്കുമോ?\nമുറിഞ്ഞുപോയ സുഷ്മനയെ പുനര്‍ജീവിപ്പിക്കുന്നതിനുളള ഗവേഷണത്തിന്റെ വിശദാംശങ്ങള്\nശ്രീ. എം.പി. അബ്ദുള്‍സമദ് സമദാനി\n,, അബ്ദുള്‍റഹിമാന് രണ്ടത്താണി\n(എ)മുറിഞ്ഞുപോയ സുഷുമ്നയെ പുനര്‍ജീവിപ്പിക്കുന്നതിനുളള ഗവേഷണത്തില് രണ്ടു ഡോക്ടര്‍മാര് വിജയിച്ചതായും അവര് നിരവധിപേരെ ചികിത്സിച്ച് അനുകൂല റിസര്‍ട്ട് കിട്ടിയതായുമുളള അവകാശവാദം ശ്രദ്ധയില്‍പ്പെട്ടിട്ടുണ്ടോ;\n(ബി)എങ്കില് പ്രസ്തുത കണ്ടുപിടിത്തത്തിന് പേറ്റന്റ് ലഭിച്ചിട്ടുണ്ടോ;\n(സി)ഇതേക്കുറിച്ച് സര്‍ക്കാര് വിദഗ്ദ്ധര് പരിശോധിച്ച് റിപ്പോര്‍ട്ട് നല്‍കിയിട്ടുണ്ടോ; എങ്കില് റിപ്പോര്‍ട്ടിനെ സംബന്ധിച്ച വിവരങ്ങള് എന്തൊക്കെയാണെന്ന് അറിയിക്കുമോ;\n(ഡി)പ്രസ്തുത ചികിത്സ ഫലപ്രദമാണെന്ന് കണ്ടെത്തിയാല് സര്‍ക്കാര് ആശുപത്രികളില് അത് നടപ്പാക്കുന്ന കാര്യം പരിഗണിക്കുമോ ?\nകോക്ളിയര് ഇംപ്ളാന്റേഷന് ശസ്ത്രക്രിയ\n(എ)കോക്ളിയര് ഇംപ്ളാന്റേഷന് ശസ്ത്രക്രിയയ്ക്ക് സര്‍ക്കാര് ആശുപത്രികളില് സംവിധാനം നിലവിലുണ്ടോ;\n(ബി)സംസ്ഥാനത്തെ എല്ലാ മെഡിക്കല് കോളേജുകളിലും ആയതിനുള്ള സംവിധാനം ഏര്‍പ്പെടുത്തുന്ന കാര്യം പരിഗണിക്കുമോ;\n(സി)ആയതിനായി എന്തെല്ലാം നടപടികള് സ്വീകരിച്ചിട്ടുണ്ട്; വിശദമാക്കുമോ ?\nട്രോമാകെയര് സംവിധാനം സംസ്ഥാനം ആകെ വ്യാപിപ്പിക്കുവാന് നടപടി\n(എ)2012-13 ബജറ്റില് സൂചിപ്പിച്ച പ്രകാരം ട്രോമാകെയര് സംവിധാനം സംസ്ഥാനം ആകെ വ്യാപിപ്പിക്കുവാന് സര്‍ക്കാര് ഉദ്ദേശിക്കുന്നുണ്ടോ; ഉണ്ടെങ്കില് വിശദാംശം നല്‍കുമോ;\n(ബി)പാലക്കാട് ജില്ലയിലെ കല്ലടിക്കോട് പിഎച്ച്സി-യില് ഈ സംവിധാനം ഏര്‍പ്പെടുത്താന് സര്‍ക്കാര് ഉദ്ദേശിക്കുന്നുണ്ടോ;\n(സി)മലയോര പ്രദേശവും പാലക്കാട് ടൌണില് നിന്നും 25 കി.മീറ്ററിലേറെ അകലെ സ്ഥിതിചെയ്യുന്ന ഈ പ്രദേശത്ത് പ്രത്യേക പരിഗണന നല്‍കുമോ?\n'അക്ഷയ ടി. ബി പ്രോജക്ട്'\n(എ)ദേശീയതലത്തില് നടപ്പാക്കി വരുന്ന 'അക്ഷയ ടി. ബി പ്രോജക്ട്' സംസ്ഥാനത്ത് ഏതൊക്കെ ജില്ലകളിലാണ് നടപ്പിലാക്കുവാന് പോകുന്നതെന്ന് വ്യക്തമാക്കുമോ;\n(ബി)ഈ പദ്ധതി പ്രകാരം നടപ്പിലാക്കുവാന് ഉദ്ദേശിക്കുന്ന പ്രവര്‍ത്തനങ്ങളുടെ വിശദാംശങ്ങള് നല്‍കുമോ?\nകഡാവര് ട്രാന്‍സ്പ്ളാന്റേഷന് പദ്ധതി\nശ്രീ. എം.വി. ശ്രേയാം സ്കുമാര്\n(എ)സംസ്ഥാനത്ത് കഡാവര് ട്രാന്‍സ്പ്ളാന്റേഷന് പദ്ധതിക്ക് രൂപം നല്‍കിയിട്ടുണ്ടോ; വിശദാംശം നല്‍കുമോ;\n(ബി)ഇതുമായി ബന്ധപ്പെട്ട് സര്‍ക്കാരോ ഇതര ഏജന്‍സികളോ പഠനം നടത്തിയിട്ടുണ്ടോ; എങ്കില് ആയതിന്റെ വിശദാംശങ്ങള് നല്‍കുമോ;\n(സി)സംസ്ഥാനത്ത് പ്രസ്തുത പദ്ധതിയുടെ കാര്യക്ഷമമായ നടത്തിപ്പിന് എന്തെല്ലാം സംവിധാനങ്ങളാണ് ഏര്‍പ്പെടുത്തിയിട്ടുള്ളത്; വ്യക്തമാക്കുമോ?\nക്ഷയരോഗത്തിന്റെയും അനുബന്ധ രോഗങ്ങളുടെയും ചികിത്സ\n(എ)ക്ഷയരോഗത്തിന്റെയും അനുബന്ധ രോഗങ്ങളുടെയും ചികിത്സയ്ക്കും, അവയുടെ വ്യാപനം തടയുന്നതിനുമായി നിലവിലുള്ള സംവിധാനങ്ങള് എന്തെല്ലാമാണ്;\n(ബി)ആയതിനായി പ്രവര്‍ത്തിക്കുന്ന സര്‍ക്കാര് ആശുപത്രികളുടെ ശോചനീയാവസ്ഥ സംബന്ധിച്ച റിപ്പോര്‍ട്ടുകള് ശ്രദ്ധയില്‍പ്പെട്ടിട്ടുണ്ടോ; എങ്കില് പരിഹരിക്കാന് എന്തെല്ലാം നടപടികള് സ്വീകരിച്ചിട്ടുണ്ട് ;\n(സി)ക്ഷയരോഗ നിയന്ത്രണത്തിനും ചികിത്സയ്ക്കും ഏതെങ്കിലും ഏജന്‍സികളില് നിന്നോ കേന്ദ്ര സര്‍ക്കാരില് നിന്നോ പ്രത്യേക സഹായം ലഭിക്കുന്നുണ്ടോ; ഉണ്ടെങ്കില് അതിന്റെ വിശദാംശം നല്‍കുമോ;\n(ഡി)ശുചിത്വം അവശ്യം വേണ്ട ക്ഷയരോഗ ചികിത്സാ കേന്ദ്രങ്ങളുടെ ശോചനീയാവസ്ഥ പരിഹരിക്കാന് അടിയന്തിര നടപടി സ്വീകരിക്കുമോ?\nകൊരട്ടി ലെപ്രസി ഹോസ്പിറ്റലിന്റെ വികസനം\n(എ)കൊരട്ടി ലെപ്രസി ഹോസ്പിറ്റലിന്റെ വികസനത്തിനായി സ്വീകരിച്ചിട്ടുള്ള നടപടികള് എന്തെല്ലാമാണ്;\n(ബി)ലെപ്രസി ആശുപത്രിയുടെ ഒഴിഞ്ഞുകിടക്കുന്ന സ്ഥലത്ത് ആരോഗ്യ മേഖലയുമായി ബന്ധപ്പെട്ട് ഏതെങ്കിലും പ്രോജക്ടുകള് നടപ്പാക്കാന് സര്‍ക്കാര് ഉദ്ദേശിക്കുന്നുണ്ടോ; ഉണ്ടെങ്കില് അതിനു അടിയന്തിര നടപടികള് സ്വീകരിക്കുമോ;\nകാസര്‍ഗോഡ് ജില്ലയിലെ എന്‍ഡോസള്‍ഫാന് ബാധിതരുടെ ലിസ്റ്\n(എ)കാസര്‍ഗോഡ് ജില്ലയിലെ എന്‍ഡോസള്‍ഫാന് ബാധിതരുടെ ലിസ്റ് പ്രകാരം നാളിതുവരെ എത്രപേരെ ഉള്‍പ്പെടുത്തിയിട്ടുണ്ടെന്ന് വ്യക്തമാക്കാമോ;\n(ബി)പ്രസ്തുത ലിസ്റില് ഉള്‍പ്പെട്ട അനധികൃതരെ ഒഴിവാക്കാന് നടപടികള് സ്വീകരിച്ചിട്ടുണ്ടോ;\n(സി)പ്രസ്തുത ലിസ്റില് ഉള്‍പ്പെട്ടിട്ടും നാളിതുവരെ യാതൊരു സഹായവും ലഭിക്കാത്ത എത്ര പേര് ഉണ്ടെന്ന് വ്യക്തമാക്കാമോ?\n(എ)സംസ്ഥാനത്ത് ജീവിതശൈലീരോഗങ്ങള് കാരണം മരിക്കുന്നതായി ശ്രദ്ധയില്‍പ്പെട്ടിട്ടുണ്ടോ;\n(ബി)എങ്കില് പ്രസ്തുത രോഗങ്ങളുടെ നിയന്ത്രണത്തിനും ചികിത്സയ്ക്കും എന്തെങ്കിലും പുതിയ പദ്ധതി നടപ്പിലാക്കാന് ഉദ്ദേശിക്കുന്നുണ്ടോയെന്ന് വ്യക്തമാക്കുമോ ?\nആന്റി റാബീസ് സിറം\n(എ)സര്‍ക്കാര് ആശുപത്രികളില് പേ വിഷബാധക്കുളള ആന്റി റാബീസ് സിറം ആവശ്യത്തിന് ലഭ്യമല്ലെന്നുളള കാര്യം ശ്രദ്ധയില്‍പ്പെട്ടിട്ടുണ്ടോ;\n(ബി)എങ്കില് മരുന്ന് ലഭ്യമാക്കുന്നതിന് എന്ത് നടപടിയാണ് കൈക്കൊണ്ടിട്ടുളളതെന്ന് പറയാമോ;\n(സി)സംസ്ഥാനത്ത് മരുന്നുകള് യഥാസമയം സ്റോക്ക് ചെയ്യുന്നത് തടസ്സമായി നില്‍ക്കുന്ന ഘടകങ്ങള് എന്തെല്ലാമാണ്; വിവരിക്കുമോ;\n(ഡി)മരുന്നുകള് മുന്‍കൂട്ടി സ്റോക്ക് ചെയ്യുന്നതിന് നടപടി സ്വീകരിക്കുമോ;\n(ഇ)ഇതിനായി കൈക്കൊണ്ട നടപടികള് വ്യക്തമാക്കാമോ ?\nകമ്മ്യുണിറ്റി ഡയാലിസിസ് യൂണിറ്റുകള്\n(എ)സംസ്ഥാനത്ത് കമ്മ്യുണിറ്റി ഡയാലിസിസ് യൂണിറ്റിന്റെ പ്രവര്‍ത്തനം ആരംഭിച്ചിട്ടുണ്ടോ; വിശദമാക്കുമോ;\n(ബി)കുറഞ്ഞ നിരക്കില് ഡയാലിസിസ് ചെയ്യുന്നതിന് എന്തെല്ലാം സൌകര്യങ്ങള് പ്രസ്തുത യൂണിറ്റില് ഒരുക്കിയിട്ടുണ്ട്; വിശദമാക്കുമോ;\n(സി)എല്ലാ സര്‍ക്കാര് ആശുപത്രികളിലും ആയതിന്റെ പ്രവര്‍ത്തനം വ്യാപിപ്പിക്കുന്ന കാര്യം പരിഗണിക്കുമോ;\nകോട്ടപ്പടി താലൂക്ക് ആശുപത്രിയില് ഡയാലിസിസ് സെന്റര്\n(എ) മലപ്പുറം ജില്ലയില് വൃക്കരോഗ സാധ്യതയുളളവരുടെ എണ്ണം അപകടകരമായ തോതില് വര്‍ദ്ധിക്കുന്നതായി ശ്രദ്ധയില്‍പ്പെട്ടിട്ടുണ്ടോ ;\n(ബി) ഇതു സംബന്ധിച്ച് എന്തെങ്കിലും പഠനം നടത്തിയിട്ടുണ്ടോ ; ഉണ്ടെങ്കില് വിശദാംശം നല്‍കുമോ ;\n(സി) രോഗസാധ്യത വര്‍ദ്ധിക്കുന്ന സാഹചര്യത്തില് മുന്‍കരുതല് നടപടികള് സ്വീകരിക്കുമോ ;\n(ഡി) കോട്ടപ്പടി താലൂക്ക് ആശുപത്രിയില് ഡയാലിസിസ് സെന്റര് ആരംഭിക്കുവാന് സത്വര നടപടികള് സ്വീകരിക്കുമോ ?\nപ്രാക്ടിക്കല് അപ്രോച്ച് ടു ലംഗ് ഹെല്‍ത്ത് (പാല്) പദ്ധതി\n(എ)ജനങ്ങളില് വര്‍ദ്ധിച്ചുവരുന്ന ശ്വാസകോശ രോഗങ്ങള് നിയന്ത്രിക്കുന്നതിന് പ്രാക്ടിക്കല് അപ്രോച്ച് റ്റു ലംഗ് ഹെല്‍ത്ത് (പാല്) പദ്ധതി ഏതൊക്കെ ആശുപത്രികളിലാണ് നടപ്പിലാക്കിയിട്ടുള്ളത്;\n(ബി)പ്രസ്തുത പദ്ധതികൊണ്ട് രോഗത്തെ എത്രത്തോളം നിയന്ത്രണ വിധേയമാക്കാന് കഴിഞ്ഞിട്ടുണ്ട്; വിശദമാക്കുമോ;\n(സി)നാദാപുരം താലൂക്ക് ആശുപത്രിയില് ആയത് നടപ്പിലാക്കുന്നതിന് നടപടി സ്വീകരിക്കുമോ?\nഒപ്പോസിഷണല് ഡെഫിയന്റ് ഡിസോര്‍ഡര്\n(എ)സംസ്ഥാനത്ത് ഒപ്പോസിഷണല് ഡെഫിയന്റ് ഡിസോര്‍ഡര് (ഛഉഉ) വര്‍ദ്ധിച്ചു വരുന്നു എന്ന പഠനങ്ങള് തെളിയിക്കുന്നതായി മാധ്യമങ്ങളില് വന്നത് ശ്രദ്ധയില്‍പ്പെട്ടിട്ടുണ്ടോ; ഉണ്ടെങ്കില് ആയത് ഗൌരവത്തില് പരിഗണിക്കാന് തയ്യാറാകുമോ;\n(ബി)ഇത് സംബന്ധിച്ച് എന്തെങ്കിലും പഠനങ്ങള് സര്‍ക്കാര് നടത്തിയിട്ടുണ്ടോ;\n(സി)കുട്ടികളില് വര്‍ദ്ധിച്ചു വരുന്ന ഓ.ഡി.ഡി, സ്ട്രെസ്സ് മുതലായ പ്രശ്നങ്ങള്‍ക്ക് വിദ്യാലയങ്ങളിലുടെ കൌണ്‍സിലിംഗും മറ്റ് പരിചരണവും നല്‍കാനുതകുന്ന വിധത്തില് ക്ളിനിക്കല് സംവിധാനങ്ങള് ഏര്‍പ്പെടുത്തുമോ;\n(ഡി)നിലവില് ആരോഗ്യവകുപ്പില് ഇത്തരം പ്രശ്നങ്ങള് കൈകാര്യം ചെയ്യുന്നതിന് എന്ത് സംവിധാനം ആണ് ഉള്ളത്; വിശദമാക്കുമോ?\n(എ)സംസ്ഥാനത്ത് അപൂര്‍വ്വമായ 'എന്റെറോവൈറസ് 71' ന്റെ സാന്നിദ്ധ്യം കണ്ടെത്തിയിട്ടുണ്ടോ:\n(ബി)പ്രസ്തുത വൈറസ് ഏതു വിധത്തില് കേരളത്തില് എത്തിപ്പെട്ടു എന്നതു സംബന്ധിച്ച് പരിശോധന നടത്തിയിട്ടുണ്ടോ;\n(സി)പ്രസ്തുത വൈറസ്ബാധ മൂലം ഉണ്ടാകാവുന്ന അപകടങ്ങളെന്തൊക്കെയാണെന്ന് വിശദമാക്കുമോ;\n(ഡി)ഇതിന്റെ സാന്നിദ്ധ്യം എവിടെയൊക്കെ കണ്ടെത്തിയിട്ടുണ്ട്;\n(ഇ)ആയതിന്റെ വ്യാപനം തടയാന് സ്വീകരിച്ച നടപടികള് വെളിപ്പെടുത്തുമോ?


Janmabhumi| ലാഹോറിലെ പ്രശസ്തമായ സിഖ് ഗുരുദ്വാരയെ മുസ്ലിം പള്ളിയാക്കുന്നു; പാക്കിസ്ഥാനോട് ശക്തമായി പ്രതിഷേധം അറിയിച്ച് ഇന്ത്യ\nJuly 28, 2020, 12:37 p.m.\nപാകിസ്ഥാനിലെ ലാഹോറിലെ നൗലഖ ബസാറില് ഭായ് തരു സിംഗ് ജിയുടെ രക്തസാക്ഷിത്വ കേന്ദ്രമായ ഗുരുദ്വാര 'ഷാഹിദി അസ്താന്' ആണ് മസ്ജിദ് ഷാഹിദ് ഗഞ്ചിന്റെ സ്ഥലമായി അവകാശപ്പെട്ട് മുസ്ലിം പള്ളിയാക്കുന്നത്.\nന്യൂദല്‍ഹി: ലാഹോറിലെ നൗലഖ ബസാറിലെ പ്രശസ്തമായ സിഖ് ഗുരുദ്വാരയെ പാക്കിസ്ഥാന് ഭരണാധികാരികള് മുസ്ലിം പള്ളിയാക്കി മാറ്റുന്നു. ഇതേതുടര്‍ന്ന് വിഷയത്തില് പാകിസ്ഥാന് ഹൈക്കമ്മീഷനില് ശക്തമായ പ്രതിഷേധം ഇന്ത്യ രേഖപ്പെടുത്തി. പാകിസ്ഥാനിലെ ലാഹോറിലെ നൗലഖ ബസാറില് ഭായ് തരു സിംഗ് ജിയുടെ രക്തസാക്ഷിത്വ കേന്ദ്രമായ ഗുരുദ്വാര 'ഷാഹിദി അസ്താന്' ആണ് മസ്ജിദ് ഷാഹിദ് ഗഞ്ചിന്റെ സ്ഥലമായി അവകാശപ്പെട്ട് മുസ്ലിം പള്ളിയാക്കുന്നത്.\nസംഭവത്തെക്കുറിച്ച് ഇന്ത്യ ശക്തമായ ആശങ്ക പ്രകടിപ്പിച്ചതായും ഇക്കാര്യം അന്വേഷിച്ച് അടിയന്തര പരിഹാര നടപടികള് സ്വീകരിക്കണമെന്നും ഇന്ത്യ പാകിസ്ഥാനോട് ആവശ്യപ്പെട്ടു. മതപരമായ അവകാശങ്ങളും സാംസ്‌കാരിക പൈതൃകവും ഉള്‍പ്പെടെയുള്ള ന്യൂനപക്ഷ സമുദായങ്ങളുടെ സുരക്ഷ, സുരക്ഷ, ക്ഷേമം എന്നിവ നോക്കിക്കാണാന് പാകിസ്ഥാനോട് ആവശ്യപ്പെട്ടിട്ടുണ്ട്.\nപഞ്ചാബിലെ മുഗള് ഗവര്‍ണ്ണറായ സക്കറിയാ ഖാന് ആണ് ബായി തരു സിംഗ് ജിയേയും അദ്ദേഹത്തിന്റെ കുടുംബത്തേയും തടവിലാക്കിയത്. അതിക്രൂരമായാണ് അദ്ദേഹത്തെ ആഴ്ചകളോളം പീഡിപ്പിച്ചത്. സകല എല്ലുകളും ഒടിഞ്ഞു നുറുങ്ങിയിട്ടും അദ്ദേഹം മതം മാറാന് തയ്യാറായില്ല. 'മതം മാറൂ അല്ലെങ്കില് മരിക്കൂ' എന്ന് ഭീഷണിപ്പെടുത്തിയപ്പോള് അദ്ദേഹം തിരികെച്ചോദിച്ചത് 'മതം മാറിയാല് മരിക്കില്ലേ? മുസ്ലീങ്ങളൊന്നും മരിക്കാറില്ലേ' എന്നായിരുന്നു.\nപരസ്യമായി വിചാരണ ചെയ്യപ്പെട്ട ശേഷം, സിഖ് വിശ്വാസത്തിന്റെ ഭാഗമായി അദ്ദേഹം വളര്‍ത്തിയിരുന്ന നീണ്ട മുടി മുറിച്ച് മുസ്ലീമായി മാറിയെന്ന് പറയണമെന്ന് സക്കറിയാ ഖാന് അദ്ദേഹത്തോട് വീണ്ടും ആജ്ഞാപിച്ചു. മുടി മുറിക്കില്ല, മുസ്ലീമാവില്ല എന്ന് പറഞ്ഞ അദ്ദേഹത്തിന്റെ തലയിലെ തൊലിയും മാംസവും ജീവനോടെ ഉരിച്ചുമാറ്റി. 1745 ജൂണ്9നായിരുന്നു ഈ ക്രൂരകൃത്യം നടന്നത്. അനേക ദിവസങ്ങള് ആ നിലയില് ജയിലില്‍ക്കഴിഞ്ഞ അദ്ദേഹം 22 ദിവസങ്ങള് കഴിഞ്ഞപ്പോള് മരണമടഞ്ഞു. ധീരശഹീദ് ആകുമ്പോള് വെറും 25 വയസ്സു മാത്രമായിരുന്നു അദ്ദേഹത്തിന്റെ പ്രായം.\n1745 ല് ഭായ് തരു ജി പരമമായ ത്യാഗം ചെയ്ത ചരിത്രപരമായ ഗുരുദ്വാരയാണ് ഗുരുദ്വാര ഷാഹിദി അസ്താന് ഭായ് തരു ജി. 'സിഖ് സമൂഹം ബഹുമാനപൂര്‍വ്വം ആരാധിക്കുന്ന സ്ഥലമാണ് ഗുരുദ്വാര. ഈ സംഭവം ഇന്ത്യയില് കടുത്ത ആശങ്കയോടെയാണ് കാണുന്നത്. പാകിസ്ഥാനിലെ ന്യൂനപക്ഷ സിഖ് സമുദായത്തിന് നീതി ലഭിക്കണമെന്ന വ്യക്തമായ ആവശ്യം ഇന്ത്യ അറിയിച്ചിട്ടുണ്ട്.\n'പാക്കിസ്ഥാന് ഭീകരവാദത്തിന്റെ നാഡീകേന്ദ്രം; ഭീകര സംഘടനകള്‍ക്ക് സാമ്പത്തിക സഹായവും നേതൃത്വവും നല്‍കുന്നു'; ആഞ്ഞടിച്ച് ടിഎസ് തിരുമൂര്‍ത്തി\nകേരളത്തില് ഭീകരസാന്നിദ്ധ്യം: വോട്ട് ബാങ്കിന് വേണ്ടി പോലീസ് റിപ്പോര്‍ട്ട് പൂഴ്ത്തി പിണറായി സര്‍ക്കാര്; സംസ്ഥാനത്തെ വിളനിലമാക്കി ഭീകരര്\nപാക് ഐഎസ് ഭീകരന് അസദുള്ള ഒറാകസായി കൊല്ലപ്പെട്ടു; മരിച്ചത് ജലാലാബാദില് സുരക്ഷാ സൈന്യവുമായുള്ള ഏറ്റുമുട്ടലില്\nഹിന്ദു മത വിശ്വാസി ആയതിനാല് വിലക്ക് ഏര്‍പ്പെടുത്തി; മതത്തിന്റെ അടിസ്ഥാനത്തില് തന്റെ അപേക്ഷ പരിഗണിച്ചില്ല, പാക് ക്രിക്കറ്റിനെതിരെ ഡാനിഷ് കെനേരിയ


'പുറത്തിറങ്ങരുതെന്നു പറ‍ഞ്ഞവർ തന്നെ ഡാം തുറന്നു വിട്ടു, ആരും പ്രതികരിക്കുന്നില്ലെങ്കിൽ ഞാൻ രാഷ്ട്രീയ - Samakalika Malayalam\n'പുറത്തിറങ്ങരുതെന്നു പറ‍ഞ്ഞവർ തന്നെ ഡാം തുറന്നു വിട്ടു, ആരും പ്രതികരിക്കുന്നില്ലെങ്കിൽ ഞാൻ രാഷ്ട്രീയത്തിലിറങ്ങും'\nBy സമകാലിക മലയാളം ഡെസ്‌ക് | Published: 26th May 2020 05:37 PM |\nLast Updated: 26th May 2020 05:37 PM | A+A A- |\nകനത്ത മഴയിൽ നിറഞ്ഞ അരുവിക്കര ഡാമിന്റെ ഷട്ടറുകൾ തുറന്നത് തിരുവനന്തപുരത്തെ വെള്ളത്തിനടിയിലാക്കിയിരുന്നു. അപ്രതീക്ഷിതമായുണ്ടായ വെള്ളപ്പൊക്കെ ജനങ്ങളെ കുറച്ചൊന്നുമല്ല ബുദ്ധിമുട്ടിച്ചതും. വീട്ടിൽ വെള്ളം കയറിയ നടി മല്ലിക സുകുമാരനെ സുരക്ഷാ ജീവനക്കാരാണ് രക്ഷപ്പെടുത്തിയത്. മുന്നറിയിപ്പില്ലാതെ ഡാം തുറന്ന അധികൃതർക്കെതിരെ രൂക്ഷ വിമർശനവുമായി രംഗത്തെത്തിയിരിക്കുകയാണ് നടി.\nഡാം തുറക്കുന്നതിന് മുൻപ് നാട്ടുകാരെ അറിയിക്കാമായിരുന്നെന്നും വരുത്തിവച്ച കഷ്ടപ്പാടിനു സർക്കാർ മറുപടി നൽകണമെന്നും താരം പറഞ്ഞു. ഓൺലൈൻ അഭിമുഖത്തിലായിരുന്നു പ്രതികരണം. കൊറോണയെ നേരിടാൻ സാനിറ്റൈസറും മാസ്കുമായി ഇരുന്ന താൻ വെള്ളത്തിൽ മുങ്ങി അപകടത്തിൽപ്പെടാതിരുന്നത് ഭാഗ്യം കൊണ്ടാണെന്നു മല്ലിക പറഞ്ഞു.\nഎട്ടു വർഷം മുമ്പാണ് വലിയവിളയിൽ താമസമായത്. ശക്തമായ മഴയും കാറ്റുമൊക്കെ ഉണ്ടായെങ്കിലും മാറി താമസിക്കേണ്ടി വന്നിട്ടില്ല. രണ്ടു തവണ മുന്നറിയിപ്പില്ലാതെ ഡാം തുറന്നു വിട്ടപ്പോൾ മാത്രമാണ് വീടു മുങ്ങുന്ന സാഹചര്യമുണ്ടായത്. താനുൾപ്പെടെ ഒട്ടേറെ മുതിർന്ന പൗരന്മാർ ആ പ്രദേശത്തു താമസിക്കുന്നുണ്ട്. കോവിഡ് കാലത്ത് പുറത്തിറങ്ങരുതെന്നു പറ‍ഞ്ഞവർ തന്നെ ഡാം തുറന്നു വിട്ടു ഞങ്ങളെ പുറത്തിറക്കിയെന്ന് മല്ലിക പറയുന്നു. പറയാതെ ഡാം തുറക്കുന്നതിനെതിരെ നിങ്ങൾ ആരും പ്രതികരിച്ചില്ലെങ്കിലും ഞാൻ രാഷ്ട്രീയത്തിലിറങ്ങുമെന്നാണ് താരത്തിന്റെ വാക്കുകൾ. ഇവിടെ രാഷ്ട്രീയക്കാർക്കല്ലാതെ വേറെ ആർക്കും ജീവിക്കാനാവില്ലെന്നും മല്ലിക പറയുന്നു.\nവീടിനു പുറകിലെ തോട് മഴക്കാലത്തിനു മുമ്പായി വൃത്തിയാക്കണമെന്ന് ആവശ്യപ്പെട്ട് ജലവിഭവമന്ത്രിക്ക് മൂന്നു വർഷം മുമ്പ് അപേക്ഷ നൽകിയെങ്കിലും ഫണ്ടില്ലെന്ന മറുപടിയാണു കിട്ടിയത്. ജനങ്ങളുടെ ബുദ്ധിമുട്ടുകൾ പരിഹരിക്കാൻ സർക്കാരിന് കടമയുണ്ടെന്നും ഇക്കാര്യം മുഖ്യമന്ത്രി പിണറായി വിജയനെ നേരിൽ കണ്ട് അഭ്യർഥിക്കുമെന്നും മല്ലിക പറഞ്ഞു.\nmallika sukumaran അരുവിക്കര dam flood


| ജോക്കോവിച്ച് ഫൈനലില് | Mangalam\nSaturday, August 24, 2019 Last Updated7Min 44 Sec ago English Edition\nലണ്ടന്: വിമ്പിള്‍ഡണ് ടെന്നീസ് ഗ്രാന്‍സ്ലാമില് ചരിത്രം കുറിക്കാന് നൊവാക് ജോക്കോവിച്ച് റെഡി. ഇന്നലെ നടന്ന പുരുഷ സിംഗിള്‍സ് സെമി ഫൈനലില് സ്‌പെയിന്റെ റോബര്‍ട്ടോ ബാറ്റിസ്‌റ്റ അഗൂതിനെ തോല്‍പ്പിച്ച് ജോക്കോവിച്ച് കിരീടം നിലനിര്‍ത്താനുള്ള പോരാട്ടത്തിലേക്ക് ഒരു ചുവട് കൂടിവച്ചു.\nകരിയറില് ആറാം തവണയാണു ലോക ഒന്നാം നമ്പര് താരമായ ജോക്കോവിച്ച് വിമ്പിള്‍ഡണ് ഫൈനല് കളിക്കുന്നത്. സ്‌കോര്: 6-2, 4-6, 6-3, 6-2. ഇന്നു വൈകിട്ടു നടക്കുന്ന വനിതാ സിംഗിള്‍സ് ഫൈനലില് യു.എസിന്റെ സെറീന വില്യംസും റൊമാനിയയുടെ സിമോണ ഹാലപ്പും ഏറ്റുമുട്ടും. ഇന്ത്യന് സമയം വൈകിട്ട് 6.30 മുതലാണു മത്സരം. വിമ്പിള്‍ഡണ് ഫൈനലില് കടക്കുന്ന ആദ്യ റൊമാനിയന് താരമാണ് ഹാലെപ്. ആദ്യമായി വിംബിള്‍ഡണ് സെമി ഫൈനലില് എത്തിയ യുക്രൈന് താരം എലിന സിറ്റലീനയെ തകര്‍ത്താണ് ഹാലെപ് ഫൈനലില് കടന്നത്. സ്‌കോര് 7-5, 6-4.\nരണ്ടാം സെമിഫൈനലില് ചെക്ക് റിപ്പബ്ലിക്കിന്റെ ബാര്‍ബറ സ്‌ട്രിക്കോവയെ തോല്‍പിച്ചായിരുന്നു സെറീനയുടെ ഫൈനല് പ്രവേശനം. 59 മിനിറ്റ് മാത്രം നീണ്ടു നിന്ന മത്സരത്തില് 6-1, 6-2 എന്ന സ്‌കോറില് നേരിട്ടുളള സെറ്റുകള്‍ക്കാണ് സെറീന ജയിച്ചത്.\nഇന്നു നടക്കുന്ന ഫൈനലില് ഹാലെപ്പിനെ നേരിടാനിറങ്ങുന്ന സെറീന റെക്കോഡ് ജയമാണ് ലക്ഷ്യമിടുന്നത്.\nകിരീടം ചൂടാനായാല് ഏറ്റവും കൂടുതല് ഗ്രാന്‍സ്ലാം കിരീടം നേടിയ താരമെന്ന മാര്‍ഗരറ്റ് കോര്‍ട്ടിന്റെ റെക്കോഡിനൊപ്പം എത്താന് സെറീനയ്‌ക്കാകും. 23 ഗ്രാന്‍സ്ലാം സ്വന്തം പേരിലുള്ള സെറീനയ്‌ക്ക് വെറും ഒരു ജയം മാത്രമകലെയാണ് ആ നേട്ടം.